title: দুর্গেশনন্দিনী

text: দুর্গেশনন্দিনী সাহিত্যসম্রাট বঙ্কিমচন্দ্র চট্টোপাধ্যায় রচিত প্রথম উপন্যাস। এটি বাংলা সাহিত্যের প্রথম সার্থক উপন্যাস। ১৮৬৫ সালের মার্চ মাসে এই উপন্যাসটি প্রকাশিত হয়। "দুর্গেশনন্দিনী" বঙ্কিমচন্দ্রের চব্বিশ থেকে ছাব্বিশ বছর বয়সের রচনা। এই উপন্যাস প্রকাশিত হওয়ার পর বাংলা কথাসাহিত্যের ধারায় এক নতুন যুগ প্রবর্তিত হয়। ষোড়শ শতাব্দীর শেষভাগে উড়িষ্যার অধিকারকে কেন্দ্র করে মোঘল ও পাঠানের সংঘর্ষের পটভূমিতে এই উপন্যাস রচিত হয়। তবে এটিকে সম্পূর্ণরূপে ঐতিহাসিক উপন্যাস মনে করা হয় না। কোনো কোনো সমালোচক এই উপন্যাসে ওয়াল্টার স্কটের "আইভানহো" উপন্যাসের ছায়া লক্ষ্য করেছেন। বঙ্কিমচন্দ্রের জীবদ্দশায় এই উপন্যাসের তেরোটি সংস্করণ প্রকাশিত হয় এবং ইংরেজি ও অন্যান্য ভারতীয় ভাষাতেও এটি অনূদিত হয়।


title: পদ্মা নদীর মাঝি (উপন্যাস)

text: পদ্মা নদীর মাঝি (Boatman of the Padma) ঔপন্যাসিক মানিক বন্দোপাধ্যায় রচিত উপন্যাসগুলোর মধ্যে সর্বাধিক পঠিত, আলোচিত ও একাধিক বিদেশী ভাষায় অনূদিত জনপ্রিয় একটি উপন্যাস। এটি মানিক বন্দোপাধ্যায়ের চতুর্থ উপন্যাস। উপন্যাসটি ১৯৩৪ সাল থেকে পূর্বাশা পত্রিকায় ধারাবাহিকভাবে প্রকাশিত হতে থাকে এবং ১৯৩৬ সালে গ্রন্থাকারে প্রকাশিত হয়। প্রকাশিত হওয়ার পরে ভারতীয় উপন্যাসগুলোর মধ্যে সবচেয়ে বেশী ভাষায় অনূদিত হওয়ার গৌরব লাভ করে এই উপন্যাসটি। ভারতের একাধিক প্রাদেশিক ভাষাসহ ইংরেজি, চেক, হাঙ্গেরিয়ান, রুশ, লিথুয়ানিয়ান, নরওয়েজিয়ান ও সুইডিশ ভাষায় এই উপন্যাসের অনুবাদ প্রকশিত হয়। "পদ্মা নদীর মাঝি" উপন্যাস অবলম্বনে নির্মিত হয়েছে "পদ্মা নদীর মাঝি (চলচ্চিত্র)"।


title: বিষবৃক্ষ

text: বিষবৃক্ষ বঙ্কিমচন্দ্র চট্টোপাধ্যায় রচিত একটি উপন্যাস। এটি বঙ্কিমচন্দ্রের চতুর্থ বাংলা উপন্যাস এবং তাঁর "বিষবৃক্ষ-কৃষ্ণকান্তের উইল-রজনী" গার্হস্থ্যধর্মী উপন্যাসত্রয়ীর অন্যতম। ১২৭৯ বঙ্গাব্দের বৈশাখ সংখ্যা (১৮৭২) থেকে চৈত্র সংখ্যা (১৮৭৩) পর্যন্ত "বঙ্গদর্শন" পত্রিকায় মোট বারোটি কিস্তিতে "বিষবৃক্ষ" উপন্যাসটি প্রকাশিত হয়। গ্রন্থাকারে প্রথম প্রকাশিত হয় ১৮৭৩ সালের ১ জুন। এই উপন্যাসটি আধুনিক বাংলা উপন্যাস সাহিত্যের আদিযুগের একখানি উপন্যাস। "বিষবৃক্ষ" উপন্যাসের বিষয়বস্তু ছিল সমসাময়িক বাঙালি হিন্দু সমাজের দুটি প্রধান সমস্যা - বিধবাবিবাহ ও বহুবিবাহ প্রথা। এই উপন্যাসের পটভূমি বিধবাবিবাহ আইন পাশ হওয়ার সমসাময়িক কাল। এই উপন্যাসের নায়িকা বিধবা কুন্দনন্দিনীর চরিত্রটি বঙ্কিমচন্দ্রের কনিষ্ঠা কন্যার ছায়া অবলম্বনে রচিত হয় বলে জানা যায়।


title: বাংলা উপন্যাস

text: বাংলা উপন্যাস বাংলা সাহিত্যের একটি গুরুত্বপূর্ণ অংশ। বাংলা ভাষার প্রথম উপন্যাস হল ফুল মণি করুণার বিবরণ (১৮৫২), যদিও ১৮৬৫ সালে বঙ্কিমচন্দ্র চট্টোপাধ্যায় রচিত "দুর্গেশনন্দিনী" -এর মাধ্যমে বাংলা সাহিত্যে বাংলা উপন্যাসের বিস্তার লাভ করে বলে ধারনা করা হয়। আনন্দ সংকর এবং লিলা রায় উল্লেখ করেছেন যে, '১৯শতকের মাঝামাঝি সময় যখন প্রথম উপন্যাস লেখা হয়, এটি আমাদের জন্য নতুন ছিল, এটি লেখার ধরন আমাদের জন্য নতুন ছিল, এটি ভাষার ব্যবহার এবং যে সমাজ ও তার সদস্যদের জন্য লেখা হয়েছিল তারাও নতুন ছিল' (পৃষ্ঠা ১৬৮)। কিন্তু বঙ্কিমচন্দ্র চট্টোপাধ্যায়, রবীন্দ্রনাথ ঠাকুর, মানিক বন্দ্যোপাধ্যায়, তারাশংকর বন্দ্যোপাধ্যায়, শরত্চন্দ্র চট্টোপাধ্যায় এর মত শক্তিমান লেখকদের অবদানের ফলে বাংলা সাহিত্যের এই নতুন সৃষ্ট ধারাটি খুব অল্প সময়ের মধ্যেই 'নতুন' থেকে 'পরিপক্কতা' অর্জন করে।


title: কৃষ্ণকান্তের উইল

text:
কৃষ্ণকান্তের উইল বাংলা সাহিত্যের প্রাণপুরুষ বঙ্কিমচন্দ্র চট্টোপাধ্যায় রচিত একটি বাংলা উপন্যাস। উপন্যাসটি ১৮৭৮ সালে প্রথম প্রকাশিত হয়। রোহিনী, ভ্রমর এবং গোবিন্দলালের ত্রিভুজ প্রেমের কাহিনী বর্নিত হয়েছে কৃষ্ণকান্তের উইল উপন্যাসে।
সামাজিক উপন্যাস। ১৮৮২ ও ১৮৮৪ সালে বঙ্গদর্শন পত্রিকার বিভিন্ন সংখ্যায় প্রকাশিত হয়। বঙ্কিমচন্দ্রের জীবিতকালে চারটি সংস্করণ প্রকাশিত হয়, যার মধ্যে সর্বশেষ সংস্করণ ১৮৯২ সালে মুদ্রিত।


title: রজনী (উপন্যাস)

text: বাংলা গদ্য সাহিত্যের জনক বঙ্কিমচন্দ্র চট্টোপাধ্যায় রচিত "রজনী" একটি জনপ্রিয় উপন্যাস হিসেবে স্বীকৃত ।


title: রজনী (উপন্যাস)

text: রজনী সাহিত্যসম্রাট বঙ্কিমচন্দ্র চট্টোপাধ্যায় রচিত একটি উপন্যাস। ১৮৭৫ সালে "বঙ্গদর্শন" পত্রিকায় প্রথম এই উপন্যাস প্রকাশিত হয়। বই আকারে প্রথম প্রকাশিত হয় ১৮৭৭ সালে। ব্রজেন্দ্রনাথ বন্দ্যোপাধ্যায় ও সজনীকান্ত দাসের মতে, ""রজনী" বাংলা ভাষায় প্রথম মনস্তত্ত্ব বিশ্লেষণমূলক উপন্যাস।" বঙ্কিমচন্দ্রের জীবদ্দশায় এই উপন্যাসের তিনটি সংস্করণ প্রকাশিত হয়েছিল। তৃতীয় সংস্করণটি (শেষ সংস্করণ, যেটি উপন্যাসের অধুনা-প্রচলিত পাঠ) প্রকাশিত হয় ১৮৮৭ সালে। ১৮৯৬ সালে "রজনী" উপন্যাসের গুজরাটি অনুবাদ প্রকাশিত হয়। ১৯২৮ সালে উপন্যাসটি ইংরেজিতে অনূদিত হয়।


title: দত্তা (উপন্যাস)

text: দত্তা শরৎচন্দ্র চট্টোপাধ্যায় রচিত উপন্যাস। ১৯১৮ সালে এটি রচনা করা হয়। ১৯৩৪ সালে প্রকাশিত হয় দত্তার নাট্যরূপ বিজয়া।বনমালীবাবু গ্রামের বিশাল জমিদার। তাঁর দুই অত্যন্ত ঘনিষ্ঠ বন্ধু জগদীশ মুখুয্যে ও রাসবিহারী, জগদীশ বেশি প্রিয়। বনমালীবাবুর একমাত্র কন্যা বিজয়ার সঙ্গে রাসবিহারী তাঁর পুত্র বিলাসের বিবাহে অত্যন্ত আগ্রহী, কিন্তু বনমালীবাবুর ইচ্ছা অন্যরূপ। তিনি বিজয়ার বিবাহ জগদীশের পুত্র শ্রীমান নরেন্দ্র মুখুয্যে বা নরেনের সাথে দিতে চান। সেজন্য নরেনের বিলেতে ডাক্তারী পড়ার সমস্ত খরচ বহন করেন। বনমালীবাবু ব্রাহ্মধর্ম গ্রহণ করেন, উদ্দেশ্যপূর্ণভাবে রাসবিহারীও। সেজন্য গ্রামে তাঁদের একঘরে করার চেষ্টা হয়। গ্রামবাসীর বিরুপ আচরনের জন্য বনমালী কলকাতায় যান এবং কিছুকাল পরে সেখানেই তাঁর অকালমৃত্যু হয়। সেই সুযোগে রাসবিহারী জমিদারীর সমস্ত ভার নেন। বন্ধুবিয়োগে জগদীশও অসুস্থ হন এবং বাস্তুভিটে খানি বন্ধক রেখে জমিদারী থেকে ঋণ নেন। সময়মতো সেই ঋণ শোধ না করার ফলে রাসবিহারী জগদীশের সমস্ত সম্পত্তি বাজেয়াপ্ত করে তাঁকে গৃহচ্যুত করেন। শোকে জগদীশ বাড়ীর ছাদ থেকে লাফিয়ে আত্মহত্যা্ করে। সেই সময় নরেন বিলেত থেকে ফিরে সেই গ্রামেই এক আত্মীয়ের বাড়ীতে থেকে চিকিত্সা করতে থাকে, গ্রামে তার বিশেষ সুখ্যাতি হয়, চিকিৎসক হিসাবে ও পরোপকারী মানুষ হিসাবেও।


title: নৈহাটি

text: উনিশ শতকের নবজাগরনের অন্যতম রূপকার এবং বাংলা সাহিত্যে উপন্যাস স্বংরূপটি যার হাতে প্রথম জনপ্রিয় রূপ পায়, তিনি বঙ্কিমচন্দ্র চট্টোপাধ্যায়। তাঁর জন্মও ১৮৮৩৮ খ্রিস্টাব্দের ২৬শে জুন এই নৈহাটি শহরে। উনি ওনার বাবার মত সরকারী চাকরি করতেন। ডেপুটি মেজিস্ট্রেড ও ডেপুটি কালেক্টর পদে নিযুক্ত ছিলেন দীর্ঘদিন। ওনার লেখা বিখ্যাত উপন্যাসগুলি হল- রাজসিংহ, দূর্গেশনন্দিনী, বিষবৃক্ষ, ইন্দিরা। এছাড়াও কমলাকান্তের মতো চরিত্রও তাঁরই সৃষ্টি। "বঙ্গদর্শন" - এর মতো যুগান্তকারি পত্রিকার সম্পাদক তিনি। "আনন্দমঠ" উপন্যাসে ব্যবহৃত "বন্দেমাতরম" গানটি তৎকালীন সময়ের স্বদেশী আন্দোলনের বিপ্লবীদের প্রভাবিত করেছিলো।তার নামেই নৈহাটির ঋষি বঙ্কিমচন্দ্র কলেজটির নামকরণ করা হয়েছে।


title: ক্রিকেট বিশ্বকাপ ফাইনালের তালিকা

text: জুন, ১৯৮৩ সালে তৃতীয় বিশ্বকাপের চূড়ান্ত খেলা অনুষ্ঠিত হয়। লর্ড’স আবারো স্বাগতিক মাঠের অধিকারী হয়। ওয়েস্ট ইন্ডিজ ধারাবাহিকভাবে তৃতীয়বারের মতো শিরোপা লাভের প্রত্যাশা নিয় মাঠে নামে। এবার তারা ২৪,৬০৯জন দর্শকের সম্মুখে ভারতের মুখোমুখি হয়। সুনীল গাভাস্কার ইনিংসের শুরুতেই মাত্র দুই রানে আউট হন। একমাত্র কৃষ শ্রীকান্ত ত্রিশের অধিক রান সংগ্রহ করতে পেরেছিলেন। অ্যান্ডি রবার্টস তিন উইকেট লাভ করেন ও ভারতের ইনিংস মাত্র ১৮৩ রানে শেষ হয়। জবাবে ওয়েস্ট ইন্ডিজ দল ব্যাট করতে নেমে মদন লালের বোলিং নৈপুণ্যে মাত্র ছয় রানের ব্যবধানে ভিভ রিচার্ডস, ডেসমন্ড হেইন্স ও ল্যারি গোমস আউট হন। ফলে ওয়েস্ট ইন্ডিজের ব্যাটিং ধ্বসে ১৪০ রানে অল-আউট হয় ও ভারত ৪৩ রানের ব্যবধানে জয়ী হয়ে শিরোপা লাভ করে।


title: ১৯৮৩ ক্রিকেট বিশ্বকাপ নক-আউট পর্ব

text: ১৯৮৩ ক্রিকেট বিশ্বকাপ ফাইনাল ২৫ জুন, ১৯৮৩ তারিখে লন্ডন নগরীর লর্ডসে অনুষ্ঠিত হয়। আইসিসি ক্রিকেট বিশ্বকাপ প্রতিযোগিতার ফাইনাল খেলাটি লর্ডস ক্রিকেট গ্রাউন্ডে তৃতীয়বারের মতো অনুষ্ঠিত হয়। এ বিশ্বকাপ ক্রিকেটের ফাইনালে গতবারের ন্যায় আবারো ওয়েস্ট ইন্ডিজ অংশগ্রহণ করে। এবার তারা ভারতের বিরুদ্ধে প্রতিদ্বন্দ্বিতা করে। কিন্তু ভারতীয় দলের কাছে ৪৩ রানের স্বল্প ব্যবধানে পরাজিত হয় ওয়েস্ট ইন্ডিজ। নতুন চ্যাম্পিয়ন হিসেবে প্রথমবারের মতো ভারতীয় দলের অধিনায়ক কপিল দেব প্রুডেন্সিয়াল ট্রফি উত্তোলন করেন।


title: ২০১১ ক্রিকেট বিশ্বকাপ ফাইনাল

text: ২০১১ আইসিসি ক্রিকেট বিশ্বকাপ ফাইনাল () ২ এপ্রিল, ২০১১ তারিখে মুম্বাইয়ের ওয়াংখেড়ে স্টেডিয়ামে ভারত এবং শ্রীলঙ্কার মধ্যে অনুষ্ঠিত হয়।এটি ছিল ক্রিকেট বিশ্বকাপের দশম আসরের ফাইনাল।শ্রীলঙ্কাকে ৬ উইকেটে পরাজিত করে ভারত জয়ী হয়। এটি ভারতের দ্বিতীয় বিশ্বকাপ জয়, আগেরটি ছিল ১৯৮৩ সালের বিশ্বকাপ। অস্ট্রেলিয়া এবং ওয়েস্ট ইন্ডিজের পর ভারত ৩য় জাতি হিসেবে একের অধিক বিশ্বকাপ জয় করে। এটি ছিল প্রথম কোন বিশ্বকাপের ফাইনাল, যেখানে এশিয়ার দুইটি দেশ প্রতিদ্বন্দ্বিতা করে।এটি ছিল বিশ্বকাপ ইতিহাসের ২য় ঘটনা, যেখানে স্বাগতিক দল বিশ্বকাপ জয় করে এবং বিশ্বকাপ ইতিহাসের প্রথম ঘটনা, যেখানে স্বাগতিক দল নিজেদের মাঠে বিশ্বকাপ জয় করে।এর আগে ১৯৯৬ সালে শ্রীলঙ্কা সহ-স্বাগতিক দল হিসেবে বিশ্বকাপ জয় করে যদিও তারা সেই বিশ্বকাপের ফাইনাল লাহোর, পাকিস্তানে খেলেছিল।স্টেডিয়ামে প্রায় ৩৩,০০০ হাজার দর্শক খেলা দেখে এবং টিভির মাধ্যমে সারা বিশ্বের ১৩৫ মিলিয়ন দর্শক খেলাটি উপভোগ করে।ইভেন্ট সম্প্রচারক ইএসপিএন স্টার স্পোর্টস ও তাদের ওয়েবসাইট এ ম্যাচটি সরাসরি সম্প্রচার করে।


title: ১৯৮৩ ক্রিকেট বিশ্বকাপ ফাইনাল

text: ১৯৮৩ ক্রিকেট বিশ্বকাপ ফাইনাল (ইংরেজি: 1979 Cricket World Cup Final) ২৫ জুন, ১৯৮৩ তারিখে লন্ডন নগরীর লর্ডসে অনুষ্ঠিত হয়। আইসিসি ক্রিকেট বিশ্বকাপ প্রতিযোগিতার ফাইনাল খেলাটি লর্ডস ক্রিকেট গ্রাউন্ডে তৃতীয়বারের মতো অনুষ্ঠিত হয়। এ বিশ্বকাপ ক্রিকেটের ফাইনালে গত আসরের ন্যায় আবারো ওয়েস্ট ইন্ডিজ অংশগ্রহণ করে। এবার তারা ভারতের বিরুদ্ধে প্রতিদ্বন্দ্বিতা করে। কিন্তু ভারতীয় দলের কাছে ৪৩ রানের স্বল্প ব্যবধানে নাটকীয়ভাবে পরাজিত হয় ওয়েস্ট ইন্ডিজ। নতুন চ্যাম্পিয়ন হিসেবে প্রথমবারের মতো ভারতীয় দলের অধিনায়ক কপিল দেব প্রুডেন্সিয়াল ট্রফি উত্তোলন করেন।


title: মহিন্দর অমরনাথ

text: ১৯৮৩ সালের বিশ্বকাপ ক্রিকেটের সেমি-ফাইনালে ইংল্যান্ডের বিরুদ্ধে তাঁর অসাধারণ ক্রীড়াশৈলীর দরুণ ভারত ফাইনালে উত্তীর্ণ হয়। এ খেলায় তিনি ম্যান অব দ্য ম্যাচের পুরস্কার লাভ করেছিলেন। পরবর্তীতে ফাইনালে ভারতীয় দল ওয়েস্ট ইন্ডিজের মুখোমুখি হয়। চূড়ান্ত খেলায় টসে হেরে ভারত ব্যাটিংয়ে নামে। কিন্তু বিশ্বসেরা বোলিং আক্রমণের মুখে পড়ে দলটি মাত্র ১৮৩ রানে অল-আউট হয়ে যায়। কৃষ্ণমাচারী শ্রীকান্ত ও তিনি জুটি গড়ে অ্যান্ডি রবার্টস, ম্যালকম মার্শাল, জোয়েল গার্নার এবং মাইকেল হোল্ডিংয়ের বোলিং আক্রমণ আটকাতে পেরেছিলেন। নীচের সারির ব্যাটসম্যানের অংশগ্রহণে ৫৮.৪ ওভার পর্যন্ত খেলতে পেরেছিল ভারত।


title: গ্রেস রোড

text:
এ পর্যন্ত তিনটি একদিনের আন্তর্জাতিক অনুষ্ঠিত হলেও কোনটিতেই ইংল্যান্ড দলের সম্পৃক্ততা ছিল না।
১৯৮৩ সালের ক্রিকেট বিশ্বকাপের বি গ্রুপের খেলায় ভারত-জিম্বাবুয়ের মধ্যে অনুষ্ঠিত হয়। এতে ভারত ৫ উইকেটে বিজয়ী হয়েছিল। ১৯৯৯ সালের ক্রিকেট বিশ্বকাপের দুইটি খেলা এখানে অনুষ্ঠিত হয়েছিল। ১৯ মে, ১৯৯৯ তারিখে একই দল দ্বিতীয়বারের মতো মুখোমুখি হয়। তবে, গ্র্যান্ট ফ্লাওয়ারের দূর্দান্ত ক্রীড়ানৈপুণ্যে জিম্বাবুয়ে ৩ উইকেটে বিজয়ী হয়েছিল। এরপর ২৭ মে, ১৯৯৯ তারিখে স্কটল্যান্ডকে ৮ উইকেটে পরাজিত করে ওয়েস্ট ইন্ডিজ। খেলায় কোর্টনি ওয়ালশ ৩/৭ লাভ করেছিলেন।


title: লর্ডস ক্রিকেট গ্রাউন্ড

text: লর্ডস ক্রিকেট গ্রাউন্ড () সচরাচর লর্ডস নামেই ক্রিকেট বিশ্বে সমধিক পরিচিত। লন্ডনের সেন্ট জন’স উড এলাকায় অবস্থিত একটি আন্তর্জাতিক মানের ক্রিকেট মাঠ। মাঠটি যুক্তরাজ্যের সর্ববৃহৎ ক্রিকেট মাঠ; এর পরের অবস্থানেই রয়েছে এজবাস্টন। মেরিলেবোন ক্রিকেট ক্লাব বা এমসিসি’র স্বত্ত্বাধিকারী ও মাঠের প্রতিষ্ঠাতা টমাস লর্ডের নামানুসারে এ মাঠের নামকরণ করা হয়েছে। মিডলসেক্স কাউন্টি ক্রিকেট ক্লাব, ইংল্যান্ড এবং ওয়েলস ক্রিকেট বোর্ড (ইসিবি), ইউরোপীয় ক্রিকেট কাউন্সিলের (ইসিসি) সদর দফতর এখানেই অবস্থিত। আগস্ট, ২০০৫ সাল পর্যন্ত আন্তর্জাতিক ক্রিকেট কাউন্সিলের (আইসিসি) সদর দফতর এখানে ছিল। বৈশ্বিকভাবে লর্ডসকে "ক্রিকেটের আবাসভূমি" নামে আখ্যায়িত করা হয়ে থাকে। এছাড়াও, বিশ্বের প্রাচীনতম ক্রীড়া যাদুঘরের কেন্দ্রস্থল এটি। বিশ্বকাপ ক্রিকেটের ১০টি ফাইনাল খেলা পৃথবীর বিভিন্ন দেশের সাতটি মাঠে অনুষ্ঠিত হয়েছে। তন্মধ্যে, লর্ডস ক্রিকেট গ্রাউন্ড একমাত্র স্টেডিয়াম হিসেবে ১৯৭৫, ১৯৭৯, ১৯৮৩ ও ১৯৯৯ - চারবার ফাইনাল খেলা আয়োজন করেছে।


title: ক্রিকেট বিশ্বকাপের পুরস্কার

text: ২০০৩ সালের ক্রিকেট বিশ্বকাপের চূড়ান্ত খেলা ভারত ও অস্ট্রেলিয়ার মধ্যে অনুষ্ঠিত হয়। ভারত টসে জয়লাভ করে অস্ট্রেলিয়াকে ব্যাটিংয়ের আমন্ত্রণ জানায়। অস্ট্রেলীয় উদ্বোধনী ব্যাটসম্যানদ্বয় ভারতীয় পেস বোলিংয়ের উপর বেশ চড়াও হয়ে খেলে। কেবলমাত্র হরভজন সিং উইকেট পান। ১৪তম ওভারে অ্যাডাম গিলক্রিস্ট হরভজনের হাতে আউট হন। রিকি পন্টিং ব্যাটিংয়ে আসেন। ২০তম ওভারে অস্ট্রেলীয় সংগ্রহ ১২৫/২ দাঁড়ায়। এরপর পন্টিংয়ের সাথে ড্যামিয়েন মার্টিন যোগ দেন। ঠিক ৩৫ ওভারে অস্ট্রেলিয়া ২০০ রানে পৌঁছে। ১৩৯ বলে এ জুটি শতরান সংগ্রহ করে। এ মাঠে অস্ট্রেলিয়া সর্বোচ্চ রানের জুটি গড়ে। ৪১তম ওভারে অস্ট্রেলিয়া ২৫০ রান তোলে। ৫ ছক্কার সাহায্যে পন্টিং শতরানে পৌঁছেন। এরপর অস্ট্রেলিয়ার ব্যাটিংয়ের ধারা বদলে যায়। দলটি শেষ ৯ ওভারে ১২.২ গড়ে ১১০ রান তোলে। পন্টিং ১৪০* রানে ও মার্টিন ৮৮* রানে অপরাজিত থাকেন। তন্মধ্যে পন্টিং বিশ্বকাপের ফাইনালে ও মার্টিন ভারতের বিপক্ষে সর্বোচ্চ রান সংগ্রহ করেন।


title: ২০০৩ ক্রিকেট বিশ্বকাপ ফাইনাল

text:
২০০৩ ক্রিকেট বিশ্বকাপ ফাইনালের একদিনের আন্তর্জাতিক ম্যাচটি অনুষ্ঠিত হয় ২৩ মার্চ ২০০৩ সালে দক্ষিণ আফ্রিকার জোহান্নেসবার্গের ওয়ান্ডারারস স্টেডিয়ামে। গাঙ্গুলী টস জিতে প্রথমে বোলিং নেয়। সাত ব্যাটসম্যান নিয়ে মাঠে নামে ভারত। একাদশ থেকে বাদ পড়েন লেগ স্পিনার কুম্বলে। জহির খান ও শ্রীনাথ ওপেনিং-এ বল করেন। অস্ট্রেলিয়া ওপেনাররা আক্রমণাত্বকভাবেই শুরু করেন। প্রথম ওভারেই নেন ১৫ রান। বিশেষ করে গিলক্রিস্ট জহির ও শ্রীনাথ দুজনের উপরই চড়াও হন। মাত্র ৪০ বলে ৫০ রান করে ফেলেন। গাঙ্গুলী ১০ম ওভারেই স্পিনার নিয়ে আসেন। গিলক্রিস্ট কিছুটা ধীরে খেলেন এরপরে। চতুর্থ ওভারে হরভজন সিং এর বলে গিলক্রিস্ট অতিরিক্ত বাউন্সে পরাজিত হয়ে শেভাগের হাতে ক্যাচ দিয়ে ফিরে যান। এর আগেই হেইডেনকে নিয়ে ১০৫ রানের জুটি গড়েন। কিছু পরে হেইডেন ৫৪ বলে ৩৭ করে হরভজনের বলে আউট হন। ২০ ওভারে সংগ্রহ দাঁড়ায় ২ উইকেতে ১২৫। হেইডেনের আউটে ক্রিজে মার্টিনের সংগে যোগ দেন পন্টিং। বলে বলে রান নিয়ে মার্টিন ৪৬ বলে ৫০-এ পৌঁছালেও পন্টিং কিছুটা ধীরে খেলেন এবং অর্ধশত পূর্ণ করতে খেলেন ৭৪ বল। এরপরেই পন্টিং আক্রমণ করেন ভারতীয় বোলারদের। হরভজনের ওভারে মারেন ২টি ছয় এবং আশিস নেহরার বলে এক হাতেই ছয় মারেন। এ জুটি ১০৯ বলে ১০০ রান যোগ করেন। পন্টিং পরের অর্ধশত পূর্ণ করেন মাত্র ২৯ বলে এবং সেঞ্চুরি করেন। শেষ পর্যন্ত অস্ট্রেলিয়ার সংগ্রহ দাঁড়ায় ২ উইকেটে ৩৫৯ রান। পন্টিং ১২১ বলে আট ছয় ও চার চারের মাধ্যমে ১৪০ করে অপরাজিত থাকেন। পন্টিং-এর এ ইনিংস ফাইনালে অধিনায়ক হিসেবে সর্বোচ্চ ব্যক্তিগত ইনিংস। মার্টিং ৮৪ বলে সাত চার ও ১ ছয়ে ৮৪ বলে ৮৮ করে অপরাজিত থাকেন। আর এটাই ফাইনালে ২০১৫ বিশ্বকাপ পর্যন্ত সর্বোচ্চ দলীয় সংগ্রহ। পন্টিং ও মার্টিনের ২৩৪ রানের জুটিই তখন পর্যন্ত ওডিআইতে অস্ট্রেলিয়ার রেকর্ড জুটি।ভারতীয় বোলাররা অতিরিক্ত ৩৭ রান দেয়।
শ্রীয়াথ ৮৭ রান দিয়েও উইকেটশূন্য থাকেন এবং এটাই ছিল তার শেষ ম্যাচে।


title: ইডেন গার্ডেন্স

text: প্রথম-শ্রেণীর ক্রিকেট ম্যাচ, এই মাঠে ১৯১৭-১৮ সালে প্রথমবার খেলা হয় এবং প্রথম টেস্টম্যাচ খেলা হয় ১৯৩৪ সালে। এই মাঠে প্রথম একদিনের আন্তর্জাতিক ক্রিকেট টুর্নামেন্টটি খেলা হয় ১৮ ফেব্রুয়ারি ১৯৮৭-তে ভারত এবং পাকিস্তানের মধ্যে। ১৯৮৭ ক্রিকেট বিশ্বকাপের ফাইনাল এই মাঠেই অণুষ্ঠিত হয়।স্টেডিয়ামটির নামকরণ কলকাতার অন্যতম পুরাতন পার্কগুলোর একটি ইডেন গার্ডেন্স এর নামকরণে করা হয়, ১৮৪১ সালে পার্কটির নকশা করা হয়েছিলো এবং পার্কটির নামকরণ তৎকালীন ভারতের গভর্ণর জেনারেল লর্ড অকল্যাণ্ড এর ইডেন বোনদের নামানুসারে করা হয়েছিলো প্রথমে যদিও পার্কটির নাম ‘অকল্যাণ্ড সার্কাস গার্ডেন্স’ রাখা হয়েছিলো কিন্তু পরবর্তীতে এর নির্মানকারীগণ বাইবেলে বর্ণিত গার্ডেন অব ইডেন দ্বারা উদ্বুদ্ধ হয়ে এর নাম ‘ইডেন গার্ডেন্স’ এ পরিবর্তন করেন ।স্টেডিয়ামটি ১৮৬৪ সালে নির্মিত হয়েছিলো এবং বর্তমানে এর ধারণক্ষমতা ৬৬,৩৪৯ জন দর্শক । ২০১১ সালের বিশ্বকাপ ক্রিকেটকে সামনে রেখে ইডেন গার্ডেন্স স্টেডিয়ামে সংস্কার কাজ শুরু করা হয় । এ সংস্কারের উদ্দেশ্য ছিলো ২০১১ সালের বিশ্বকাপের আয়োজক হিসাবে ইন্টারন্যাশনাল ক্রিকেট কাউন্সিল(আইসিসি) এর নির্ধারিত স্ট্যান্ডার্ড বা যোগ্যতা অর্জন করা।ইডেন গার্ডেন এ এখন পর্যন্ত সর্বমোট ৩৯টি টেস্ট ম্যাচ অণুষ্ঠিত হয়েছে।ইডেন গার্ডেন্স এ এখন পর্যন্ত সর্বমোট ২৮টি ওয়ান ডে ইন্টারন্যাশনাল ম্যাচ অণুষ্ঠিত হয়েছে। স্টেডিয়ামটিতে ১৯৭৮ এবং ১৯৯৭ সালের মহিলা বিশ্বকাপসহ ১৯৮৭, ১৯৯৬, ২০১১ সালের বিশ্বকাপ ক্রিকেট খেলা অনুষ্ঠিত হয়।ভেন্যুটিতে এখন পর্যন্ত ৬টি টি টোয়েন্টি ম্যাচ অনুষ্ঠিত হয়েছে।


title: হেসেন

text:
হেসেন ( , "হেসিয়ান কথ্যভাষা": "Hesse" ) জার্মানির ষোলটি রাজ্যের অন্যতম। হেসেন বলতে জার্মানির একটি বিশেষ সাংস্কৃতিক অঞ্চলকেও বোঝায়। এই সাংস্কৃতিক অঞ্চল হল, হেসেন রাজ্য এবং পার্শ্ববর্তি রিনেল্যান্ড-প্যালাটিনাটা রাজ্যের রেনিশ হেসেন অঞ্চলের চমন্বয়ে গঠিত। এই সাংস্কৃতিক অঞ্চলের সবচেয়ে প্রাচীন শহর হল মাইন্স, যা রিনেল্যান্ড-প্যালাটিনাটাতে অবস্থিত। অপরদিকে হেসেন রাজ্যটি এই সাংস্কৃতিক অঞ্চলের অন্তর্গত একটি রাজ্য যার আয়তন ২১,১১০ বর্গ কিলোমিটার এবং জনসংখ্যা ছয় মিলিয়নের কিছু বেশি। এই রাজ্যের রাজধানী ভিসবাডেন এবং সবচেয়ে বড় শহর ফ্রাঙ্কফুর্ট আম মেইন।
ইংরেজি হেসেন শব্দটি হেসেন নামক উপভাষা থেকে উৎপত্তি হয়েছে। ইউরোপীয় কমিশন জার্মান শব্দ হেসেন ব্যবহার করে, কারণ কমিশনের নীতিমালা হল আঞ্চলিক নামগুলোকে ভাষান্তর না করা। সামগ্রিকভাবে, হেসেন শব্দটির উৎপত্তি জার্মানির একটি উপজাতির নাম থেকে, যারা জার্মানিতে খ্রিষ্টপূর্ব প্রথম শতকে বসতি স্থাপন করে। হেসেন অধিবাসীদের বলা "হেসেনইয়ান" বা "হেসিন"।


title: হেসেন

text:
প্যালিওলিথিক সময় থেকে হেসেন অঞ্চলে মানুষের বসবাস ছিল। স্থানটির অনুকূল জলবায়ুর জন্য ৫০০০০ বছর আগেও মানুষ সেখানে বাস করতো। ইউরোপের একটি গুরুত্বপূর্ণ প্রাগৈতিহাসিক মেগালিথিক (একাধিক পাথরখন্ডের সমন্বয়ে গঠিত সৌধ) সমাধি ‘জুসান সমাধি’ হেসেনতে অবস্থিত।
হেসেনতে সেল্টিক সভ্যতার নিদর্শন পাওয়া গেছে। এছাড়া রোমান সাম্রাজ্যের কিছু মিলিটারি ক্যাম্পছিল হেসেনতে।


title: হেসেন

text:
হেসেন জার্মানির পশ্চিমে অবস্থিত। হেসেনর সীমান্তে জার্মান রাজ্য লোয়া জ্যাক্সোনি, থুরিনগিয়া, বাভারিয়া, বাডেন-ভুর্টেমবার্গ, রিনেল্যান্ড-প্যালাটিনাটা এবং নর্থ রিনে-ভেস্টফালিয়া।
হেসেনর প্রধান শহরগুলো হল ফ্রাঙ্কসুর্ট, ভিসবাডেন, ডার্মস্টাট, ওফেনবাখ, হানাউ, গিসেন, লিমবুর্গ, কাসেন। হেসেনর গুরুত্বপূর্ণ নদী হল রাজ্যের মধ্যাঞ্চলে ফুলডা, ইডার এবং দক্ষিণাঞ্চলে মাইন ও রিনে। হেসেনর পল্লী অঞ্চল পর্বতময়। হেসেনর অধিকাংশ মানুষ দক্ষিণাঞ্চলের রিনে মাইন এলাকায় বাস করে। রিনে নদী দক্ষিণ-পশ্চিমে হেসেনর সীমান্ত নির্দেশ করে। মাইন ও নেকার নদীর মধ্যবর্তী পার্বত্য অঞ্চল ওডেনভাল্ড নামে পরিচিত। মাইন, রিনে ও নেকার নদী এবং ওডেনভাল্ড-এর মধ্যবর্তী সমতলভূমিকে বলা হয় রিড। হেসেন জার্মানির সবচেয়ে সবুজ রাজ্য, কারণ রাজ্যটির ৪২% স্থান বন দ্বারা আবৃত।


title: হ্যানয়

text: হা নৈ (ভিয়েতনামী ভাষায় Hà Nội "হা নৈ" অর্থাৎ "নদীর ভিতর") ( or ;) ভিয়েতনামের রাজধানী এবং দেশটির দ্বিতীয় বৃহত্তম শহর। আরবান জেলাগুলোতে ২০০৯ সালে শহরটির জনসংখ্যা ছিল ২.৬ মিলিয়ন। এবং মেট্রোপিলিটন এলাকার জনসংখ্যা ছিল ৭ মিলিয়ন। ২০১৫ সালের হিসাব অনুযয়ী এর জনসংখ্যা ৭.৭ মিলিয়ন। ১০১০ সাল থেকে ১৮০২ সাল পর্যন্ত শহরটি গুরুত্বপূর্ণ রাজনৈতিক কেন্দ্র ছিল। নাগুইয়েন রাজবংশের (১৮০২-১৯৪৫) শাসনামলে রাজধানী হিসাবে শহরটির মর্যাদা কিছুটা খর্ব করা হয়। ফ্রেঞ্চ ইন্দোচায়নার রাজধানী হিসাবে ১৯০২ থেকে ১৯৫৪ সাল পর্যন্ত স্বীকৃত ছিল। ১৯৫৪ সাল তেকে ১৯৫৪ সাল পর্যন্ত হ্যানয় উত্তন ভিয়েতনামের রাজধানী ছিল।, ১৯৭৬ সালে ভিয়েতনাম যুদ্ধের পর উত্তর ভিয়েতনাম জয়ী হলে তা অবিভক্ত ভিয়েতনামেন রাজধানী হয়।


title: হেলসিঙ্কি

text:
হেলসিঙ্কি (ফিনীয় ভাষায় Helsinki "হেল্‌সিঙ্কি"; সুয়েডীয় ভাষায় Helsingfors "হেল্‌সিংফষ্") ফিনল্যান্ডের রাজধানী ও প্রধান শহর।
ফিনল্যান্ডের সব চেয়ে বড় শহর এবং সবচেয়ে জনসংখাবহুল শহর। ফিনল্যান্ডের দক্ষিনে অবস্থিত । হেলসিংকির মোট জনসংখা ৬,২৯,৫১২ জন । এস্তনিয়ার রাজধানী তালিন হতে প্রায় ৮০ কিমি উত্তরে হেলসিংকি অবস্থিত । সুইডেনের রাজধানী স্টকহোমের ৪০০ কিমি পূর্বে হেলসিঙ্কির অবস্থান এবং রাশিয়ার সেন্ট পিতারসবারগের ৩৯০ কিমি পশ্চিমে । এই তিন শহরের সাথে হেলসিংকির ঐতিহাসিক সম্পর্ক আছে ।


title: হেরাত

text: হেরত (ফার্সি ভাষায়: هرات) উত্তর-পশ্চিম আফগানিস্তানে হারিরুদ নদীর উপর অবস্থিত শহর এবং হেরত প্রদেশের রাজধানী। ধারণা করা হয় খ্রিস্টপূর্ব ৪র্থ শতকে মহামতি আলেকজান্ডার শহরটি প্রতিষ্ঠা করেন। খ্রিস্টীয় ৭ম শতকে মুসলমানেরা শহরটি দখল করে। ১৩৮১ সালে তুর্কি সেনাপতি তৈমুর লঙ শহরটিকে তাঁর রাজধানী বানান। এরপর শহরটি পারসিক শিল্পকলা ও জ্ঞানচর্চার কেন্দ্রে পরিণত হয়। ১৭৪৯ সালে আফগানেরা হেরত দখল করে। শহরের প্রধান স্থাপত্যের মধ্যে আছে পুরাতন শহরের প্রাচীর ও দরজাগুলি, ইসলামী সমাধিসমূহ, এবং শহরের জামে মসজিদ। শহরটি খাদ্যশস্য, ফল, সবজি ও আশেপাশের অঞ্চলের ভেড়ার একটি বাণিজ্যকেন্দ্র।


title: হিমস

text: হিমস (; / ALA-LC: "Ḥimṣ"), পূর্বে "এমেসা" নামে পরিচিত ছিল (গ্রীক: Ἔμεσα "Emesa"), সিরিয়ার পশ্চিমাঞ্চলীয় একটি শহর এবং হিমস প্রদেশের রাজধানী। এই শহর সমুদ্র সমতল থেকে উচ্চতায় এবং দামেস্কের উত্তরে অবস্থিত। আসি নদীর তীরে শহরের অবস্থান। আভ্যন্তরীণ শহর ও ভূমধ্যসাগরীয় উপকূলের মধ্যে হিমস কেন্দ্রীয় সংযোগ।


title: হেগ

text: হেগ বা ডেন হাগ নেদারল্যান্ডস সরকারের প্রশাসনিক রাজধানী হিসেবে পরিচিত। উত্তর সাগরের উপকূলবর্তী ৬ কিলোমিটার দূরবর্তী সমভূমি অঞ্চলটি নগরের প্রধান কেন্দ্রবিন্দু। সরকারের বিচার ও সরকার ব্যবস্থা এ নগরকে কেন্দ্র করে গড়ে উঠেছে। স্টেটস জেনারেল নামে পরিচিত জাতীয় সংসদের অধিবেশন এখানেই বসে। এছাড়াও, এ নগরেই সবচেয়ে অধিক সংখ্যায় বিদেশের দূতাবাস রয়েছে। অন্যদিকে, আমস্টারডাম আনুষ্ঠানিক রাজধানীরূপে পরিচিত। নেদারল্যান্ডসের আমস্টারডাম ও রটেরডাম শহরের পর এটি তৃতীয় বৃহত্তম নগর। ১ জানুয়ারি, ২০১১ তারিখে এ নগরের জনসংখ্যা ছিল ৪৯০,০০০ এবং আয়তন প্রায় ১০০ বর্গকিলোমিটার। দেশের পশ্চিমাঞ্চলে অবস্থিত দক্ষিণ হল্যান্ড বা জুইড-হল্যান্ড প্রদেশের এ নগরের অবস্থান ও ঐ প্রদেশের রাজধানী হিসেবে পরিচিত। প্রায় ১ মিলিয়ন লোক হেগের গ্রাম্য এলাকায় বসবাস করে থাকেন যার আয়তন প্রায় ৪০৫ বর্গকিলোমিটারে সম্প্রসারিত হয়েছে। অবিচ্ছেদ্য অংশ হিসেবে রয়েছে "শেভেনিনজেনের" ন্যায় বিখ্যাত উপকূলীয় অবকাশযাপন কেন্দ্র, সারিবদ্ধ গাছ-গাছালিতে ভরপুর "ওয়াসেনার" এলাকা ও নতুন শহর "জোয়েতারমির"।


title: হাঙ্গেরির শহর

text: হাঙ্গেরির অন্যান্য বড় শহরের মধ্যে আছে পূর্ব সীমান্তের কাছে অবস্থিত দেব্রেচেন (জনসংখ্যা ২ লক্ষ), যা বৃহৎ সমভূমি অঞ্চলের একটি প্রধান বাণিজ্যকেন্দ্র। উত্তর-পূর্বের মিশকোল্‌ৎস শহরটি (জনসংখ্যা ১ লক্ষ ৭০ হাজার) লোহা-ইস্পাত ও অন্যান্য ধাতুর কারখানার জন্য গুরুত্বপূর্ণ। দক্ষিণ-পূর্বে সীমানার খুব কাছে অবস্থিত সেগেদ (Szeged) শহরটি (জনসংখ্যা ১ লক্ষ ৬৭ হাজার) তিস' নদীর তীরে অবস্থিত গুরুত্বপূর্ণ বন্দর যেখান থেকে বৃহৎ হাঙ্গেরীয় সমভূমিতে উৎপন্ন কৃষিদ্রব্য রপ্তানি হয়; সেগেদ শহরটি রাসায়নিক দ্রব্য ও কৃত্রিম তন্তুর টেক্সটাইলের জন্যও পরিচিত। দক্ষিণ-পশ্চিম হাঙ্গেরির পেচ শহর (জনসংখ্যা ১ লক্ষ ৫৬ হাজার) বিভিন্ন ক্ষুদ্র শিল্পের কেন্দ্র। কিন্তু এই সব শহরই গুরুত্বের দিক থেকে বুদাপেশতের তুলনায় ম্লান।


title: হেবরন

text: হেবরন (আরবী: ; , ; : ) হচ্ছে একটি প্যালেস্টাইনী শহর পশ্চিম তীরের দক্ষিণাংশে অবস্থিত; জেরুজালেমের দক্ষিণে এর অবস্থান। জুদাইন পর্বতের উপর অবস্থিত এই শহরটির উচ্চতা সমুদ্র-সমতল হতে ৯৩০ মিটার (৩,০৫০ ফুট) উর্ধে। এটি পশ্চিম তীরের সর্ববৃহৎ শহর এবং গাজার পর ফিলিস্তিনের ২য় বৃহত্তম প্রদেশ; যাতে ১,৭৫,০০০ হতে ২,৫০,০০০ ফিলিস্তিনী এবং অটনীল বসতী এবং পুরাতন বসতী এলাকায় ৫০০ হতে ৮৫০ ইহুদী বসতী স্থাপনকারী বসবাস করে।


title: মুমতাজ মহল

text: মুমতাজ মহল সাধারণ ডাকনাম আরজুমান্দ বানু বেগম (ফার্সি: ﻣﻤﺘﺎﺯ ﻣﺤﻞ; উচ্চারণ//; অর্থ "প্রাসাদের অলঙ্কার"), যিনি ভারতের আগ্রায় ১৫৯৩ খ্রিস্টাব্দের এপ্রিল মাসে জন্মগ্রহণ করেন। তার পিতা ছিলেন পারস্যের মহানুভব আবদুল হাসান আসাফ খান, যিনি সম্রাট জাহাঙ্গীরের স্ত্রী নূর জাহানের ভাই। মুমতাজ ইসলাম ধর্মে বিশ্বাসী ছিলেন। তার বিয়ে হয়েছিল মাত্র ১৯ বছর বয়সে মে ১০, ১৬১২ খ্রিস্টাব্দে যুবরাজ খুর্‌রম এর সাথে, যিনি পরবর্তীকালে মুঘল সম্রাট শাহ জাহান (প্রথম) নামে "তাখ্‌ত ই তাউস" বা "ময়ূর সিংহাসনে" বসেন। মুমতাজ শাহ জাহানের দ্বিতীয় স্ত্রী ছিলেন এবং তিনি শাহ জাহানের পছন্দের ছিলেন। মুমতাজ মৃত্যুবরণ করেন ডেক্কান বর্তমানে মধ্যপ্রদেশের অন্তর্গত বুরহানপুরে জুন ১৭, ১৬৩১ খ্রিস্টাব্দে তার চতুর্দশ সন্তান জন্মদানের সময়, এক কন্যা সন্তান জন্ম দিয়েছিলেন নাম রাখা হয়েছিল গৌহর বেগম। মৃত্যুর পর মুমতাজকে সমাহিত করা হয়েছিল আগ্রার তাজ মহলে।


title: মুমতাজ (অভিনেত্রী)

text: মুমতাজ ১৯৪৭ সালের ৩১ জুলাই তারিখে একজন শুষ্ক ফল বিক্রেতা আব্দুল সেলিম আসকারী এবং শাব্দি হাবিব আগার ঘরে বম্বে (বর্তমান মুম্বাই) শহরে জন্মগ্রহণ করেন। মুমতাজ বোম্বে জন্মগ্রহণ করেন (বর্তমানে মুম্বাই) ইরানি বংশোদ্ভুত মুমতাজ এর পিতা খুব তাড়াতাড়ি তার ১ম জন্মদিনের পরেই আলাদা হয়ে যান। তবে তিনি মাত্র ১৬ বছর বয়নে তার মাকে হারান এবং পেশা হিসেবে চলচ্চিত্রে অভিনয়ে যোগদান করেন। তার মল্লিকা নামের একটি বড় বোন রয়েছে এবং শাহজাদ ও শাহরুখ নামে ২টি সম-ভাই রয়েছে। তিনি অভিনেতা রুপেশ কুমার এর চাচাত বোন।


title: মুমতাজ কাদরী

text: মালিক মুমতাজ হোসেইন কাদরী (১৯৮৫ – ২৯ ফেব্রুয়ারি ২০১৬) মুমতাজ কাদরী নামে সমাধিক পরিচিত, তিনি পাঞ্জাবের গভর্নর সালমান তাসিরের হত্যাকারী ছিলেন। কাদ্রি এলিট পুলিশের কমান্ডো এবং তাসিরের ব্যক্তিগত দেহরক্ষী স্কোয়াড সদস্যদের একজন ছিলেন। কাদরী সুন্নী ইসলামের একটি সংস্করণ বেরলভীর অনুসারী ছিলেন। তিনি তাসিরকে ৪ জানুয়ারী ২০১১ খ্রিস্টাব্দে হত্যা করেছিলেন। কাদরীর দাবী অনুসারে তিনি তাসিরকে হত্যা করেছেন, কারণ তাসির ধর্ম অবমাননার দায়ে গ্রেফতারকৃত আসিয়া বিবিকে সমর্থন করেছিলেন। ইসলামাবাদের উচ্চ আদালত কাদরীকে সর্বোচ্চ সাজা মৃত্যুদণ্ড দেয়। ফেব্রুয়ারী ২০১৬ খ্রিস্টাব্দে মৃত্যুদন্ড কার্যকর করা হয়।


title: ময়ূরী (অভিনেত্রী)

text: ২০০৯ সালে ময়ূরী বিয়ে করেন। তার স্বামীর নাম রেজাউল করিম মিলন। তিনি টাঙ্গাইলের ভূঞাপুর উপজেলার ভাইস চেয়ারম্যান ছিলেন। তাদের একটি কন্যা সন্তান আছে। তার নাম এঞ্জেল। কিন্তু ২০১৫ সালের ২৭ সেপ্টেম্বর মিলন মারা যান। এরপর তিনি আবার শ্রাবণ শাহ নামক একজন অভিনেতাকে বিয়ে করেন। কিছুদিনের মধ্যে তাদের বিবাহ বিচ্ছেদ ঘটে যায়। এরপর ২০১৭ সালে গাজীপুরের একটি মাদ্রাসার শিক্ষককে তিনি বিয়ে করেন। তার তৃতীয় স্বামীর নাম শফিক জুয়েল। নতুন স্বামীর সাথে তিনি এখন টঙ্গীতে বসবাস করছেন। নিজের উপার্জনের টাকা দিয়ে তিনি মগবাজারে একটি ফ্ল্যাট কিনেছিলেন ময়ূরী। সেই ফ্ল্যাট বিক্রি করে দিয়ে তিনি এখন টঙ্গীতে স্থায়ীভাবে বসবাস করছেন।


title: মুমতাজ (অভিনেত্রী)

text: মুমতাজ ১৯৭৪ সালের ২৯ মে তারিখে ময়ুর মাধবানীকে বিয়ে করেন। তাদের দুটি কন্যা সন্তান রয়েছে; একজন হলেন নাতাশা এবং অপরজনের নাম তানিয়া। বড় মেয়ে নাতাশা, ২০০৫ সালের ডিসেম্বরে ফিরোজ খান এর পুত্র ফারদিন খান এর সাথে বিবাহ বন্ধনে আবদ্ধ হন। তার বোন মল্লিকা চলচ্চিত্র অভিনেতা দারা সিং এর ছোট ভাই রন্ধযাকে বিয়ে করেন।


title: মুমতাজ (অভিনেত্রী)

text: মুমতাজ ১৯৫৮ সালে "সোনে কি চিড়িয়া" নামক একটি হিন্দি চলচ্চিত্রে একজন শিশু শিল্পি হিসেবে চলচ্চিত্র শিল্পে আগমন করেন। কিশোরী হিসেবে তিনি প্রথম দিকে ১৯৬০ দশকের দিকে "বাল্লা ক্যায় বাত হ্যায়", "স্ত্রী", "সেহরা" নামক চলচ্চিত্রে একটি অতিরিক্ত চরিত্রে হিসাবে অভিনয় করেন। একজন পূর্ণবয়স্ক হিসাবে তিনি প্রথম সারির চলচ্চিত্র ছিল ও.পি রালহানের "গেহরা দাগ"; যাতে তিনি নায়কের বোনের চরিত্রে অভিনয় করেন। তিনি সফল চলচ্চিত্রে ছোট ভূমিকায়ও অভিনয় করেন। যেমন: "মুঝে জিনে দো"। পরবর্তীতে তিনি নায়িকা হিসেবে প্রধান চরিত্রে অভিনয় করেন। যেমনঃ "ফাওলাদ", "বীর বিমসেন", "টারজান কামস টু দিল্লি", "সিকান্দার-ই-আযম", "রুস্তম-ই-হিন্দ", "রাকা", এবং "ডাকু মঙ্গল সিং"। উক্ত প্রায় সকল চলচ্চিত্রেই দারা সিং-মুমতাজকে জুটিবদ্ধ করা হয়েছিল। যেখানে প্রতিটি চলচ্চিত্রের জন্য দারা সিং এর পারিশ্রমিক ৪৫০.০০০ এবং মুমতাজ এর বেতন ২৫০০,০০০।


title: মুহাম্মাদের বৈবাহিক জীবন

text: তিনি উম্মে হাবিবা নামে পরিচিত ছিলেন। তিনি কুরাইশ নেতা আবু সুফিয়ানের কন্যা ছিলেন এবং পিতার ইচ্ছার বিরুদ্ধে তিনি মুসলিম হন। আবিসিনিয়ায় হিজরতকারীদের মধ্যে তিনি একজন ছিলেন। হিজরতের পর তার স্বামী খ্রিস্টধর্ম গ্রহণ করেন, অপরদিকে তিনি ইসলামে অনড় থেকে যান। হিজরতে থাকাকালীন সময়ে তার স্বামীর মৃত্যু হলে মুহাম্মাদ তাকে বিবাহের প্রস্তাব পাঠান। মুসলিমদের সাথে কুরাইশদের যুদ্ধ নিরসনকামী হুদায়বিয়ার চুক্তির পরপরই মুহাম্মাদ সমসাময়িক ইসলামের প্রতিপক্ষ ও কুরাইশ নেতা আবু সুফিয়ানের এই কন্যাকে বিবাহ করেন, যাতে করে মুসলিমদের সাথে কুরাইশদের তৎকালীন শত্রুতা আরও কমে আসে।


title: কাঁকন বিবি

text: কাঁকন বিবি, আসল নাম কাঁকাত হেনিনচিতা। নামটি খাসিয়া। খাসিয়া সম্প্রদায়ের এক পরিবারে জন্মগ্রহণ করেন। তাঁর মূল বাড়ি ছিল ভারতের খাসিয়া পাহাড়ের পাদদেশের এক গ্রামে। ১৯৭০ সালে দিরাই উপজেলার শহীদ আলীর সাথে তাঁর বিয়ে হয়। বিয়ের পর তাঁর নাম পরিবর্তিত হয় এবং তাঁর নতুন নাম হয় নুরজাহান বেগম। ১৯৭১ সালের ১৬ মার্চ তিনি এক কন্যাসন্তানের (সখিনা) জন্ম দেন। কন্যাসন্তান জন্মদেবার ফলে স্বামীর সাথে তাঁর মনোমালিন্য দেখা দেয় এবং এক পর্যায়ে তাদের মধ্যে মৌখিক ছাড়াছাড়ি হয়। পরবর্তীতে এপ্রিল মাসে তাঁর সাথে ইপিআর সৈনিক মজিদ খানের বিয়ে হয়। মজিদ তখন কর্মসূত্রে সিলেট ইপিআর ক্যাম্পে থাকতেন। দুই মাস সিলেটে স্বামীর সাথে বসবাস করার পরে তিনি পূর্বের স্বামীর ঘর থেকে সখিনাকে আনতে যান। মেয়েকে নিয়ে ফিরে আসার পরে তিনি স্বামীকে না পেয়ে খোঁজ নিয়ে জানতে পারেন তাঁর স্বামী বদলি হয়ে দোয়ারাবাজার সীমান্ত এলাকার কোন এক ক্যাম্পে আছেন।


title: ফাতিমা

text: ফাতিমা বিনতে মুহাম্মদ (; ; উচ্চারণ ; c. ৬০৫ বা ৬১৫ –৬৩২) ছিলেন ইসলামের নবী হযরত মুহাম্মদ (সা.) এবং তাঁর প্রথম স্ত্রী খাদিজার কন্যা। তিনি মুসলিম নর-নারীর কাছে অনুকরণীয় ব্যক্তিত্ব হিসাবে সন্মানিত। মক্কায় কোরাইশদের দ্বারা তাঁর পিতার উপর নিযার্তন ও দুর্দশার সময় ফাতিমা সবসময় তাঁর পাশে ছিলেন। মদিনায় হিজরতের পর তিনি হযরত মুহাম্মদ (সা.) এর চাচাত ভাই আলি ইবন আবি তালিব সাথে বিবাহ বন্ধনে আবদ্ধ হন। তাঁদের চারটি সন্তান হয়। তাঁর পিতার মৃত্যুর কয়েক মাস পরেই তিনি মৃত্যুবরণ করেন এবং মদিনার জান্নাতুল বাকিতে তাঁকে সমাধিস্থ করা হয়। তাঁর কবরের প্রকৃত অবস্থান জানা যায় নি। অধিকাংশ শিয়ারা বিশ্বাস করে যে, প্রথম খিলাফতের বিপক্ষে হযরত আলিকে রক্ষার সময় তিনি আহত হন এবং যার পরিণতিতে তাঁর অকাল মৃত্যু ঘটে।


title: মুহাম্মাদের বৈবাহিক জীবন

text: সাফিয়া বিনতে হুয়াই ছিলেন বনু নাদির গোত্রের প্রধান হুয়াই ইবনে আখতাবের কন্যা। খন্দকের যুদ্ধে তার পিতা নিহত হন। তার প্রথম স্বামীর নাম সাল্লাম ইবনে মিশকাম। তার কাছ থেকে তালাকপ্রাপ্ত হয়ে তিনি বনু নাদিরের সেনাপতি কেনানা ইবনে রাবিকে বিয়ে করেন। খায়বার যুদ্ধে বনু নাদির গোত্র পরাজিত হলে কেনানাকে মৃত্যুদণ্ড দেয়া হয় এবং সাফিয়াকে যুদ্ধবন্দীদের অন্তর্ভুক্ত করা হয়। মুহাম্মাদ তাকে তার মালিক দিহইয়ার কাছ থেকে মুক্ত করেন এবং তাকে বিয়ের প্রস্তাব দেন। সাফিয়া তার প্রস্তাব গ্রহণ করেন। মারটিন লিংসের তথ্যমতে, মুহাম্মাদ তাকে দুটি প্রস্তাব দিয়েছিলেন, একটি হল বনু নাদিরে ফিরে যাওয়া আর অপরটি হল ইসলাম গ্রহণ করে মুহাম্মাদকে বিয়ে করা। সাফিয়া দ্বিতীয় প্রস্তাব গ্রহণ করে মুহাম্মাদের সাথে বিবাহবন্ধনে আবদ্ধ হন।


title: পুরনো ঢাকা

text:
৭০০ থেকে ১২০০ খ্রিস্টাব্দের মধ্যে পূর্ববঙ্গের ঢাকা নামক অঞ্চলটিতে বুড়িগঙ্গা নদীর তীর ঘেঁষে শহর গড়ে ওঠে। ঢাকার নামকরণের সঠিক ইতিহাস নিয়ে ব্যাপক মতভেদ রয়েছে। কথিত আছে যে, সেন বংশের রাজা বল্লাল সেন বুড়িগঙ্গা নদীর তীরবর্তী এলাকায় ভ্রমণকালে সন্নিহিত জঙ্গলে হিন্দু দেবী দুর্গার একটি বিগ্রহ খুঁজে পান। দেবী দুর্গার প্রতি শ্রদ্ধাস্বরূপ রাজা বল্লাল সেন ঐ এলাকায় একটি মন্দির প্রতিষ্ঠা করেন। যেহেতু দেবীর বিগ্রহ ঢাকা বা গুপ্ত অবস্থায় খুঁজে পাওয়া গিয়েছিলো তাই রাজা বল্লাল সেন মন্দিরের নাম রাখেন ঢাকেশ্বরী মন্দির। মন্দিরের নাম থেকেই কালক্রমে স্থানটির নাম ঢাকা হিসেবে গড়ে ওঠে।
আবার অনেক ঐতিহাসিকের মতে মুঘল সম্রাট জাহাঙ্গীর ১৬১০ খ্রিস্টাব্দে ঢাকাকে সুবাহ্ বাংলার (বর্তমান বাংলাদেশ, ভারতের পশ্চিমবঙ্গ, বিহার, ঝাড়খণ্ড এবং উড়িষ্যার বেশকিছু অঞ্চল) রাজধানী হিসেবে ঘোষণা করেন; তখন সুবাদার ইসলাম খান আনন্দের বহিঃপ্রকাশস্বরূপ শহরে ঢাক বাজানোর নির্দেশ দেন। এই ঢাক বাজানোর কাহিনী লোকমুখে কিংবদন্তির রূপ নেয় এবং তা থেকেই শহরের নাম ‘ঢাকা’ হয়ে যায়। এখানে উল্লেখ্য যে, মুঘল সাম্রাজ্যের বেশ কিছু সময় ঢাকা সম্রাট জাহাঙ্গীরের প্রতি সম্মান জানিয়ে জাহাঙ্গীরনগর নামে পরিচিত ছিলো।


title: ঢাকা

text: ঢাকা মধ্য বাংলাদেশে বুড়িগঙ্গা নদীর তীরে ২৩°৪২' থেকে ২৩°৫৪' উত্তর অক্ষাংশ এবং ৯০°২০' থেকে ৯০°২৮' পূর্ব দ্রাঘিমাংশ পর্যন্ত বিস্তৃত। নিম্ন গাঙ্গেয় সমভূমিতে অবস্থিত এই শহরের মোট আয়তন । ঢাকায় মোট ৫০ টি থানা আছে। এগুলো হলো -চকবাজার, লালবাগ, কোতোয়ালি, সূত্রাপুর, হাজারীবাগ, রমনা, মতিঝিল, পল্টন, ধানমণ্ডি, মোহাম্মদপুর, তেজগাঁও, গুলশান, মিরপুর, পল্লবী, শাহ আলী, তুরাগ, সবুজবাগ, ঢাকা ক্যান্টনমেন্ট, ডেমরা, শ্যামপুর, বাড্ডা, কাফরুল, কামরাঙ্গীর চর, খিলগাঁও ও উত্তরা। ঢাকা শহরটি মোট ১৩০টি ওয়ার্ড ও ৭২৫টি মহল্লায় বিভক্ত। ঢাকা জেলার আয়তন ১৪৬৩.৬০ বর্গ কিলোমিটার (৫৬৫ বর্গমাইল)। এই জেলাটি গাজীপুর, টাঙ্গাইল, মুন্সিগঞ্জ, রাজবাড়ী, নারায়ণগঞ্জ ও মানিকগঞ্জ জেলা দ্বারা বেষ্টিত। ক্রান্তীয় বৃক্ষ, আর্দ্র মৃত্তিকা ও সমুদ্রপৃষ্ঠের সঙ্গে সমান সমতলভূমি এই জেলার বৈশিষ্ট্য। এই কারণে বর্ষাকালে ও প্রাকৃতিক দুর্যোগের সময় ঢাকা জেলায় প্রায়শই বন্যা দেখা যায়।


title: ঢাকা দক্ষিণ সিটি কর্পোরেশন

text: দক্ষিণ ঢাকা বুড়িগঙ্গা নদীতীরে অবস্থিত প্রায় সাতশত বছরের প্রাচীন ও ঐতিহ্যবাহী বন্দর নগরী। মোঘল সম্রাট জাহাঙ্গীরের আমলে ১৬০৮ সালে ঢাকায় রাজধানী স্থাপিত করেন। বাংলার সুবেদার ইসলাম খাঁ ঢাকার উন্নয়নে মনোনিবেশ করেন। এই সময় গরুত্বপূর্ণ স্থাপনা ও অট্রালিকা গড়ে ওঠে শুরু করে। নগরবাসীর কল্যাণে মোঘল সুবেদারগণ কিছু উল্লেখযোগ্য কাজ করেন যার মধ্যে চকবাজার থেকে সূত্রাপুরের লোহারপুল পর্যন্ত প্রায় ৪ কিলোমিটার দীর্ঘ ইটের রাস্তা নির্মাণ, সৈয়দ আওলাদ হোসেন লেনের মসজিদ নির্মাণ, ঢাকার বর্তমান কেন্দ্রীয় কারাগার যা একটি দুর্গ ছিল তা ইসলাম খান পুনঃনির্মাণ করেছিলেন। এই সময় শৌর্যবীর্যের দিক দিয়ে ঢাকা পৃথিবীর ১২তম অবস্থানে ছিল।


title: ঢাকা দক্ষিণ সিটি কর্পোরেশন

text: ১৭৫৭ সালে ব্রিটিশ ইস্ট ইন্ডিয়া কোম্পানি বাংলার শাসনভার গ্রহণ করার পর ঢাকা নগরীর উন্নয়ন ব্যহত হয়। কোম্পানী নগরবাসীকে কোন সুযোগ সুবিধা না দিয়ে লুণ্ঠনে ব্যস্ত থাকে। এভাবেই কিছু সময় চরম অব্যবস্থাপনায় অতিবাহিত হয়। মোঘল আমলে শহরের প্রশাসনিক কাজকর্ম যেমন: শান্তিরক্ষা, স্বাস্থ্যবিধি ও নৈতিক মানরক্ষাসহ বিভিন্ন দায়িত্ব ছিল সরকারের। কিন্তু ১৭৭২ সালে ব্রিটিশ ইস্ট ইন্ডিয়া কোম্পানীর পুনর্বিন্যাসের ফলে একজন ইউরোপীয় ম্যাজিস্ট্রেট শহরের প্রশাসনিক কর্মকর্তা মনোনীত হন। ১৮১৩ সালে ম্যাজিস্ট্রেট জেমস ওল্ডহ্যামের অনুরোধে সরকার গঠন করা হয়। ১৮২৩ সালে নগর উন্নয়নে গঠন করা হয় "কমিটি অব ইমপ্রূভমন্ট"। এই কমিটি উল্লেখযোগ্য উন্নয়ন কাজ করে এবং ১৮২৯ সালের নভেম্বরে কমিটি ভেঙ্গে যায়। পরবর্তিতে ১৮৪০ সালে সরকার ‘ঢাকা কমিটি’ নামে একটি কমিটি গঠন করেন। যা ১৮৪০ থেকে ১৮৬৪ সাল পর্যন্ত স্থায়ী ছিল। এই কমিটির কোন উল্লেখযোগ্য উন্নয়ন কাজের কথা জানা যায়নি।


title: ঢাকা দক্ষিণ সিটি কর্পোরেশন

text: ১৯৪৭ সালের ১৪ আগস্ট পাকিস্তান যুক্ত হবার সঙ্গে সঙ্গে ঢাকা হল পূর্ব পাকিস্তানের রাজধানী। তখন ঢাকার লোকসংখ্যা ছিল মাত্র ২ লক্ষ ৯৫ হাজার। প্রাদেশিক রাজধানীর পদমর্যাদা পাওয়ার পর ঢাকার গুরুত্ব বেড়ে যায়। ফলে শহরের পুনঃবিন্যাস অপরিহার্য হয়ে পড়ে। ১৯৪৭ সালের শেষের দিকে সরকার ঢাকা পৌরসভা বাতিল ঘোষণা করে। এরপর ১৯৫৩ সাল পর্যন্ত পৌরসভায় কোন নির্বাচন না হওয়ায় সরকার মনোনীত ব্যক্তিবর্গই ঢাকা পৌরসভার কাজ পরিচালনা করতেন। ১৯৬০ সালে সরকার মিউনিসিপ্যাল অ্যাডমিনিস্ট্রেশন অর্ডিন্যান্স জারি করেন। এই অর্ডিন্যান্সে নির্বাচিত চেয়ারম্যানের স্থলে সরকারি পদস্থ কর্মকর্তাকে মনোনয়নদানের আদেশ দেয়া হয়। তবে ভাইস চেয়ারম্যান পদটি নির্বাচিত প্রতিনিধিদের মধ্য থেকেই নির্বাচনের বিধি বহাল থাকে। ঢাকা পৌরসভা পূর্বে সাতটি ওয়ার্ডে বিভক্ত ছিল। পাকিস্তান আমলে ১৯৬০ সালে সরকার এই পৌরসভার ২৫টি ইউনিয়নকে ৩০টি ইউনিয়নে বিভক্ত করে এবং ইউনিয়ন চেয়ারম্যানদের ঢাকা পৌরসভার সদস্য হিসেবে মনোনীত করেন। পাশাপাশি বেশ কয়েকজন সরকারি ও বেসরকারি ব্যক্তিকে মনোনীত কমিশনার বা সদস্য করা হয়। ১৯৬১ সালে ঢাকার লোকসংখ্যা ছিল ৫ লক্ষ ৫০ হাজার ১৪৩ জন।


title: ঢাকা

text: ঢাকা শহর ২৫টি সংসদীয় এলাকায় বিভক্ত। এখানে প্রধান দুই রাজনৈতিক দল হল আওয়ামী লীগ এবং বাংলাদেশ জাতীয়তাবাদী দল। রমনায় সচিবালয় অবস্থিত এবং এখানেই সরকারের প্রায় সকল মন্ত্রণালয় রয়েছে। বাংলাদেশ সুপ্রীম কোর্ট এবং ঢাকা হাই কোর্ট এই শহরে অবস্থিত। বঙ্গভবন ভারতের গভর্নর-জেনারেল, পূর্ব পাকিস্তান গভর্নর এবং বর্তমানে বাংলাদেশের রাষ্ট্রপতির বাসভবন হিসাবে ব্যবহৃত হচ্ছে। জাতীয় সংসদ ভবন বাংলাদেশ সরকারের এক কক্ষ বিশিষ্ট সংসদ কার্যক্রমের কাজে ব্যবহৃত হয়। খ্যাতনামা স্থপতি লুইস কান এই জাতীয় সংসদ ভবনের স্থপতি ছিলেন।বায়তুল মুকাররম এদেশের জাতীয় মসজিদ, মক্কার কাবা শরিফের নকশায় অনুপ্রাণিত হয়ে এই মসজিদের ডিজাইন করা হয়েছে। এই শহরের অন্যান্য ঐতিহাসিক স্থান সমূহের মধ্যে রয়েছে বড় কাটরা, লালবাগ কেল্লা, হোসেনী দালান, আহসান মঞ্জিল, বাহাদুর শাহ পার্ক, জগন্নাথ বিশ্ববিদ্যালয়, ইত্যাদি।


title: ঢাকার ইতিহাস

text: ঢাকা (; ১৯৮২ সালের পূর্বে Dacca নামে লেখা হত) বাংলাদেশের অন্যতম প্রাচীন একটি শহর এবং বর্তমানে বাংলাদেশের রাজধানী। বিভিন্ন ইতিহাস গ্রন্থ থেকে জানা যায়, খ্রিস্টিয় ৭ম শতক থেকে ঢাকায় লোক বসবাস শুরু করে। নবম শতকে সেন শাসন শুরু হওয়ার আগে ঢাকা বৌদ্ধ রাজ্য কামরূপ-এর অধীনে ছিল। সেন পরবর্তী যুগে ঢাকা তুর্কি ও আফগান শাসনাধীন হয়। এসময় ঢাকা দিল্লী সালতানাত নির্ধারিত শাসকদের দ্বারা শাসিত হয়। ১৬০৮ সালে ঢাকায় প্রথম মুঘলদের পা পড়ে। ১৬১০ সালে ঢাকার নামকরণ করা হয় জাহাঙ্গীর নগর। সম্রাট আওরঙ্গজেবের মৃত্যুর পর মোগল সাম্রাজ্যে দুর্বলতা দেখা দেয়ার সময়ে আঠারো শতকের শুরুতে ঢাকা থেকে রাজধানী সরিয়ে নেয়া হয় মুর্শিদাবাদে। মুঘল পরবর্তীযুগে ঢাকা প্রায় ১৯০ বছর ব্রিটিশ শাসনাধীন থাকে। পরবর্তীতে ১৯৪৭ সালে ঢাকা পূর্ব বঙ্গের রাজধানি হিসেবে পাকিস্তানের অন্তর্গত হয়। ১৯৫৬ সালের ২৩ মার্চ ঢাকাকে পূর্ব পাকিস্তানের রাজধানী হিসেবে মর্যাদা দেয়া হয়। ১৯৭২ সালের সংবিধান অনুযায়ি ঢাকাকে গনপ্রজাতন্ত্রী বাংলাদেশের রাজধানী হিসেবে ঘোষণা করা হয়।


title: ঢাকা

text: ঢাকা পৌরসভা প্রতিষ্ঠিত হয়েছিল ১ আগস্ট, ১৮৬৪ সালে এবং পরবর্তীতে ১৯৭৮ সালে এটি "কর্পোরেশন"-এ উন্নীত করা হয়। ঢাকা সিটি কর্পোরেশন নামের স্ব-শাসিত সংস্থা ঢাকা শহরের পরিচালনের দায়িত্বে নিয়োজিত রয়েছে। এই শহর ৯০টি প্রশাসনিক ওয়ার্ডে বিভক্ত এবং প্রতিটি ওয়ার্ডে একজন কমিশনার দায়িত্বপ্রাপ্ত আছেন। প্রতি ৫ বছর পরপর সরাসরি ভোটের মাধ্যমে একজন মেয়র নির্বাচন করা হয়, যিনি প্রতিষ্ঠানের কার্যনির্বাহী প্রধান হিসাবে কাজ করেন। ওয়ার্ড কমিশনারও ৫ বছরের জন্য সরাসরি ভোটের মাধ্যমে নির্বাচিত হন। এছাড়াও মহিলাদের জন্য ঢাকা সিটি কর্পোরেশনে ৩০টি সংরক্ষিত কমিশনার পদ রয়েছে। ঢাকা শিক্ষা বোর্ড সকল সরকারী স্কুল এবং অধিকাংশ বেসরকারী স্কুলের প্রশাসনিক দায়িত্বে রয়েছে। তবে মাদ্রাসা এবং ইংরেজি মাধ্যমের স্কুলসমূহ এই বোর্ডের অন্তর্ভুক্ত নয়। বাংলাদেশের সকল মাদ্রাসা একটি কেন্দ্রীয় বোর্ডের মাধ্যমে এবং ইংরেজি মাধ্যমের স্কুল সমূহ একটি পৃথক শিক্ষাবোর্ড এবং প্রশাসনিক কাঠামোর অধিনে পরিচালিত হয়।


title: ঢাকা

text: ঢাকা পৌরসভা ১৮৬৪ সালের ১ই আগস্ট প্রতিষ্ঠিত হয়েছিল, এবং ১৯৭৮ সালে কর্পোরেশন অবস্থা উন্নীত হয়েছে। ঢাকা সিটি কর্পোরেশনের একটি স্বায়ত্ত কর্পোরেশন যা শহর বিষয়াবলি চালায় (অর্থাত ২০১১ সাল থেকে), ঢাকা সিটি করপোরেশন বর্তমানে দুই প্রশাসনিক অংশে বিভক্ত করা হয়েছে - এইগুলো হলো (১) ঢাকা উত্তর সিটি কর্পোরেশন এবং (২) ঢাকা দক্ষিণ সিটি কর্পোরেশন - ভাল নাগরিক সুবিধা নিশ্চিত করার জন্য। এই দুটি কর্পোরেশন প্রশাসকদের দ্বারা চালিত হয়। অন্তর্ভূক্ত এলাকায়গুলো কয়েকটি পৌরসভায় বিভক্ত করা হয়েছে, যা কমিশনার নির্বাচিত করেছেন। ঢাকা শিক্ষা বোর্ডের দায়িত্ব ও নির্দেশ অনুযায়ী সমস্ত সরকারী স্কুল এবং অধিকাংশ বেসরকারী স্কুলগুলো চালানো হয়, শুধুমাত্র ইংরেজি মাধ্যম স্কুলগুলো এবং মাদ্রাসাগুলো ছাড়া। বাংলাদেশে সকল মাদ্রাসা একটি কেন্দ্রীয় বোর্ড দ্বারা পরিচালিত যখন ইংরেজি মাধ্যম স্কুলগুলো পৃথক শিক্ষা ও শাসন কাঠামোর অধীনে হয়ে থাকে।


title: ঢাকা

text: ক্রমবর্ধমান যানজট এবং জনসংখ্যা সমস্যার মোকাবিলায় জাতীয় সরকার সম্প্রতি পার্শ্ববর্তী এলাকার দ্রুত নগরায়নের একটি নীতি বাস্তবায়ন করেছে। ঢাকা মহানগরীকে কেন্দ্র করে বিশেষত বর্তমানে দ্রুত জনবিষ্ফোরণের যে পরিস্থিতি সৃষ্টি হয়েছে, তাতে আশঙ্কা করা হচ্ছে যে ২০২০ সালের মধ্যে নগরীর জনসংখ্যা ৩ কোটিকেও ছুঁয়ে ফেলতে পারে। ফলে স্বাভাবিক নাগরিক পরিষেবা ভেঙে পড়ার উপক্রম হবে। তাই ঢাকা শহরকে ঘিরে একদিকে বর্তমানে বিভিন্ন উপনগরীর প্রবর্তন করে ও অন্যদিকে সমগ্র দেশ জুড়েই দারিদ্রের যথাসাধ্য মোকাবিলা করে নগরমুখী লাগামছাড়া জনস্রোতকে কিছুটা মোকাবিলা করাই এই পরিকল্পনার লক্ষ্য।


title: তুরস্ক

text: তুরস্ক দক্ষিণ-পশ্চিম এশিয়ার আনাতোলিয়া উপদ্বীপের সম্পূর্ণ অংশ এবং দক্ষিণ-পূর্ব ইউরোপের বলকান উপদ্বীপের দক্ষিণ প্রান্তের অংশবিশেষ নিয়ে গঠিত। ফলে ভৌগলিকভাবে দেশটি একই সাথে ইউরোপ ও এশিয়ার অন্তর্ভুক্ত। আলাতোলীয় অংশটি তুরস্কের প্রায় ৯৭% আয়তন গঠন করেছে। এটি মূলত একটি পর্বতবেষ্টিত উচ্চ মালভূমি। আনাতোলিয়ার উপকূলীয় এলাকায় সমভূমি দেখতে পাওয়া যায়। তুরস্কের দক্ষিণ-ইউরোপীয় অংশটি ত্রাকিয়া নামে পরিচিত; এটি আয়তনে তুরস্কের মাত্র ৩% হলেও এখানে তুরস্কের ১০% জনগণ বাস করে। এখানেই তুরস্ক ও গোটা ইউরোপের সবচেয়ে জনবহুল শহর ইস্তানবুল অবস্থিত (জনসংখ্যা প্রায় ১ কোটি ১৩ লক্ষ)। ভূমধ্যসাগর ও কৃষ্ণ সাগরকে সংযুক্তকারী বসফরাস প্রণালী, মর্মর সাগর ও দার্দানেল প্রণালী ত্রাকিয়া ও আনাতোলিয়াকে পৃথক করেছে।


title: ইউরোপ

text: ১৭৩০ সালে টানা ইউরোপ ও এশিয়ার মধ্যে ভৌগলিক সীমানা কোন আন্তর্জাতিক সীমারেখা অনুসরণ করেনি। এর ফলে, রাজনৈতিক বা অর্থনৈতিক রেখায় ইউরোপকে সংগঠিত করার প্রচেষ্টায় ভূরাজনৈতিকভাবে এর নাম ব্যবহার উপায় সীমিত ভাবে শুধুমাত্র ইউরোপীয় ইউনিয়নের ২৮টি সদস্য রাষ্ট্রকে বোঝায়, বা আরোও বেশি একচেটিয়াভাবে, একটি সাংস্কৃতিক সংজ্ঞায়িত মূল হিসাবে। বিপরীতভাবে, ৪৭টি সদস্য রাষ্ট্রের কাউন্সিল অব ইউরোপ দ্বারা ইউরোপ ব্যাপকভাবে ব্যবহার করা হয়েছে, যার কিছু দেশ ইউরাল ও বসফরাস রেখা পার হয়ে যায়, সমস্ত সাইবেরিয়া এবং তুরস্ক এর অন্তর্ভুক্ত। উপরন্তু, ব্রিটিশ দ্বীপপুঞ্জের মানুষ "মহাদেশীয়" বা "মূল ভূখন্ড" ইউরোপকে ইউরোপ বলে বুঝিয়ে থাকে।


title: স্পেন

text: স্পেন ( "এস্‌পাঞা") বা স্পেন রাজ্য () ইউরোপ মহাদেশের দক্ষিণ-পশ্চিম কোণে অবস্থিত একটি রাষ্ট্র। শাসনব্যবস্থার ধরন অনুযায়ী দেশটি একটি সংসদীয় গণতান্ত্রিক রাজতন্ত্র। এটি ইবেরীয় উপদ্বীপের প্রায় ৮৫% এলাকা জুড়ে অবস্থিত। উপদ্বীপটির বাকী অংশে স্পেনের ক্ষুদ্রতর প্রতিবেশী রাষ্ট্র পর্তুগাল এবং ব্রিটিশ প্রশাসনিক অঞ্চল জিব্রাল্টার অবস্থিত। স্পেনের আয়তন ; আয়তনের বিচারে রাশিয়া, ইউক্রেন ও ফ্রান্সের পরে স্পেন ইউরোপের ৪র্থ বৃহত্তম এবং দক্ষিণ ইউরোপের বৃহত্তম দেশ। মাদ্রিদ স্পেনের বৃহত্তম শহর ও রাজধানী। বার্সেলোনা, বালেন্সিয়া, সেবিইয়া, বিলবাও এবং মালাগা অন্যান্য কয়েকটি গুরুত্বপূর্ণ শহর।


title: এশিয়া

text: এশিয়ার সীমানা সাংস্কৃতিকভাবে নির্ধারিত হয়, যেহেতু ইউরোপের সাথে এর কোনো স্পষ্ট ভৌগোলিক বিচ্ছিন্নতা নেই, যা এক অবিচ্ছিন্ন ভূখণ্ডের গঠন যাকে একসঙ্গে ইউরেশিয়া বলা হয়। এশিয়ার সবচেয়ে সাধারণভাবে স্বীকৃত সীমানা হলো সুয়েজ খাল, ইউরাল নদী, এবং ইউরাল পর্বতমালার পূর্বে, এবং ককেশাস পর্বতমালা এবং কাস্পিয়ান ও কৃষ্ণ সাগরের দক্ষিণে। এটা পূর্ব দিকে প্রশান্ত মহাসাগর, দক্ষিণে ভারত মহাসাগর এবং উত্তরে উত্তর মহাসাগর দ্বারা বেষ্টিত। ইউরাল পর্বতমালা, ইউরাল নদী, কাস্পিয়ান সাগর, কৃষ্ণসাগর এবং ভূমধ্যসাগর দ্বারা এশিয়া ও ইউরোপ মহাদেশ দুটি পরস্পর হতে বিচ্ছিন্ন। এছাড়া লোহিত সাগর ও সুয়েজ খাল এশিয়া মহাদেশকে আফ্রিকা থেকে বিচ্ছিন্ন করেছে এবং উত্তর-পূর্বে অবস্থিত সংকীর্ণ বেরিং প্রণালী একে উত্তর আমেরিকা মহাদেশ থেকে পৃথক করেছে। উল্লেখ্য, বেরিং প্রণালীর একদিকে অবস্থান করছে এশিয়া মহাদেশের অন্তর্গত রাশিয়ার উলেনা এবং অপর পাশে উত্তর আমেরিকা মহাদেশের অন্তর্গত মার্কিন যুক্তরাষ্ট্রের আলাস্কা। এই প্রণালীটির সংকীর্ণতম অংশটি মাত্র ৮২ কি•মি• চওড়া, অর্থাৎ বেরিং প্রণালীর এই অংশ হতে উত্তর আমেরিকা মহাদেশের দূরত্ব মাত্র ৮২ কি•মি•।


title: ইউরোপ

text: ইউরোপের উত্তরে উত্তর মহাসাগর, পশ্চিমে আটলান্টিক মহাসাগর দক্ষিণে ভূমধ্যসাগর এবং দক্ষিণ-পূর্বে কৃষ্ণ সাগর ও সংযুক্ত জলপথ রয়েছে। যদিও ইউরোপের সীমানার ধারণা ধ্রুপদী সভ্যতায় পাওয়া যায়, তা বিধিবহির্ভূত; যেহেতু প্রাথমিকভাবে ভূ-প্রাকৃতিক শব্দ "মহাদেশ"-এ সাংস্কৃতিক ও রাজনৈতিক উপাদান অন্তর্ভুক্ত।


title: এশিয়া

text:
হিরোডোটাস-এর সময় থেকে, এক দল ক্ষুদ্র ভূগোলবিদ তিন-মহাদেশ ব্যবস্থা (ইউরোপ, আফ্রিকা, এশিয়া) প্রত্যাখ্যান করেন এই বলে তাদের মধ্যে কোনো উল্লেখযোগ্য ভৌগোলিক বিচ্ছেদ নেই। উদাহরণস্বরূপ, স্যার ব্যারি চুনলিফ, অক্সফোর্ডের ইউরোপীয় পুরাতত্ত্বের এমেরিটাস অধ্যাপক, যুক্তি দেন যে, ইউরোপ ভৌগোলিক ও সাংস্কৃতিকভাবে নিছক "এশিয়া মহাদেশের পশ্চিম বর্ধিতাংশ"। ভৌগোলিকভাবে, এশিয়া ভূখন্ডের – বা আফ্রো-ইউরেশিয়ার অংশ ইউরেশিয়ার পূর্ব অংশ, যেখানে ইউরোপ উত্তর পশ্চিমাংশের উপদ্বীপ; ভূতাত্ত্বিকভাবে, এশিয়া, ইউরোপ এবং আফ্রিকা (সুয়েজ খাল ছাড়া) একটি একক অবিচ্ছিন্ন ভূখণ্ড গঠন করে এবং একটি সাধারণ মহীসোপান ভাগ করে। প্রায় সব ইউরোপ এবং এশিয়ার বেশির ভাগ অংশ ইউরেশীয় পাত-এর উপর অবস্থিত, দক্ষিণে আরবীয় ও ভারতীয় পাত দ্বারা সংযুক্ত এবং সাইবেরিয়ার পূর্বপ্রান্তিক অংশ উত্তর আমেরিকার পাতের উপর অবস্থিত।
এশিয়া মূলত গ্রিক সভ্যতার একটি ধারণা। "এশিয়া", অঞ্চলের নাম, আধুনিক ভাষার বিভিন্ন আকারের মাঝে এর চূড়ান্ত উৎপত্তিস্থল অজানা। এর বুৎপত্তি এবং উৎপত্তির ভাষা অনিশ্চিত। এটা নথিভুক্ত নামগুলোর মধ্যে অন্যতম প্রাচীন নামের একটি। অনেকগুলো তত্ত্ব প্রকাশিত হয়েছে। ল্যাটিন সাহিত্য থেকে ইংরেজি সাহিত্যের গঠন হওয়ার সময়কালে ইংরেজি এশিয়ার খোঁজ পাওয়া যায়, তখনও একই গঠন ছিল এশিয়া। সমস্ত ব্যবহার এবং নামের গঠন রোমান সাম্রাজ্যের ল্যাটিন থেকে আহরণ করা কিনা সে সম্পর্কে নিশ্চিত কিছু বলা যায় না।


title: স্ক্যান্ডিনেভিয়া

text: স্ক্যান্ডিনেভিয়া () (প্রাচীন স্ক্যান্ডিয়া) উত্তর ইউরোপের তিনটি দেশ তথা রাজতন্ত্র-- নরওয়ে, সুইডেন ও ডেনমার্কের জন্য দেয়া নাম। এদের মধ্যে নরওয়ে ও সুইডেন স্ক্যান্ডিনেভীয় উপদ্বীপ গঠন করেছে। দেশ তিনটি ঐতিহাসিক, সাংস্কৃতিক ও ভাষাগত দিক থেকে পরস্পরের সাথে সম্পর্কিত। অনেক সময় আইসল্যান্ড ও ফারো দ্বীপপুঞ্জকেও স্ক্যান্ডিনেভিয়ার অন্তর্ভুক্ত করা হয়। কখনো কখনো ফিনল্যান্ডকেও স্ক্যান্ডিনেভিয়ার অংশ মনে করা হয়, যদিও বাকী দেশগুলির সাথে ফিনল্যান্ডের কোন ভাষাগত সাদৃশ্য নেই। অধুনা উত্তর ইউরোপের পাঁচটি দেশ নরওয়ে, সুইডেন, ডেনমার্ক, ফিনল্যান্ড ও আইসল্যান্ডের জন্য নর্ডীয় রাষ্ট্রসমূহ পরিভাষাটি বেশি ব্যবহৃত হয়। দেশগুলি ভৌগোলিক ও অর্থনৈতিক দিক থেকে পরস্পর একতাবদ্ধ।


title: স্পেন

text: স্পেনের উত্তর সীমানাতে আটলান্টিক মহাসাগরের একটি বাহু বিস্কায়া উপসাগর অবস্থিত। উত্তর-পূর্ব সীমানায় পিরিনীয় পর্বতমালা স্পেনের সাথে ফ্রান্স এবং অতিক্ষুদ্র রাষ্ট্র অ্যান্ডোরার একটি প্রাকৃতিক সীমানা গঠন করেছে। পূর্ব দিকে ভূমধ্যসাগর, দক্ষিণে ভূমধ্যসাগর ও আটলান্টিক মহাসাগর এবং পশ্চিমে পর্তুগাল ও আটলান্টিক মহাসাগর স্পেনের বাকী সীমানা নির্ধারণ করেছে। স্পেনের সর্বদক্ষিণ বিন্দুটি মরক্কোর দিকে মুখ করে অবস্থিত এবং দেশ দুইটি সরু জিব্রাল্টার প্রণালী দ্বারা একে অপরের থেকে বিচ্ছিন্ন; স্পেন তাই ইউরোপের সাথে আফ্রিকার সঙ্গমস্থলে অবস্থিত। এছাড়া আটলান্টিক মহাসাগরের লাস কানারিয়াস দ্বীপপুঞ্জ এবং ভূমধ্যসাগরের বালেয়ারীয় দ্বীপপুঞ্জগুলিও স্পেনের শাসনাধীন। এছাড়া মরক্কোতে সেউতা এবং মেলিইয়া নামের দুইটি ছিটমহল স্পেন পরিচালনা করে। উত্তর আফ্রিকার উপকূলের কাছে অবস্থিত পেনিয়ন দে বেলেস দে লা গোমেরা নামক দ্বীপ, আলহুসেমাস ও চাফারিনাস দ্বীপপুঞ্জগুলিও স্পেনের অধিকারে পড়েছে। ব্রিটিশদের অধীনে অবস্থিত জিব্রাল্টার স্পেনের মূল ভূখণ্ডের একেবারে দক্ষিণ প্রান্তসীমায় অবস্থিত।


title: ইক্সাইন-কোলকিক পলিটিক্স বন

text:
"তেজস্ক্রিয় ব্রডলেফ " এবং মিশ্র বনভূমি বায়োম, কালো সমুদ্রের দক্ষিণ তীরে অবস্থিত " ইক্সাইন-কোলকিক পদ্মবর্ণ বন "।
পূর্ব ইউরোপের তুরস্ক এর উত্তর উপকূল জুড়ে পূর্ব (পশ্চিম ইউরোপ) থেকে জর্জিয়ার (দেশ) | জর্জিয়া দক্ষিণপূর্ব কোণের বুলগেরিয়া থেকে তৃণ তৃণভূমি তীর বরাবর প্রসারিত হয়ে প্রায় কৃষ্ণ সাগর এর পূর্ব দিক পর্যন্ত বিস্তৃত ।


title: জার্মানি

text: জার্মানি (; ), সরকারিভাবে সংযুক্ত প্রজাতন্ত্রী জার্মানি (, "বুন্ডেস্‌রেপুব্‌লিক ডয়চ্‌লান্ট্", ), ইউরোপের অন্যতম প্রধান শিল্পোন্নত দেশ। এটি ১৬টি রাজ্য নিয়ে গঠিত একটি সংযুক্ত ইউনিয়ন। এটির উত্তর সীমান্তে উত্তর সাগর, ডেনমার্ক ও বাল্টিক সাগর, পূর্বে পোল্যান্ড ও চেক প্রজাতন্ত্র, দক্ষিণে অস্ট্রিয়া ও সুইজারল্যান্ড এবং পশ্চিম সীমান্তে ফ্রান্স, লুক্সেমবুর্গ, বেলজিয়াম এবং নেদারল্যান্ড্‌স অবস্থিত। জার্মানির ইতিহাস জটিল এবং এর সংস্কৃতি সমৃদ্ধ, তবে ১৮৭১ সালের আগে এটি কোন একক রাষ্ট্র ছিল না। ১৮১৫ থেকে ১৮৬৭ পর্যন্ত জার্মানি একটি কনফেডারেসি এবং ১৮০৬ সালের আগে এটি অনেকগুলি স্বতন্ত্র ও আলাদা রাজ্যের সমষ্টি ছিল।


title: নেদারল্যান্ডস

text: দেশটির জনসংখ্যা ১ কোটি ৭২.৫ লক্ষ। নেদারল্যান্ডস একটি অত্যন্ত উচ্চ জনঘনত্ববিশিষ্ট দেশ। এখানে প্রতি বর্গকিলোমিটারে ৪১৫ জনের বাস। বৃহৎ জনসংখ্যাবিশিষ্ট দেশগুলির মধ্যে কেবল বাংলাদেশ, দক্ষিণ কোরিয়া ও তাইওয়ানের জনঘনত্ব এর চেয়ে বেশি। উচ্চ জনঘনত্বের দেশ হলেও এটির জন্মহার নিম্ন। নেদারল্যান্ডসের সিংহভাগ জনগণ ওলন্দাজ জাতিভুক্ত। ওলন্দাজ একমাত্র সরকারী ভাষা কিন্তু ইংরেজি ব্যাপকভাবে প্রচলিত। খ্রিস্টধর্ম (রোমান ক্যাথলিক ও প্রতিবাদী ঘরানা) মূল ধর্ম, তবে ইসলাম বৃহত্তম সংখ্যালঘু ধর্ম।


title: ফ্রিজীয় ভাষাসমূহ

text:
ফ্রিজীয় ভাষাসমূহ (ইংরেজি ভাষায়: Frisian languages) পশ্চিম জার্মানীয় ভাষাসমূহের অন্তর্গত ইঙ্গ-ফ্রিজীয় দলের একটি ভাষাদল, যাদের সাথে ইংরেজি ভাষার সবচেয়ে বেশি মিল দেখতে পাওয়া যায়। ভাষাগুলি একসময় উত্তর সাগরের উপকূল ধরে,
নেদারল্যান্ডসের উত্তর হল্যান্ড প্রদেশ থেকে শুরু করে জার্মানির শ্লেসভিগ অঞ্চল পর্যন্ত প্রচলিত ছিল। আধুনিককালে এসে এগুলি কেবল তিনটি ক্ষুদ্র অঞ্চলে প্রচলিত আছে। নেদারল্যান্ডসের ফ্রিসলান্ড প্রদেশে (যার মধ্যে Schiermonnikoog এবং Terschelling দ্বীপগুলিও পড়েছে) প্রচলিত ভাষাটি হল পশ্চিম ফ্রিজীয় ভাষা। জার্মানির ওলডেনবুর্গ শহরের পশ্চিমে অবস্থিত জাটারলান্ড অঞ্চলে প্রচলিত আছে পূর্ব ফ্রিজীয় ভাষা। আর জার্মানির শ্লেসভিগ অঞ্চলের পশ্চিম সমুদ্রতীরবর্তী এলাকায় এবং উত্তর সাগরে অবস্থিত জুল্ট, ফোর, আমরুম, হালিগেন দ্বীপপুঞ্জ ও হেলগোলান্ড দ্বীপগুলিতে প্রচলিত ভাষাগুলি হল উত্তর ফ্রিজীয় ভাষা।


title: ফ্লেমিশ ভাষা

text: ফ্লেমিশ ভাষা উত্তর বেলজিয়ামের ঐতিহাসিক ফ্ল্যান্ডার্স অঞ্চলে প্রচলিত ভাষা। এটি ওলন্দাজ ভাষার একটি স্থানীয় রূপ। বেলজিয়ামের বাইরে নেদারল্যান্ডসের দক্ষিণাংশে এবং উত্তর ফ্রান্সের কিছু এলাকাতে ভাষাটি প্রচলিত। বেলজিয়াম ও নেদারল্যান্ডসের সরকার ভাষাটিকে সরকারিভাবে ওলন্দাজ ভাষা হিসেবে গণ্য করে। কিন্তু ঐতিহাসিক ফ্ল্যান্ডার্স অঞ্চলে অবস্থিত লোকেরা ঐতিহাসিক ও সামাজিক-সাংস্কৃতিক কারণে ফ্লেমিশ নামটি ব্যবহার করতে পছন্দ করে।


title: বাংলা ভাষাভাষী অনুযায়ী ভারতের রাজ্যসমূহ

text: জেলাটির "ঢেকীয়াজুলি" ব্লকে বাংলাভাষী সংখ্যাগরিষ্ঠ৷আন্দামান ও নিকোবর দ্বীপপুঞ্জ ভারতের পূর্বে বঙ্গোপসাগরে অবস্থিত একটি দ্বীপরাজ্য তথা কেন্দ্রশাসিত অঞ্চল৷ অঞ্চলটিতে সর্বাধিক প্রচলিত ভাষা বাংলা, যা ২৮.৪৯% লোকের মাতৃৃভাষা৷ সর্বাধিক প্রচলিত হলেও অন্যান্য অনেক ভাষাগোষ্ঠীর উপস্থিতি থাকায় বাংলা ভাষা এ অঞ্চলের একক সংখ্যাগরিষ্ঠতা লাভ করেনি, বরং হিন্দী ও ইংরাজী এখানকার মর্যাদাপ্রাপ্ত সরকারী ভাষা৷ কেন্দ্রশাসিত অঞ্চলটির জেলা অনুযায়ী বাংলাভাষীর সংখ্যা নিম্নরূপ -


title: যুক্তরাজ্য

text: ইংরেজি ভাষা যুক্তরাজ্যের সরকারি ভাষা। ওয়েল্‌স এবং স্কটল্যান্ডে যথাক্রমে ওয়েল্‌শ এবং স্কটিশ গেলিক ভাষাকে আঞ্চলিক সরকারি ভাষার মর্যাদা দেওয়া হয়েছে। এর বাইরে ব্রিটিশ দ্বীপপুঞ্জে আইল অভ ম্যান-এ মাংক্স ভাষা, এবং জার্সি ও গুয়ের্নজি-তে ফরাসি ভাষা প্রচলিত। উত্তর আয়ারল্যান্ডে সামান্য আইরিশ গেলিক ভাষা প্রচলিত। যুক্তরাজ্যের অভিবাসী সম্প্রদায়ে শতাধিক অভিবাসী ভাষা প্রচলিত। এদের মধ্যে আছে বাংলা, চীনা, গ্রিক, গুজরাটি, হিন্দি, ইতালীয়, পাঞ্জাবি, পোলীয়, পর্তুগিজ, স্পেনীয়, তুর্কি, ইউক্রেনীয়, উর্দু, ভিয়েতনামি, ইত্যাদি ভাষা। কিছু লোক জিপসি বা রোমানি ভাষাতে কথা বলে।


title: ফ্রিজিয়া

text: বর্তমানে ফ্রিজীয়রা নেদারল্যান্ডসে বাস করলেও তারা সেখানকার একটি বিশিষ্ট সাংস্কৃতিক গোষ্ঠী। তাদের মুখের ফ্রিজীয় ভাষা একটি পশ্চিম জার্মানীয় ভাষা এবং ওলন্দাজ ভাষার চেয়ে ইংরেজি ভাষার সাথে এর বেশি মিল দেখতে পাওয়া যায়। ওলন্দাজ প্রজাতন্ত্রের অংশে পরিণত হবার পর ফ্রিজীয় সাহিত্য গড়ে তোলার অনেক চেষ্টা করা হলেও ১৯শ শতকের আগ পর্যন্ত এগুলিতে তেমন ফল হয়নি। আধুনিকায়নের বিরুদ্ধে ফ্রিজীয় সাহিত্য ও অন্যান্য ফ্রিজীয় সাংস্কৃতিক বৈশিষ্ট্য ধরে রাখার তাগিদে বিংশ শতাব্দীতে ফ্রিজীয় জাতীয়তাবাদের উত্থান ঘটে। বর্তমানে নেদারল্যান্ডসের ফ্রিসল্যান্ড অঞ্চলে ফ্রিজীয় সংস্কৃতির শক্ত অবস্থান লক্ষ্য করা যায়; সেখানে ফ্রিজীয় ভাষা একটি সরকারী ভাষা হিসেবে স্বীকৃত।


title: বেলজিয়াম

text: ভাষার জন্য বেলজিয়ানরা যুদ্ধ-বিগ্রহে পর্যন্ত লিপ্ত হয়েছে। প্রধান ভাষা দুটি ; যথাঃ ফ্লেমিশ এবং ফরাসী। তৃতীয় প্রচলিত ভাষা জার্মান। কেবল ব্রুসেল শহরে ফ্লেমিশ এবং ফরাসি উভয় ভাষাই সরকারীভাবে ব্যবহৃত হয়। ফ্ল্যান্ডার্স এলাকায় অবিমিশ্রভাবে ফ্লেমিশ ভাষা প্রচলিত ; ওয়ালোনিয়া এলাকায় প্রচলিত ফরাসি ভাষা। তবে দূতাবাসের শহর ব্রুসেলে ইংরেজি ব্যাপকভাবে প্রচলিত। বেলজিয়ামে দুইটি সরকারী ভাষা প্রচলিত: ওলন্দাজ এবং ফরাসি। বেলজিয়ামের প্রায় ৫৭% লোক ওলন্দাজ ভাষার একটি উপভাষা ফ্লেমিশে কথা বলে। ফরাসি ভাষা প্রায় ৩৩% লোকের মাতৃভাষা এবং ফরাসিভাষীরা মূলত দেশের দক্ষিণাংশে ওয়ালুন অঞ্চলের বাস করে। বেলজিয়ামের রাজধানী ব্রাসেল্‌স একটি দ্বিভাষিক এলাকা। এছাড়া পূর্বের অয়পেন-মালমেডি-সাংক্ত ভিট প্রদেশগুলিতে প্রায় দেড় লক্ষ জার্মান ভাষাভাষী বাস করে। বেলজিয়ামের সংখ্যালঘু ভাষাগুলির মধ্যে আরবি, তুর্কি, কাবিলে, স্পেনীয়, পর্তুগিজ এবং লেৎসেবুর্গেশ ভাষা অন্যতম।


title: নিউজিল্যান্ড

text: নিউজিল্যান্ডের অধিকাংশ মানুষ ইউরোপীয় বংশদ্ভূত এবং স্থানীয় মাওরি হল সর্বাধিক সংখ্যাগরিষ্ঠ জাতিগোষ্ঠী। এছাড়া উল্লেখযোগ্য সংখ্যাক এশীয় বংশদ্ভূত মানুষও এখানে বসবাস করে, বিশেষ করে শহর এলাকায়। ইংরেজি নিউজিল্যান্ডের সর্বাধিক প্রচলিত ভাষা।


title: উত্তর আমেরিকার ভাষা

text: উত্তর আমেরিকার সবচেয়ে বেশি প্রচলিত তিনটি ভাষা হল ইংরেজি, স্পেনীয় ও ফরাসি ভাষা। এগুলি আমেরিকা মহাদশ আবিষ্কারের সময় ইংল্যান্ড, স্পেন ও ফ্রান্স---এই তিনটি প্রধান ইউরোপীয় শক্তির ভাষা ছিল। ইংরেজি ভাষা কানাডা, মার্কিন যুক্তরাষ্ট্র, বার্মুডা ও কেম্যান দ্বীপপুঞ্জের প্রধান ভাষা। এছাড়া এটি আঙ্গিয়া, অ্যান্টিগুয়া ও বার্বুডা, বাহামা দ্বীপপুঞ্জ, বেলিজ, গ্রেনাডা, জামাইকা, মন্টসেরাট, সেন্ট কিটস ও নেভিস, সেন্ট ভিনসেন্ট ও গ্রেনাডাইন দ্বীপপুঞ্জ, ত্রিনিদাদ ও টোবাগো, ভার্জিন দ্বীপপুঞ্জ, ইত্যাদিতে ইংরেজি-ভিত্তিক ক্রেওল ভাষার পাশাপাশি প্রচলিত। ইংরেজি ডোমিনিকা ও সেন্ট লুসিয়ার সরকারি ভাষা।


title: নরওয়েজীয় ভাষা

text: নরওয়েজীয় ভাষা (নরওয়েজীয় ভাষায়: Norsk"নশ্‌ক্") ইন্দো-ইউরোপীয় ভাষাপরিবারের জার্মানীয় শাখার উত্তর (স্ক্যান্ডিনেভীয়) দলের একটি ভাষা। ভাষাটি সুয়েডীয় ও ডেনীয় ভাষার সাথে, বিশেষত এগুলির লিখিত রূপের সাথে, ঘনিষ্ঠভাবে সম্পর্কিত। তিনটি ভাষাই প্রাচীন নর্স ভাষা থেকে উদ্ভূত। বর্তমান নরওয়ে, ডেনমার্ক ও সুইডেন যে অঞ্চলে অবস্থিত, সে অঞ্চলে প্রাচীনকালে প্রাচীন নর্স ভাষা প্রচলিত ছিল।


title: কুরআনে নারী

text: কুরআনে আবু লাহাবের স্ত্রী এর কথা সূরা লাহাবে উল্লেখ আছে। হাদিস অনুসারে তার নাম উম্মে জামিল বিনতে হারাব । তিনি কুরইশ নেতা আবু সুফিয়ানের বোন। । তবে কুরআনে তাকে নাম দ্বার উল্লেখ না করে আবু লাহাবের স্ত্রী বলে উল্লেখ করা হয়েছে। সূরা লাহাবে তার অপকর্মের জন্য তাকে শাস্তি পেতে হবে একথা বলা হয়েছে। তিনি রাসূল (স.) গীবত করতেন। এছাড়াও তাঁর পথে কাটা বিছিয়ে রাখতেন যেন তিঁনি কষ্ট পান ।


title: আবু লাহাব

text: আবু লাহাব (আরবি:أبو لهب)) এর আসল নাম ছিল আব্দুল আব্দুল উজ্জাই ইবনে আব্দুল মুত্তালিব ইবনে হাশিম। জন্মের সময় তার রক্তবর্ণ গাল ও সুন্দর মুখয়বয়ব দেখে তার বাবা তার নাম দিয়েছিলেন আবু লাহাব বা অগ্নিস্ফুলিঙ্গের বাবা। তিনি হযরত মুহাম্মদ (সাঃ) এর আপন চাচা ছিলেন। মুহাম্মদ(সাঃ) জন্মের পর থেকেই চাচা আবু লাহাবের প্রিয়পাত্র ছিলেন।কিন্তু নবুয়াত প্রকাষ করার পর থেকেই তিনি নবীজীর(সাঃ) বিরূদ্ধে চলে যান। সাফা পাহাড়ের উপর থেকে নবী মুহাম্মদ (সাঃ) যখন সমবেত লোকজনকে এক আল্লাহর ইবাদত করার আহবান জানিয়েছিলেন তখন সেখানে আবু লাহাব তাকে সবার আগে তিরস্কার ও ভৎসনা করেছিলেন| ইসলাম ধর্ম ও মুহাম্মদের বিরোধিতার কারণে তিনি ইসলামের শত্রু পরিগণিত হয়েছিলেন। তার স্ত্রী উম্মে জামিল নবী মুহাম্মদের চলার পথে কাটা বিছিয়ে রাখতেন| পরবর্তীতে অবতীর্ণ সূরা লাহাবে আল্লাহর পক্ষ থেকে তার ও স্ত্রীর দুর্ব্যবহারের জন্য নির্ধারিত শাস্তির বিবরণী প্রদান করা হয়|


title: আবু আইয়ুব আল-মাসরি

text: আল মাসরি "ইউসুফ হাদ্দাব লাবিব" নামে একটি জাল পাসপোর্ট ব্যবহার করে ইয়েমেনে প্রবেশ করেন। এবং গ্রাম্য স্কুলে শিক্ষকতা শুরু করেন। সেখানে ১৯৯৮ সালে ইয়েমেনের রাজধানী সানায় বসবাসকারী হাসনা নামে এক মহিলাকে বিবাহ করেন। তাদের তিনটি সন্তানও রয়েছে। হাসনা এপ্রিল আঠারোর ঐ অভিযানেই ছরছার লেক এরিয়ায় গ্রেফতার হন, দক্ষিণ বাগদাদের যেই অভিযানে তার স্বামী নিহত হন। পরবর্তীকালে হাসনা বলেন, "আমি আবু মুসআব আল-যারকাউয়ির মৃত্যুর আগে জানতামই না যে, আমার স্বামীর নাম আবু আইয়ুব আল মাসরি।" আবু মুসআব আল-যারকাউয়ি ছিলেন আল কায়েদা ইরাক শাখার প্রধান, যিনি ২০০৬ সালে আমেরিকার বিমানহামলায় নিহত হন। এবং আল-মাসরি তারই স্থলাভিষিক্ত হন। হাসনা বলেন, তার স্বামী সর্বদা নিজের ভিতর লুকিয়ে রাখতে অভ্যস্থ ছিলেন।


title: রামালাহ বিনতে আবি সুফিয়ান

text: তিনি ছিলেন আবু সুফিয়ান ইবনে হার্ব এবং সাফিয়া বিনতে আবি আল-আ’স এর কন্যা। উম্মে হাববা নামেও পরিচিত রামলা বিট আবি সুফিয়ান মুহম্মদ এর স্ত্রী এবং সেইজন্য মুমিনদের একজন মা ছিলেন।


title: আয়িশা

text: আয়িশা বিনতে আবু বকর (রা.) ছিলেন নবী মুহাম্মদ (সা.) এর স্ত্রীগণের মধ্যে একজন। তিনি ছিলেন তাঁর তৃতীয় স্ত্রী। ইসলামের ঐতিহ্য অনুসারে, তাকে "উম্মুল মু'মিনিন" বা "বিশ্বাসীদের মাতা" হিসেবে আখ্যায়িত করা হয়। মুসলিম সম্প্রদায় তাকে নবী মুহাম্মদ (সা.) এর স্ত্রী হিসেবে অত্যন্ত সম্মান ও শ্রদ্ধা করে থাকেন। এছাড়া ইসলামের ঐতিহ্যগত ইতিহাসেও তার অবদান অনস্বীকার্য এবং অত্যন্ত গুরুত্বপূর্ণ।


title: আবু সুফিয়ান ইবনে হার্ব

text: আবু সুফিয়ান ইবনে হারব ছিলেন মক্কার কুরাইশ বংশের বনু আবদে শামস গোত্রের প্রধান নেতা । ইসলাম গ্রহণের পূর্বে তিনি নবী মুহাম্মদ (সাঃ) এর ঘোর বিরোধী ছিলেন । উতবাহ ইবন রাবি'আহ এর কন্যা হিন্দ বিনতে উতবা ছিলেন তাঁর স্ত্রী । মুসলিমদের বিরুদ্ধে বেশ কিছু যুদ্ধে তিনি নেতৃত্ব দিয়েছিলেন । মক্কা বিজয়ের পর নবী মুহাম্মদ (সাঃ) তাকে এবং তার স্ত্রী হিন্দ বিনতে উতবাকে ইসলাম ধর্মে দীক্ষিত করেন ।


title: আল-শিফা বিনতে আবদুল্লাহ

text: আল-শিফা বিনতে আবদুল্লাহ () ছিলেন নবী মুহাম্মদ (সাঃ) এর একজন সাহাবা। তিনি বনু আদি গোত্রের মহিলা ছিলেন, খলিফা ওমর ও সাহাবী সাঈদ ইবনে যায়িদও এ গোত্রের সদস্য ছিলেন| তিনি একজন শিক্ষানুরাগী মহিলা ছিলেন| আরবের গুটিকয়েক লিখতে পড়তে জানা মহিলাদের একজন ছিলেন এবং আরবের মহিলাদের তিনি পড়তে ও লিখতে শেখাতেন| তৎকালীন চিকিৎসাতেও তিনি পারদর্শী ছিলেন| ইসলাম গ্রহণের পরেও নবী করীম (সাঃ) এর অণুপ্রেরণায় তিনি তার জ্ঞানচর্চা চালিয়ে যান| নবী করীম সাঃ এর অণুরোধে তিনি নবীর স্ত্রী হাফসাকে আরবি পড়া ও লেখা শিখিয়েছিলেন| তিনি নিজ গোত্রের এক মুসলিমকে বিয়ে করে এক পুত্র সন্তান জন্ম দেন| খলিফা ওমর (রাঃ) তার খিলাফতকালে এই বিচক্ষণ নারীকে মদীনার বাজারের পর্যবেক্ষক হিসেবে দ্বায়িত্ব দিয়েছিলেন| উক্ত দ্বায়িত্বও তিনি সফলভাবে পালন করেছিলেন।


title: আবদুল্লাহ ইবনুল জুবায়ের

text:
আবদুল্লাহ ইবনুল জুবায়ের ( "‘Abdallāh ibn az-Zubayr";
৬২৪–৬৯২) ছিলেন একজন সাহাবি। তার বাবা ছিলেন সাহাবি জুবায়ের ইবনুল আওয়াম ও মা ছিলেন প্রথম খলিফা আবু বকরের কন্যা আসমা বিনতে আবি বকর। মুহাম্মদ (সা) এর স্ত্রী আয়েশা তার খালা ছিলেন। আবদুল্লাহ ইবনুল জুবায়ের ছিলেন হিজরতের পর মদিনায় জন্মগ্রহণকারী প্রথম মুসলিম। মুসলিম অভিজাতদের মধ্যে তিনি সবচেয়ে বিশিষ্ট প্রতিনিধি ছিলেন।


title: তেতুলিয়া জামে মসজিদ

text:
শফীউল্লাহ খানের জ্যৈষ্ঠ পুত্র আবু সালেহ মুহাম্মদ সিদ্দীক ব্রিটিশ ভারতের খান সাহিব উপাধী প্রাপ্ত খান সাহিব মাকসুদ আহমেদের কন্যাকে বিয়ে করেন। আবু সালেহ মুহাম্মদ সিদ্দীক যুক্তরাজ্যের অবসরপ্রাপ্ত বেসামরিক কর্মকর্তা ছিলেন, যিনি ২০০৭ মারা যান এবং লন্ডন বোরো অব অ্যালিং এর গ্রিনফোর্ড সামধীক্ষেত্রের মুসলমান অংশে তাকে কবর দেওয়া হয়।
শফীউল্লাহ খানের কন্যা বাগেরহাটের খান বাহাদুর সৈয়দ সুলতান আলীর পুত্র সৈয়দ মুহাম্মদ আলীকে বিয়ে করেন।
গবেষনা থেকে এই ধরনের আরো কিছু সদস্যের নাম পাওয়া যায় যেমন কাজী-আল-কুজত সায়্যিদ আহমেদ আলী খান, কাজী সাদাতুল্লাহ, নায়েব কাজী ইফাজাতুল্লাহ, মীর জুমলাহ উবায়েদ খান বাহাদুর তুরখান, কাজী-আল-কুজত গোলাম ইয়াহা খান, মুহাম্মদ নাসারাতুল্লাহ, কাজী ইজ্জতুল্লাহ, নাজিবুল্লাহ খান। যারা ব্রিটিশ শাসনামলে যশোর প্রদেশের (সাতক্ষীরা তখন যশোরের অধীনস্থ ছিল) বিভিন্ন স্থানের গভর্ণর ছিলেন, সম্ভবত ১৮ শতকে পসচিম বঙ্গ ও উড়িষ্যার বিভিন্ন স্থানের গভর্ণর ছিলেন।


title: পুনের প্রযুক্তিবিদ হত্যা

text: পুনে প্রযুক্তিবিদ হত্যা হল ২০১৪ সালের ২ জুন সোমবার ২৪ বছর বয়সী একজন মুসলিম তরুন আইটি প্রফেশনাল (IT professional) কে সাম্প্রদায়ীক ঘৃণা বশত মারধর করে হত্যা করার ঘটনা। এই ঘটনার সাথে জড়িত থাকার অপরাধে চরমপন্থী হিন্দুত্ববাদী সংগঠন হিন্দু রাষ্ট্র সেনার নেতা ধনন্জ্জয় দেশাইসহ মোট ২৫ জন সদস্যকে আটক করা হয়েছে। সিনিয়র পুলিশ অফিসারের মতে মুখে দাড়ি ও মাথায় টুপি থাকার জন্য তাকে মুসলিম হিসাবে চিহ্নিত করে হত্যা করা হয়। মৃত ব্যাক্তির নাম মহসিন মহম্মদ সাদিক সেখ। মহারাষ্ট্রের সোলাপুর জেলার বাসিন্দা মহসিন পুনেতে একটি প্রাইভেট ফার্মে আইটি ম্যানেজার হিসাবে কাজ করতেন। রাত ৯টার সময় মসজিদ থেকে নামাজ পরে ফেরার পথে তার উপর আক্রমণ করা হয়।


title: পুনের প্রযুক্তিবিদ হত্যা

text: এই ঘটনার পরেই ঐ এলাকায় সদস্যদের মধ্যে এসএমএস (শর্ট মেসেজ সার্ভিস) দেওয়া-নেওয়া শুরু হয় যাতে লেখা ছিল "Pahili wicket padli" যার অর্থ "প্রথম উইকেট পড়ে গেছে"।


title: পুনের প্রযুক্তিবিদ হত্যা

text: একাধিক মানবাধিকার ও এনজিও সংস্থা এই ঘটনার প্রতিবাদ করে দোষীদের শাস্তির দাবী তোলেন। যেহুতু মৃত মহসিন মহম্মদ সাদিক সেখ পরিবারের একমাত্র জীবিকার্জক ছিলেন তাই ভারতের গণতান্ত্রিক যুব ফেডারেশন, ভারতের ছাত্র ফেডারেশন, অল ইন্ডিয়া ডেমোক্রেটিক উইমেন্স অ্যাসোসিয়েশন ইত্যাদি সংগঠনগুলি শাস্তির পাশাপাশি উপযুক্ত ক্ষতিপুরণেরও দাবী তোলেন।


title: ২০১৬ কলকাতা উড়ালপুল বিপর্যয়

text: নির্মলেন্দু বন্দ্যোপাধ্যায় দ্বারা প্রকাশিত একটি গবেষণায় বলা হয় নকশার দুর্বলতাগুলির কারণে উড়ালপুলের পতন ঘটেছে। আইআইটি-কেজিপি-এর সিভিল ইঞ্জিনিয়ারিং বিভাগের প্রাক্তন প্রধান আনন্দপ্রসন্ন গুপ্ত বলেন যে উড়ালপুলের নির্মাণ, নকশা, নির্মাণের কাঁচামাল এবং তত্ত্বাবধান একাধিক ক্ষেত্রে অসঙ্গতির কারণে দুর্ঘটনা ঘটেছে। বিরাঞ্চি নারায়ণ আচার্য, একজন পেশাগত অভিজ্ঞ প্রকৌশলী দাবি করেন যে প্রধান কারণ ছিল একটি পিয়ার ক্যাপের ব্যর্থতা, কারণ এটি দুটি স্প্যান্সকে ধরে রাখে। বেশ কয়েকটি পিয়ার ক্যাপ / পিয়ারের জোড়া বা কিছু অবাঞ্ছিত অযৌক্তিক লোডিংয়ের যোগফল উড়ালপুল পতনের জন্য দায়ী হতে পারে।


title: রং দে বাসন্তী

text: এদিকে, সোনিয়া গান্ধী হলেন ভারতীয় বিমান বাহিনীর একজন ফ্লাইট লেফটেন্যান্ট অজয় সিং রাথোদ (আর.মাধন), যখন তার জেট, একটি মিগ -২১, ক্র্যাশ ঘটে। সরকার ঘোষণা করে যে পাইলট ত্রুটির কারণে ক্র্যাশ ঘটে এবং তদন্ত বন্ধ হয়ে যায়। রাহদ জানতে চাইলেন, একজন সোচ্চার পাইলট, সোনিয়া ও তার বন্ধুরা অফিসিয়াল ব্যাখ্যা গ্রহণ করেন না। পরিবর্তে, তারা দাবি করে যে তিনি তার জীবনের অন্যান্য প্রাণ বাঁচানোর জন্য তার জীবনকে উৎসর্গ করেছিলেন, যা তিনি হারিয়ে গিয়েছিলেন এবং তিনি বিমান থেকে বেরিয়ে এসে একটি জনবহুল শহরটিতে বিধ্বস্ত হয়ে যান। তারা একটি দুর্নীতিবাজ প্রতিরক্ষা মন্ত্রী শাস্ত্রী (মোহন আগাসে) -এর কারণে দুর্ঘটনাটি শিখেছে এবং জানতে পেরেছে যে, একটি ব্যক্তিগত পক্ষের জন্য সস্তা এবং অবৈধ মিগ -২১ বিমানের খুচরা যন্ত্রাংশ বিনিময়ের চুক্তি স্বাক্ষরিত হয়েছে। তাদের আশ্চর্যের কারণে তারা শিখতে শুরু করে যে চুক্তিটি পরিচালনার জন্য দায়ী ব্যক্তি ছিলেন করণের বাবা রাজনাথ সিংনিয়া (অনুপম খের)।


title: অ্যালেক্সিস কারেল

text: ১৮৯৪ সালের ২৪ জুন ফরাসি রাষ্ট্রপতি মেরি ফ্রাঙ্কোস সাদি কার্নো গুপ্তঘাতকের হাতে ছুরিকাহত হন, সে'সময় ক্যারেল ২১ বছরের তরুণ সার্জেন। ছুরিকাঘাতে কার্নোর পেটের রক্তবাহগুলি ভীষণ ক্ষতিগ্রস্ত হয়। যে ডাক্তার তাঁর চিকিৎসা করছিলেন তিনি উপলব্ধি করেন যে রক্তবাহগুলির পর্যাপ্ত ক্ষতি ঘটায় তা পুনঃসংযোগ ঘটিয়ে রক্ত সঞ্চালন স্বাভাবিক রাখা অসম্ভব। সঙ্গত কারণে মধ্যরাতের পর অর্থাৎ ২৫ জুন সাদি কার্নো মারা যান। এই ঘটনা কারেলের উপর গভীর রেখাপাত করে এবং তিনি নিরলস পরিশ্রম ক'রে রোগীর দেহে রক্তদান ও রক্তবাহ অধিরোপণ (ট্রান্সপ্লান্টেশন অফ ব্লাড ভেসেলস) প্রক্রিয়া সহজসাধ্য ক'রে তোলেন। তিনি প্রথমত বিভিন্ন প্রাণিদেহে প্রয়োগ করেন এবং প্রতি ক্ষেত্রে তার উন্নতি সাধন করেন, যা আজকে ভাসক্যুলার সার্জারি নামে খ্যাত হয়ে আছে।


title: ১৯৬৪ সালের পূর্ব-পাকিস্তানের দাঙ্গা

text: ১৪ জানুয়ারি নারায়ণগঞ্জের নামকরা ব্যবসায়ী গোষ্ঠবিহারী সাহাকে নির্মমভাবে হত্যা করার পর তার বিখ্যাত ‘সত্যসাধন ছাপাখানা’ লুটপাট করে আগুনে পুড়িয়ে দেয় মুসলিমরা। পঞ্চসার গ্রামের (বর্তমান মুন্সিগঞ্জ জেলায়) দুটি দুগ্ধপোশ্য শিশু সন্তান সহ রেনুবালা পাইন নামক এক গৃহবধূকে নিষ্ঠুর উপায়ে হত্যা করে তারা। একই গ্রামের শোভারানী বসু ও তার দু’কন্যাকে পৈশাচিক নির্যাতন করে হত্যা করা হয়। নরসিংদীর (তৎকালীন নারায়ণগঞ্জের অন্তর্গত) গ্রামে গ্রামে হত্যা,ধর্ষণ,লুটপাট আর অগ্নিসংযোগ করে মুসলিমরা।কমপক্ষে ৩৫০ টি হিন্দু বাড়ি পুড়িয়ে দেয় তারা।বিমলা সুন্দরী পাল নামের এক মহিলাকে ধরে নিয়ে নির্মম ভাবে হত্যা করে তারা। মইমান ইউনিয়ন পরিষদের সভাপতি বরদা প্রসাদ রায় এবং তার পরিবারের ১৬ জন সদস্যকে নির্মম ভাবে হত্যা করে উন্মত্ত মুসলিমরা। মুরাপাড়ার প্রত্যেকটি হিন্দু বাড়ি আগুনে পুড়িয়ে ছাই বানানো হয়।১৭ জন হিন্দু মহিলাকে জ্বলন্ত অগ্নিকুণ্ডে ফেলে বীভৎসভাবে জীবন্ত পুড়িয়ে হত্যা করে তারা। ভুতলা গ্রামে ২৫০ জন হিন্দু নরনারীকে হত্যা করা হয় এবং অনেককে জীবন্ত আগুনে পুড়িয়ে নিষ্ঠুর উপায়ে হত্যা করা হয়।


title: রাসীপুরম কৃষ্ণস্বামী লক্ষ্মণ

text: মূত্রনালীতে সংক্রমণ থেকে শরীরের বিভিন্ন অঙ্গের বৈকল্যের কারণে ২০১৫ খ্রিস্টাব্দের ২৩শে জানুয়ারি তাঁকে পুণের একটি হাসপাতালে ভর্তি করা হয়। ২৬শে জানুয়ারি তাঁর শারীরিক অবস্থার অবনতি ঘটায় তাঁর মৃত্যু ঘটে । মহারাষ্ট্রের মুখ্যমন্ত্রী দেবেন্দ্র ফড়নবিস লক্ষ্মণের রাষ্ট্রীয় সৎকারের কথা ঘোষণা করেন। লক্ষ্মণের মরদেহ সিম্বায়োসিস ইন্টারন্যাশনাল ইউনিভার্সিটিতে অবস্থিত দ্য কমন ম্যানের মূর্তির নিকটে রাখা হয় এবং পরে বৈকুন্ঠ শ্মশানে তাঁকে রাষ্ট্রীয় মর্যাদায় সৎকার করা হয়।


title: লাভ পয়েন্ট

text:
২০১৪ সালের ১৯ মার্চ রাঙামাটিতে বেড়াতে এসে কাপ্তাই লেকে ইঞ্জিনচালিত বোট উল্টে পানিতে ডুবে মৃত্যু হয় আমেরিকান প্রবাসী আলাউদ্দিন পাটোয়ারী ও তার স্ত্রী আইরিন লিমা। তিন দিন পর তাদের একে-অপরের জড়িয়ে ধরে থাকা নিথর দেহ কাপ্তাই লেক থেকে উদ্ধার করে নৌ-বাহিনী, পুলিশ, সেনাবাহিনী ও ফায়ার সার্ভিসের লোকজন।
স্বামী-স্ত্রীর এমনভাবে বাঁচার চেষ্টা এবং মর্মান্তিক মৃত্যু একটি বিরল ঘটনা। তাদের ভালোবাসাসহ পৃথিবীর সকল ভালোবাসার মানুষদের প্রতি শ্রদ্ধা জানাতে পার্বত্য চট্টগ্রাম উন্নয়ন বোর্ড’র উদ্যোগে এটি নির্মাণ করা হয়।
লাভ পয়েন্ট পার্বত্য চট্টগ্রামের রাঙ্গামাটি জেলার কাপ্তাইয়ে অবস্থিত। আলাউদ্দিন ও আইরিন লিমা দম্পতির লাশ যেখানে ভেসে ওঠে তার পাশে ডিসি বাংলো "পলওয়েল ন্যাচার পার্কে" এটি নির্মাণ করা হয়।


title: অস্কার পিস্টোরিয়াস

text: ১৪ ফেব্রুয়ারি, ২০১৩ তারিখে পিস্টোরিয়াসকে খুনের দায়ে অভিযুক্ত করা হয়। রীভা স্টীনক্যাম্প নাম্নী তার মেয়েবন্ধুকে প্রিটোরিয়ায় সকালে নিজ বাড়িতে গুলি করে হত্যা করেন। কিছু প্রচারমাধ্যমের প্রতিবেদনে বলা হয় যে, তিনি ভুলবশতঃ এ হত্যাকাণ্ড ঘটিয়েছেন। কিন্তু স্থানীয় কর্তৃপক্ষ থেকে এ তথ্যের সত্যতা প্রকাশ পায়নি। তারা আরো বলেন, যদি ভুলবশত হত্যাকাণ্ড ঘটান তবে তিনি ১ টি গুলি অথবা সর্বোচ্চ ২ টি গুলি করবেন। সেখানে তিনি ৬ টি গুলি করেছেন। এরপর রীভা স্টীনক্যাম্প নিজের জীবন বাঁচাতে তিনি গোসল খানায় ঢোকেন। কিন্তু পিস্টোরিয়াস সেখানেও গুলি করেন ও ক্রিকেট ব্যাট দিয়ে তার মাথায় পেটান এবং তাঁর মৃত্যু ঘটে।


title: বাদামি পিঠ মাছরাঙা

text: বাদামি পিঠ মাছরাঙা ("Ceyx rufidorsa") হল একফহরনের পাখি যারা প্রধানত নদী মাছরাঙা প্রজাতির অন্তর্ভুক্ত। এদেরকে প্রধানত দেখতে পাওয়া যায় ব্রুনেই, ভারত, ইন্দোনেশিয়া, মালয়েশিয়া ফিলিপাইন এবং থাইল্যান্ড প্রভৃতি দেশে। এদের প্রধান বাসস্থান হল ক্রান্তীয় বনভূমি এবং লেক বা জলপ্রপাতের ধার। এই ছোটো প্রজাতির পাখিটি প্রধানত খুব নীচু থেকেই শিকার ধরে এবং জলের মধ্যে ডাইভ দিয়ে শিকার ধরে। এদের প্রধান খাদ্য হল পোকামাকড় এবং ব্যাঙ। এদেরকে মাঝে মাঝে ওরিয়েন্টাল বামন মাছরাঙা প্রজাতির উপজাতি বলে ধরা হয়ে থাকে।


title: মেঘহও মাছরাঙা

text: মেঘহও মাছরাঙা বনের জলধারা, ধীরে বহমান নদী, বিল, বাঁওড়, সেচের নালা, নদীর পাশের আবদ্ধ জল, জোয়ারে ভরে যাওয়া খাঁড়ি ও পুকুরে বিচরণ করে। সাধারণত জোড়ায় জোড়ায় থাকে। একা খুব কম দেখা যায়। জোড়ার একটিকে দেখতে পাওয়া গেলে অপরটিকেও আশেপাশে দেখা যায় বা ডাক শোনা যায়। পানির পাশে গাছের উঁচু ডাল বা খুঁটিতে বসে থাকে। সশব্দে পানিতে ঝাঁপ দিয়ে শিকার ধরে খায়। খাদ্যতালিকায় রয়েছে মাছ, ব্যাঙ, ছোট সরীসৃপ, পাখির ছানা, ইঁদুর ইত্যাদি। তবে মাছই এদের প্রধান খাবার। ডাল ছেড়ে চলে যাওয়ার সময় সাধারণত উচ্চস্বরে ডাকে: "ক্যা-ক্যা-ক্যা-ক্য-ক্যা"। প্রজননকালে অবিরাম গান গায়: "পিউ-পিউ...পিউ-পিউ...পিউ-পিউ"। অনেক সময় গম্ভীর স্বরে ডাকে: "মেঘ-হও...মেঘ-হও"।


title: পাতি মাছরাঙা

text: পাতি মাছরাঙা (বৈজ্ঞানিক নাম: "Alcedo atthis") Alcedinidae (আলসেডিনিডি) গোত্র বা পরিবারের অন্তর্গত "Alcedo" (আলসেডো) গণের অন্তর্গত রঙচঙে ক্ষুদে মৎস্যশিকারী পাখি। পাখিটি বাংলাদেশ, ভারত ছাড়াও ইউরেশিয়া ও উত্তর আফ্রিকার বিভিন্ন দেশে দেখা যায়। আকারে পাতি চড়ুইয়ের সমান এ পাখিটির লেজ খাটো ও মাথা দেহের তুলনায় স্বাভাবিকের চেয়ে বড়। দেহের উপরিভাগ নীল বা নীলচে-সবুজ, দেহতল কমলা এবং ঠোঁট চোখা ও লম্বা। এর প্রধান খাদ্য মাছ হলেও ব্যাঙাচি, জলজ পোকা ইত্যাদিও এর খাদ্য। পানিতে ঝাঁপিয়ে এরা মাছ ধরে। পানির নিচে শিকার দেখার জন্য এরা বিশেষভাবে অভিযোজিত। এরা জলস্রোতের পাড়ের গর্তে বাসা করে। ডিমের রঙ চকচকে সাদা। সাধারণত এরা অপরিযায়ী; তবে যেসব জায়গায় শীতকালে পানি জমে যায়, সেসব জায়গার মাছরাঙারা অন্যত্র পরিযান করে।


title: কালো রাজহাঁস

text: কালো রাজহাঁস প্রায় সাধারণত তৃণভোজী, আরকিছু আঞ্চলিক ও ঋতুভিত্তিক তারতম্য ছাড়া, এদের খাদ্য সাধারণত জলজ ও জলাভূমির উদ্ভিদ দ্বারা প্রভাবিত হয়। নিউ সাউথ ওয়েলসে রিডমেস পাতা (মহাজাতি টাইফা) হল জলাভূমি পাখির সবচেয়ে গুরুত্বপূর্ণ খাবার। নিমজ্জিত শেত্তলাগুলি এবং জলজ উদ্ভিদ যেমন "ভ্যালিস্নেরিয়া"ও এদের গুরুত্বপূর্ণ খাবার।  কুইন্সল্যান্ডে জলজ উদ্ভিদ যেমন "পোটামোগেটন", স্টোনভরট, এবং শেত্তলা হল এদের গুরুত্বপূর্ণ খাবার। সঠিক রচনা পানি স্তরের সাথে পরিবর্তিত হয়; বন্যা পরিস্থিতিতে কালো রাজহাঁস যখন স্বাভাবিক খাবার নাগালের বাইরে থাকে তখন তারা তীরে চারণভূমির উদ্ভিদ খায়। কালো রাজহাঁস অন্যান্য রাজহাঁসএর অনুরূপ পদ্ধতিতেই খায়। এরা যখন অগভীর জলে খায় জলের নিচে তার মাথা এবং ঘাড় ডিপ করে। গভীর জলে পাখি পৌঁছানোর জন্য আলাদা পদধতি ব্যবহার করে। কালো রাজহাঁস জল পৃষ্ঠতল থেকে খাদ্য ছেঁকে নিতে সক্ষম হয়।


title: চুনিমুখো মৌটুসি

text: চুনিমুখো মৌটুসি পাতলা বন, বনের আশেপাশে চাষাবাদের জন্য পরিষ্কার জায়গা, বনপ্রান্ত, চিরসবুজ বন, ক্ষুদ্র ঝোপ ও প্যারাবনে বিচরণ করে। সচরাচর একা বা জোড়ায় জোড়ায় থাকে। শীতকালে ছোট পতঙ্গভূক পাখির দলে যোগ দেয়। ঝোপঝাড়ে ও গাছে গাছে এরা খাবারের খোঁজে ঘুরে বেড়ায়। গাছের পাতা, ফুল ও মুকুলে খাদ্য খোঁজে। এদের প্রধান খাদ্য পোকামাকড় ও ফুলের মধু। সচরাচর তীব্র স্বরে শিস দেয়ঃ "সুইটি-টি-চি-চিউ...টিউসি-টিটসুইটি-সুইটি...সুইটি-টি-চি-চিউ..."।


title: ধলাকোমর মুনিয়া

text: ধলাকোমর মুনিয়া মাঝারি ঝোপ, বনের ভেতরের পরিষ্কার জায়গা, তৃণভূমি ও ক্ষুদ্র ঝোপে বিচরণ করে। সচরাচর ১০-১৫টি পাখির ঝাঁকে থাকে। মাটিতে লাফিয়ে লাফিয়ে বা ঘাসের মধ্যে এরা খাবার খুঁজে বেড়ায়। খাদ্যতালিকায় রয়েছে ঘাসবীজ ও বাঁশবীজ, তবে ছানারা পোকা খায়। এরা সচরাচর করুণ কণ্ঠে ডাকে "ট্রি-ট্রি-ট্রি...প্রিট..." অথবা "ব্রিট..."। মে-আগস্ট প্রজননকাল। ছোট ছোট গাছের উঁচু শাখায় বড় আকারের ঘাস বা বাঁশপাতা দিয়ে ছোট্ট গোল বাসা বানায়। বাসায় ঢোকার পথ সরু নলের মতো। ঘাসফুল দিয়ে পথের ভেতরটা মুড়ে নেয়। বাসার ভেতরেও থাকে ঘাসফুলের গদি। স্ত্রী মুনিয়া তিন থেকে আটটি ধবধবে সাদা ডিম পাড়ে। ডিমের মাপ ১.৫ × ১.০ সেমি। ডিম ফোটে ১৩-১৪ দিনে। বাবা-মা বাচ্চাদের পোকামাকড় খাইয়ে বড় করে তোলে।


title: কালো মাথা মাছরাঙা

text: কালো মাথা মাছরাঙা ("Halcyon pileata") হল একধরনের গেছো মাছরাঙা যারা প্রধানত ক্রান্তীয় এশিয়া মহাদেশে ব্যাপক ভাবে বিস্তৃত। বিশেষত ভারত থেকে চীন, কোরিয়া এবং দক্ষিণপূর্ব এশিয়াতেই এদের বসবাস। এরা পরিযায়ী পাখি এবং সাধারণত শীতকালে পযান করে। শীতকালে এরা শ্রীলঙ্কা, থাইল্যান্ড, বোর্নিও এবং জাভা প্রভৃতি জায়গায় পরিযান করে।


title: বেগুনি কালেম

text:
বেগুনি কালেমের খাদ্যতালিকার বড় অংশ জুড়ে রয়েছে জলজ উদ্ভিদ। এর প্রধান খাদ্য বীজ, শস্যদানা, কচি ঘাস, কচি পাতা, তৃণমূল, কচি জলজ উদ্ভিদ ও তার নরম কাণ্ড, শাপলা ইত্যাদি। এছাড়া এরা জলজ পোকামাকড় ও পোকামাকড়ের লার্ভা, মাকড়শা, কেঁচো, জোঁক, শামুক, চিংড়ি, ব্যাঙ, ব্যাঙাচি, ছোট মাছ, মাছের ডিম ইত্যাদি খায়। জলজ সাপ, গিরগিটি, ছোট পাখি, পাখির ছানা, ডিম, মৃত দেহাবশেষ ইত্যাদি খাওয়ার কথাও জানা যায়।
খাবার খাওয়ার সময় এরা লেজের নিচে সাদা অংশ প্রদর্শন করে এবং ডাকে:"চাক-চাক"।


title: মোহনপুর ইউনিয়ন, উল্লাপাড়া

text: মোহনপুর ইউনিয়নের মানুষের প্রধান খাদ্য- ভাত, রুটি, ডাল, শাক-সবজি, মুড়ি, চিড়া ইত্যাদি । গ্রামে পান্তা ও কড়কড়া ভাতের বহুল প্রচালন আছে । এমনকি অবস্থা সম্পন্ন ঘরে ও সকালে বাসী তরকারীর সঙ্গে পান্তা খাওয়া হয় । খাদ্যের প্রশ্নে হিন্দু মুসলমানের মধ্যে বিশেষ পার্থক্য নাই, একমাত্র গরুর গোশত ব্যতীত, যা হিন্দুরা খায়না । তবে যে হিন্দুরা এক কালে পেয়াজ, রসুন, মুরগী, ডিম, গরু প্রভৃতির নাম শুনলে নাক সিটকে দুরে সরে যেত, বর্তমান কালে তারা সেসব খাদ্যের বড় সমঝদার হয়ে পড়েছে । গ্রামের সঙ্গতি সম্পন্ন পরিবারে নানা ধরণের পিঠা যেমন- সরাপিঠা, পাটীসাপ্টা, ছিটাপিঠা, রুটিপিঠা, পরটা, তেলপিঠা, কুস্লীপিঠা, তালপিঠা, তালবড়া, সেমাই, পায়েস, হালুয়া, দুধেরক্ষীর, ভাপাপিঠা (ধুকীপিঠা) প্রভৃতি প্রস্তত  হয়ে থাকে । বিশেষ করে জামাই আসলে বা কোন মেহমান আসলে সেসব খাবার অবশ্যই বাড়ীতে হ‘তে হবে এবং তা’হয় প্রধানতঃ পরিবারের ইজ্জত বা Prestige এর প্রশ্নে । এ মনকি বহু পরিবারে সঙ্গতি না থাকলে ও দেনা করে, ঐসব খাবার তৈরি ক‘রে মেহমান নওয়াজী দেখাতে হয় । তাই তাকে কৃষ্টির অঙ্গ বলে ধরা হয়।


title: মেঠো কাঠঠোকরা

text: উইপোকা এবং এর ঢিবির সন্ধান পেলে এরা গলায় এক ধরনের চাপা শব্দ তোলে। পিঁপড়ে এবং এর ডিম-বাচ্চা, গুবরে পোকা, পিউপা ও অন্যান্য পোকামাকড় এদের মূল খাবার। খেজুরের রস নলি বেয়ে মাটিতে পড়ে জমা হলে সেখানেও ঠোঁট চালায়। ঠুকরে এরা মাটিতে ছোটখাটো চাষও দিয়ে ফেলে অনেক সময়। মাটিতে নেমে খাবার সংগ্রহে ব্যস্ত অন্য পাখিদের পেছনে পেছনেও ঘুরতে পারে অনিবার্য কারণেই। গ্রীষ্মকালে খোলা ঝোপঝাড়, মাঠ, বনপ্রান্ত, জমির আইল ও কৃষিজমির ধারেকাছে এবং শীতকালে বাগান ও কৃষি খামারের আশপাশে থাকতে পছন্দ করে। একাকী বা জোড়ায় ঘুরে বেড়ায়। শুষ্ক মাটি বা পিঁপড়ার ঢিবিতে বসে বা লাফিয়ে লাফিয়ে খাবার সংগ্রহ করে।


title: কটন কলেজ

text:
কটন কলেজ বা কটন মহাবিদ্যালয় () ভারতের উত্তর-পূর্বাঞ্চল অসম রাজ্যের গুয়াহাটি মহানগরে অবস্থিত একটি উচ্চশিক্ষা প্রতিষ্ঠান। বৃটিশ শাসিত অসমের ইন চিফ স্যার হেনরি ষ্টেডমেন কটন ও কে.সি.এস.আই ১৯০১ সনের ২৭মে কটন কলেজ প্রারম্ভ হওয়ার ঘোষণা করেন। স্যার হেনরি ষ্টেডমেন কটন অসমে উচ্চ শিক্ষার ক্ষেত্রে যথেষ্ট অবদান রাখার জন্য কলেজটির নাম কটন কলেজ রাখা হয়। অধ্যক্ষ ফ্রেডরিক উইলিয়াম সুডমার্সন সহ ৫জন অধ্যক্ষ দ্বারা কলেজটিতে প্রথম শিক্ষাদানের ব্যবস্থা করা হয়েছিল। কলেজ আরম্ভ হওয়ার সময় এফ.এ প্রথম বছরে ৩৭জন ছাত্র ও এফ.এ দ্বিতীয় বছরে ২জন সর্বমোট ৩৯ ছাত্র নিয়ে শিক্ষাদান আরম্ভ হয়েছিল। ১৯৯২ সনের ৬ অক্টোবর তারিখে ভারতের তৎকালীন রাষ্ট্রপতি শংকর দয়ালের উপস্থিতে কটেন কলেজকে স্নাতকোত্তর শিক্ষা প্রতিষ্ঠান হিসেবে ঘোষনা করে। ২০০১ সনের ২৭ মে থেকে ২০০২ সনের ২৬মে সন পর্যন্ত এই কলেজ শতবার্ষিক কার্যসূচি অনুষ্ঠান করে। ভারতের তৎকালীন উপরাষ্ট্রপতি কৃষ্ণ কান্তে এই কার্যসূচিতে অংশগ্রহন করেছিলেন। ২০০২ সনে ভারত সরকার কটন কলেজের স্মারক হিসেবে ৪টাকার বিশেষ ডাক টিকেট প্রচলন করেছিলেন।
কটেন কলেজে কলা, বিজ্ঞান, সমাজ বিজ্ঞান শাখার মোট ২১টি প্রাক-স্নাতক ও ২০টি স্নাতকোত্তর বিভাগে ৫০০০জন ছাত্র-ছাত্রী ও ২৪৪ জন শিক্ষক আছে। এই কলেজ ভারতের স্বাধীনতা আন্দোলন ও সাহিত্য সংস্কৃতি আন্দোলনের কেন্দ্র হিসেবেও বিখ্যাত।
লোকপ্রিয় গোপীনাথ বরদলৈ বিমানবন্দর থেকে কটন কলেজের দূরত্ব প্রায় ১৫কিঃমি। গুয়াহাটি রেল ষ্টেশন থেকে দূরত্ব প্রায় ১কিঃমি।
১৯০১ সন থেকে ২০১২সন পর্যন্ত কটন কলেজে সর্বমোট ৫১জন অধ্যক্ষ কার্য্যভার গ্রহণ করেছেন।


title: এটক

text: এটক ঐতিহাসিকভাবে একটি উল্লেখযোগ্য অঞ্চলে অবস্থিত। গান্ধারা সোয়াত উপত্যকা এবং পাকিস্তানের পটুহর প্লেটু অঞ্চলের পাশাপাশি উত্তর-পূর্ব আফগানিস্তানের জালালাবাদ জেলার একটি প্রাচীন রাজ্য ছিল। এটি সিন্ধু নদীর মধ্যবর্তী স্থানে অবস্থিত, তারশিশীল ও পেশাবর ছিল এই অঞ্চলের প্রধান দুটি শহর। স্থানটি রাজনৈতিক ও বাণিজ্যিক উভয় কারণেই গুরুত্বপূর্ণ, কারণ সিন্ধু এখানে আফগানিস্তানের খাইবার পাসের মাধ্যমে সামরিক ও বাণিজ্য রুট অতিক্রম করে। মহান আলেকজান্ডার, তৈমুর লং ও নাদের শাহ ভারতবর্ষে নিজ নিজ আক্রমণের মাধ্যমে এই স্থান বা সিন্ধুকে অতিক্রম করেছিলেন।


title: এটক

text: এটক সিটি (পাঞ্জাবী, উর্দু: اٹک), পূর্বে ১৯৭৮ সাল পর্যন্ত ক্যাম্পবেলপুর নামে পরিচিত, পাকিস্তানের রাজধানী ইসলামাবাদের নিকটে পাঞ্জাব প্রদেশের উত্তর অংশে অবস্থিত একটি শহর। এটি এটক জেলা এবং এটক তহশীলেরফ সদর দপ্তর। প্রাচীন শহর এটক খুরদের কয়েক মাইল দক্ষিণ-পূর্ব দিকে ১৯০৮ সালে, এটক প্রতিষ্ঠিত হয়েছিল, যা ১৬শ শতাব্দীতে মুঘল সম্রাট আকবর দ্বারা প্রতিষ্ঠিত হয়েছিল এবং কলিন ক্যাম্পবেল প্রথম ব্যারন ক্লাইডের সম্মানে প্রাথমিকভাবে এর নামকরণ করা হয়েছিল।


title: ক্লেটন সেন্টার, আইওয়া

text: ক্লেটন সেন্টার () মার্কিন যুক্তরাষ্ট্রের আইওয়া অঙ্গরাজ্যের ক্লেটন কাউন্টিতে অবস্থিত একটি ইউনিকর্পোরেটেড সম্প্রদায়। এই এলাকা এলকাডার থেকে প্রায় পাঁচ মাইল পূর্বে একটি জার্মান উপনিবেশ কর্তৃক গোড়াপত্তন করা হয়। ১৮৮৫ সালের এপ্রিলে, লুইস ব্রুকম্যান কর্তৃক এই জমি পরিমাপ করা হয়, যিনি "ধারা ৮-এর দক্ষিণ-পূর্ব কোয়ার্টার, পৌরসভা ৯৩ উত্তর, পরিসীমা ৩ পশ্চিম" অবস্থান হিসাবে এটি প্রতিষ্ঠিত করেন। এরপর ১৮৫৭ সালের ২৭ জুন ফ্রেড হার্টমান কর্তৃক ক্লেটন সেন্টার তৈরী করা হয়।


title: কিস্টোন স্টুডিওজ

text: কিস্টোন স্টুডিওজ (ইংরেজি: Keystone Studios) ছিল মার্কিন যুক্তরাষ্ট্রের একটি চলচ্চিত্র স্টুডিও। এটি ক্যালিফোর্নিয়ার লস অ্যাঞ্জেলেসের এডেনডেল অবস্থিত ছিল, যা বর্তমানে ইকো পার্কের অংশ। ১৯১২ সালে ৪ জুলাই ম্যাক সিনেট (১৮৮০-১৯৬০) কিস্টোন পিকচার্স স্টুডিও নামে এই স্টুডিও প্রতিষ্ঠা করেন। অভিনেতা ও লেখক অ্যাডাম কেসেল (১৮৬৬-১৯৪৬), চার্লস ও. বোমান (১৮৭৪-১৯৩১) এবং ১৯০৯ সালে প্রতিষ্ঠিত নিউ ইয়র্ক মোশন পিকচার্স কোম্পানির মালিকগণ সিনেটকে সহায়তা করেন। কোম্পানিটি কয়েক বছর ক্যালিফোর্নিয়ার লস অ্যাঞ্জেলেসের গ্লেনডেল ও সিলভার লেকের পাশে চিত্র ধারণ করে এবং ১৯১২ থেকে ১৯১৫ সালে তাদের চলচ্চিত্রগুলো পরিবেশনা করত মিউচুয়াল ফিল্ম কর্পোরেশন।


title: আসামের পর্যটনস্থলসমূহের তালিকা

text: গুয়াহাটির থেকে ৩১৮ কিলোমিটার দূরে অবস্থিত উজনি অসমের একটি গুরুত্বপূর্ণ শহর। আহোম শাসনের শেষ রাজধানী জোড়হাটকে অসমের সাংস্কৃতিক রাজধানী বলা হয়। অসমের চা উৎপাদনের অন্যতম স্থান জোড়হাট প্রাকৃতিক সৌন্দর্য্যে জনপ্রিয়। মাজুলী মহকুমা জোড়হাট জেলার এক অংশ। মাজুলী জোড়হাট জেলার সাথে অসমের একটি উল্লেখযোগ্য পর্যটনস্থল। জোড়হাটে টোকোলাই চা গবেষণা কেন্দ্র, হাতীগড় শিবদোল, বুঢ়ীগোসানী দেবালয়, গরখীয়া দোল, ঢেকীয়াখোরা বর নামঘর, লাচিত বরফুকন মৈদাম, অসম সাহিত্য সভার মুখ্য কার্য্যালয় সাল্দ্রকান্ত সন্দিকৈ ভবন ইত্যাদি উল্লেখ্যযোগ্য পর্যটন স্থান আছে।


title: চমন

text: চমন (পশতু/উর্দু: ) পাকিস্তানের বেলুচিস্তান প্রদেশের কিল্লা আব্দুল্লাহ জেলার রাজধানী শহর। শহরটি আফগানিস্তানের নিকটবর্তী কান্দাহার প্রদেশের পাশ্ববর্তী ওয়েশ-চমন সীমান্ত অতিক্রম করে দক্ষিণে অবস্থান করে গড়ে উঠেছে। রাজধানী কোয়েটায় পরে, চমন বেলুচিস্তান প্রদেশের উত্তর অঞ্চলের পশতুন সংখ্যাগরিষ্ঠ দ্বিতীয় বৃহত্তম শহর ও তহসিল।


title: তেজপুর

text: তেজপুর ভারতের অসম রাজ্যের শোণিতপুর জেলার প্রধান শহর । আসামের রাজধানী গুয়াহাটি থেকে এই শহরের দূরত্ব প্রায় ১৮০ কিলোমিটার। ব্রহ্মপুত্র নদের উত্তর পারে অবস্থিত তেজপুর শহর চিত্রলেখা উদ্যান, অগ্নিগড়, জ্যোতিকলা ইত্যাদি ঐতিহাসিক স্মৃতিচিহ্নের জন্য বিখ্যাত।


title: টম্বস্টোন

text: টম্বস্টোন, যুক্তরাষ্ট্রের আরিজোনা অঙ্গরাজ্যের কচিজ কাউন্টিতে অবস্থিত একটি পশ্চিমা শহর। ১৮৭৯ সালে এডোয়ার্ড সিফলিন এটি প্রতিষ্ঠা করেন। এর আগে শহরটি পিমা কাউন্টির অন্তর্ভুক্ত ছিল। এটি আমেরিকার বুনো পশ্চিমের অন্যতম একটি পুরুনো শহর। ১৮৭৭ থেকে ১৮৯০ সালের মধ্যে এখানকার খনি থেকে যে রুপা উত্তোলন হতো তার প্রবৃদ্ধি হয়েছিল, ইউএসডি $৪০ থেকে $৮০। এটি আরিজোনার সবচেয়ে বড় রৌপ্য উত্তোলন কেন্দ্র ছিল। ফলে ৭ বছরের মধ্যেই এই শহরের জনসংখ্যা ১০০ থেকে ১৪,০০০ এ উন্নীত হয়েছিল। ১৮৮১ সালে শহরটি কচিজ কাউন্টিতে সরকারি ভাবে নতুন আসন হিসেবে প্রতিষ্ঠিত হয়।


title: পাটকাই

text: পাটকাই পর্বত বিশ্বের অন্যতম প্রসিদ্ধ স্থান। দ্বিতীয় বিশ্বযুদ্ধের সময় গাড়ি চলাচল করার জন্য ষ্টিলওয়েল পথ নির্মাণ করা হয়েছিল। অসমের রাজনৈতিক ইতিহাসের সহিত পাটকাইয়ের সম্পর্ক সুগভীর।চীনের য়ুনান প্রদেশে অবস্থিত মংমাও রাজ্য থেকে আগত রাজকুমার চুকাফা পাটকাই পর্বত অতিক্রম করে অসমে আহোম সাম্রাজ্য প্রতিষ্ঠা করেছিলেন। আহোম রাজ্য আক্রমণ করার জন্য মানেরা পাটকাইয়ের গিরিপথে অসমে এসেছিলেন। এই গিরিপথেই চিংফৌ, তাংসা, নক্তে ইত্যাদি বিভিন্ন জনগোষ্ঠীরা অসমে প্রবেশ করেন। কয়েকটি ছোট ছোট জনজাতি পাটকাইয়ের পাদদেশে স্থাপিত হয়েছিল।


title: আসামের পর্যটনস্থলসমূহের তালিকা

text: অসম বা আসাম হল ভারতের উত্তর-পূর্বাঞ্চলের মুখ্য দ্বার ও সাতবোনীর প্রাণকেন্দ্র স্বরূপ৷ অসম প্রাকৃতিক সম্পদ ও নানান ঐতিহাসিক স্থাপত্য ও সাংস্কৃতিক সম্পদে সমৃদ্ধিশালী একটি রাজ্য। পর্যটনের কারণে অসম জাতীয় উদ্যান, মঠ-মন্দির ও ঐতিহাসিক স্থাপত্যের জন্য জনপ্রিয়৷ অসমের পর্যটন উদ্যোগ কাজিরাঙা জাতীয় উদ্যান, মানাহ জাতীয় উদ্যান ইত্যাদি ছাড়াও অন্যান্য জাতীয় উদ্যান এবং কামাখ্যা, উমানন্দ-এর মতো মঠ-মন্দির ও রংঘর, তলাতল ঘর ও কারেংঘর-এর মতো নানান ঐতিহাসিক স্থাপত্য ইত্যাদি জনপ্রিয় করে তুলেছে৷অসমে মোট ৫ টি জাতীয় উদ্যান (রাজ্যর আয়তনের ২.৫১% শতাংশ) ও ১৮ টি অভয়ারণ্য (রাজ্যর আয়তনের ১.৮৮% শতাংশ) আছে। ইউনেস্কো কাজিরাঙা ও মানস জাতীয় উদ্যানক প্রাকৃতিক বিশ্ব ঐতিহ্যবাহী স্থানবলে স্বীকৃতি দিয়েছে। পৃথিবীর প্রায় দুই তৃতীয়াংশ এশিঙীয়া গঁড় কাজিরাঙা জাতীয় উদ্যান-এ পাওয়া যায়। কাজিরাঙাতেই সংরক্ষিত বনাঞ্চল সমূহের মধ্যে সর্বাধিক ঘনত্বে ঢেঁকীয়াপতীয়া বাঘের বসতি আছে। অসমের বনাঞ্চলে বিভিন্ন প্রজাতির বনফুল (Orchid), বিলুপ্তপ্রায় প্রজাতির জীব-জন্তু পাওয়া যায়।


title: উত্তর-পূর্ব সীমান্ত রেল

text: উত্তর-পূর্ব সীমান্ত রেলওয়ে (; ) ভারতের ১৭টি রেল-জোনের অন্যতম ও বৃহত্তম বিভাগ; এর সদরদপ্তর অসম রাজ্যের মালিগাঁও গুয়াহাটিতে অবস্থিত।উত্তর-পূর্ব সীমান্ত রেলওয়ের মানচিত্রে থাকা রাজ্যগুলি হ'ল- অসম, মেঘালয়, পশ্চিমবঙ্গ, বিহার, নাগাল্যান্ড, ত্রিপুরা, অরুণাচল প্রদেশ, মিজোরাম ও মণিপুর। এই জোনটি উত্তর পূর্বাঞ্চলের আটটি (সিকিমকে ধরে) রাজ্য তথা উত্তরবঙ্গ ও পূর্ব বিহারেও পরিষেবা প্রদান করে আসছে ।


title: অসম আন্দোলন

text:
অসম আন্দোলন (ইংরেজি:Assam Movement or Assam Agitation) হচ্ছে ১৯৭৯ সাল থেকে ১৯৮৫ সালের মধ্যে অবৈধ অণুপ্রবেশকারীদের বিরুদ্ধে অসমীয়া মানুষের করা আন্দোলন। ইহাকে স্বাধীন ভারতের অন্যতম আন্দোলন হিসেবে গণ্য করা হয়েছে। সদৌ অসম ছাত্র সন্থা ও সদৌ অসম গণ সংগ্রাম পরিষদ এই আন্দোলনের নেতৃত্ব বহন করেছিল। প্রথম অবস্থায় এই আন্দোলন অহিংসা রূপে আরম্ভ হয়েছিল কিন্তু শেষ পর্যন্ত নেলীর হত্যাকান্ডকে কেন্দ্র করে হিংসাত্মক রূপ ধারণ করেছিল। ১৯৮৫ সালে আন্দোলনের নেতৃবৃন্দ ও ভারত সরকারের মধ্যে হওয়া চুক্তির ফলে অসম আন্দোলন সমাপ্ত হয়েছিল। চুক্তির পর আন্দোলনে অংশগ্রহনকারী নেতারা একত্রিত হয়ে অসম গণ পরিষদ নামক রাজনৈতিক দলের সৃষ্টি করেন। ১৯৮৫ সাল ও ১৯৯৬ সালে এই দল সংখ্যাগরিষ্ঠতা লাভ করে সরকার গঠন করতে সক্ষম হয়েছিল।
১৯৭১ সালের বাংলাদেশ মুক্তি যুদ্ধের সময় বহুসংখ্যক মানুষ ভারত তথা অসমে আশ্রয় নিয়েছিল। বাংলাদেশ স্বাধীন হওয়ার পর অনেকে বাংলাদেশ ফিরে গেলেও অনেকে এখানেই থেকে যান। ১৯৭৮ সালে প্রথমবার অণুপ্রবেশকারীর সমস্যা অসমের স্থানীয় লোকের দৃষ্টি আকর্ষন করে। ১৯৭৮ সালের ২৮ মার্চে লোকসভার সদস্য হীরালাল পাটোয়ারীর মৃত্যুর ফলে মঙ্গলদৈ লোকসভা সমষ্টিতে উপ-নির্বাচনের প্রয়োজন হয়। ১৯৭৮ সনের ২৭ এপ্রিল ভোটার তালিকা সংশোধন কার্যে জানা যায় যে মঙ্গলদৈ সমষ্টিতে ৪৫০০০ সন্দেহযুক্ত বাংলাদেশী ব্যক্তির নাম অন্তর্ভুক্ত আছে। ১৯৭৯ সালের মার্চ মাসে সদৌ অসম ছাত্র সন্থার সভায় প্রফুল্ল কুমার মহন্ত ও ভৃগু কুমার ফুকন ক্রমে সভাপতি ও সম্পাদকের পদে নিযুক্ত হন। ১৯৭৯ সালের ২৭ জুন সদৌ সদৌ অসম ছাত্র সংস্থার নেতৃত্বে গুয়াহাটি বিশ্ববিদ্যালয়ে অণুপ্রবেশকারীর সমস্যার সমন্ধে একটি সভার আয়োজন করা হয়েছিল। উক্ত সভায় জাতীয়তাবাদী দল অসমে অণুপ্রবেশকারীর সমস্যার সমাধান না হওয়া পর্যন্ত অসমে নির্বাচন বন্ধ করার জন্য সরকারকে অণুরোধ জানান। সদৌ অসম ছাত্র সংস্থা “বিদেশী বহিস্কারের” দাবিতে আন্দোলন করার সিন্ধান্ত নেয়। ফলে ১৯৭৯ সালের সেপ্টেম্বর মাসে শ্রেণী বর্জন ও ধর্ণা কার্যসূচী পালন করা হয়। অন্যদিকে মুখ্য নির্বাচন আয়োগ ১৯৭৮ সালের ভোটার তালিকা মতে নির্বাচন অনুষ্ঠিত করার জন্য আদেশ দেন। বিদেশী অন্তর্ভুক্ত তালিকায় নির্বাচন অনুষ্ঠিত হওয়ার জন্য অসমের স্থানীয় ব্যক্তিরা ক্ষিপ্ত হয় ও হিংসাত্মক পরিবেশের সৃষ্টি হয়। ১৯৮০ সালের ১০ ডিসেম্বর নির্বাচনে আবেদেনকারী প্রার্থীকে বাধা দেওয়ার ফলে ভবানীপুরে খড়্গেশ্বর তালুকদারের মৃত্যু হয়েছিল। তিনি ছিলেন অসম আন্দোলনের প্রথম শহীদ। অসম আন্দোলনের নেতৃবৃন্দ্র ও তৎকালীন ভারতের প্রধানমন্ত্রী ইন্দিরা গান্ধী এই সমন্ধে একটি আলোচনা সভার আ্য়োজন করেছিলেন। আন্দোলনকারীরা ১৯৫১ সালের ভোটের তালিকাকে ভিত্তি করে বিদেশী বহিস্কারের দাবি জানায় কিন্তু ভারত সরকার ১৯৬৬ সালের ভোটের তালিকাকে ভিত্তি করার প্রস্তাব দেন ফলে আলোচনা অসমাপ্ত থাকে। ১৯৮০ সালের শেষের দিকে কেন্দ্রীয় সরকার এই আন্দোলনের প্রতি কঠোর দৃষ্টিভঙ্গি প্রকাশ করেন। এই সময়ে অসমের বিভিন্ন স্থানে হিংসাত্মক ঘটনা ঘটতে থাকে। ১৯৮৩ সালে জনসাধারণের কঠোর বিরোধ থাকা সত্ত্বেও নির্বাচন অনুষ্ঠিত হয় ও নির্বাচনে হিতেশ্বর শইকিয়া মুখ্যমন্ত্রী হন। এই আন্দোলনে অসমের নগাওয়ের নেলী নামক স্থানে অবৈধ বাংলাদেশী ব্যক্তিদের হত্যা করা হয়। এই হত্যাকান্ড নেলীর হত্যাকান্ড নামে পরিচিত। নেলীর হত্যাকান্ডে প্রায় ১৮০০ লোকের মৃত্যু হয়েছিল ও আন্দোলনের সময়ে ৮৫৫ জন ছাত্র সদস্যের মৃত্যু হয়েছিল। ১৯৮৪ সনে ইন্দিরা গান্ধীর মৃত্যুর পর তৎকালীন ভারতের প্রধানমন্ত্রী রাজীব গান্ধী এই সমন্ধে একটি আলোচনা সভার আয়োজন করেন। অবশেষে ১৯৮৫ সনের ১৫ আগষ্ট আন্দোলনকারী নেতা ও রাজীব গান্ধীর নেতৃত্বে কেন্দ্রীয় সরকার দিল্লীতে অসম চুক্তি সাক্ষর করেন।
অসম চুক্তির শর্তগুলো হচ্ছে:
অসম চুক্তির পর হিতেশ্বর শইকিয়ার নেতৃত্বে থাকা সরকার পদত্যাগ করেন ও আন্দোলনকারী নেতারা একত্রিত হয়ে অসম গণ পরিষদ নামক রাজনৈতিক দলের সৃষ্টি করেন। ১৯৮৫ সালের নির্বাচনে এই দল সংখ্যাগরিষ্ঠ লাভ করে সরকার গঠন করেন ও প্রফুল্ল কুমার মহন্ত মুখ্যমন্ত্রী পদে নির্বাচিত হন।


title: হাজো

text:
হাজো অসমের কামরূপ জেলার ব্রহ্মপুত্র নদের পারে অবস্থিত একটি স্থান । এটি অসমের রাজধানী গুয়াহাটি থেকে প্রায় ২৪কি:মি: দূরত্বে অবস্থিত। হাজোকে হিন্দু, বৌদ্ধ ও মুসলমানের প্রাচীন তীর্থস্থান। এই অঞ্চলে বহু প্রাচীন মঠ-মন্দির ইত্যাদি দেখতে পাওয়া যায়।
হাজো গুয়াহাটি লোকসভা সমষ্টির অন্তর্ভুক্ত।৷
এই দেবালয়টি মণিকুট পাহাড়ে অবস্থিত। ১৫৮৩ সনে রঘুদেব নারায়ণে দেবালয়টি নির্মাণ করেছিলেন। কিন্তু ইতিহাসবিদের মতে দেবালয়টি পাল রাজবংশ ষষ্ঠ শতিকায় নির্মাণ করেছিলেন। এটি পাথর দ্বারা নির্মিত।


title: ভারতের রেল পরিবহনের ইতিহাস

text:
১৯৪৭ সালে ভারত বিভাজিত রূপে স্বাধীনতা লাভ করে। রেল নেটওয়ার্কের ৪০ শতাংশ পাকিস্তানের অন্তর্ভুক্ত হয়। ফলস্বরূপ, কিছু স্থানের সঙ্গে রেল যোগাযোগ বিচ্ছিন্ন হয়। বিশেষত অসমের সঙ্গে ভারতের মূল ভূমিভাগকে সংযোগ করা রেলপথটির একটা অংশ পূর্ব পাকিস্তানে চলে যাওয়ায় দুই বছরেরও অধিক কাল অসমের রেল যোগাযোগ বিচ্ছিন্ন হয়ে থাকে।
অসম রেল সংযোগ প্রকল্পের অধীনে কিসানগঞ্জ এবং ফকিরাগ্রাম সংযোগী রেলপথ নির্মাণর পর রাজ্যটির সঙ্গে পুনরায় যোগাযোগ স্থাপন হয়। অসমের বরাক উপত্যকা, পাঞ্জাব, পশ্চিমবঙ্গ ইত্যাদি রাজ্যের বহু রেলপথ বন্ধ হয়ে যায়। নতুন পথ নির্মাণ করে যোগাযোগ সচল করে তোলা হয়। স্বাধীনতার পূর্বে বহুস্থানে বিভিন্ন কোম্পানীর অধীনে রেল পরিষেবা চলত।


title: অ্যাকোল্যান্ড

text: অ্যাকোল্যান্ড ()অসমের গুয়াহাটি মহানগরের নিকটবর্ত্তী হাতিগাঁও নামক স্থানে অবস্থিত একটি জল উদ্যান। ভারতের উত্তর-পূর্বাঞ্চলের মধ্যে একোলেন্ড একমাত্র জল উদ্যান। এখানে বিভিন্ন ধরনের জলের খেলা থাকার জন্য উদ্যানটি সকল বয়সের ব্যক্তির মধ্যে জনপ্রিয় । অসম সহ অন্যান্য রাজ্যের লোকেরা আনন্দ উপভোগ করার জন্য এই উদ্যানে আসেন।


title: সদৌ অসম ছাত্র সন্থা

text: সদৌ অসম ছাত্র সন্থা () সংক্ষিপ্ত রুপ AASU (আসু) ভারতের অসম রাজ্যের একটি বৃহৎ ছাত্র সংগঠন। অবৈধ বাংলাদেশী অনুপ্রবেশকারীর বিরুদ্ধে সংঘটিত অসম আন্দোলনের নেতৃত্ব সদৌ অসম ছাত্র সন্থা বহন করেছিল। ১৯৮৫ সনে অসম চুক্তি সাক্ষরিত হওয়ার পর সদৌ অসম ছাত্র সন্থার নেতারা অসম গণ পরিষদ নামক একটি রাজনৈতিক দলের গঠন করেছিলেন। অসম গণ পরিষদ ১৯৮৫ সন ও ২০০১ সনে অসমে সরকার গঠন করিতে সক্ষম হয়েছিলে।


title: মঙ্গলদৈ

text:
মঙ্গলদৈ (; ) অসমের দরং জেলার মুখ্য নগর। স্থানটি ব্রহ্মপুত্র নদের উত্তরপারে অবস্থিত। ইস্ট ইন্ডিয়া কোম্পানির বনিকেরা নগরটি গঠন করেছিলেন। ইংরেজরা কোচ রাজার থেকে দরং রাজ্য দখল করে মঙ্গলদৈকে দরং রাজ্যের শাসন কেন্দ্র স্থাপন করেছিলেন। ১৯৮৩ সনে হিতেশ্বর শইকীয়া অসমের মুখ্যমন্ত্রী পদে থাকার সময় অসমের জেলাসমূহকে পুনর্গঠন করেন। সেইসময়ে ১৯৮৩ সনের জুলাই মাসে অবিভক্ত দরং জেলার দুইটি মহকুমা মঙ্গলদৈ ও তেজপুরকে জেলা পর্যায়ে উন্নতি করা হয় ও নবগঠিত জেলা দুইটি শোণিতপুর ও দরং নামে নামকরণ করা হয়। নবগঠিত দরং জেলার সদর স্থাপন করা হয় মঙ্গলদৈ নগরে কিন্তু বিভাজনের পূর্বেও দরং জেলার সদর স্থান ছিল মঙ্গলদৈ।
জনশ্রুতি অনুযায়ী পরীক্ষীত নরনারায়ণ রাজার কন্যা মঙ্গলাদেবী বা মঙ্গলাকুয়রীর বিবাহ আহোম রাজা চুখাম্‌ফা বা প্রতাপ সিংহের সহিত এই স্থানে হয়েছিল বলে স্থানটির নাম মঙ্গলদৈ হয়েছে । কিন্তু ইতিহাসবিদের মতে যেহেতু মঙ্গলাদেবীর বিবাহ কোচ হাজোতে হয়েছিল অতএব স্থানটির নাম মঙ্গলদৈ হওয়ায় সন্দেহ প্রকাশ করেছেন। অন্য আরেকটি লোকপ্রবাদ মতে বড়নদী, ন-নৈ, নোয়ানৈ, কুশলী ইত্যাদি নদীর পারস্থ অরণ্যগুলিতে মানবের মঙ্গলকারী নানান সম্পদের সন্ধান পাওয়া গিয়েছিল। সেই অর্থে মঙ্গল ও বোড়ো ভাষায় দৈ অর্থ জল, শব্দ দুইটির একত্রিত রুপ মঙ্গলদৈ নামের উৎপত্তি হয়েছে বলে অনুমান করা হয়েছে। ইংরেজ কেপ্টেইন টমাস য়েলস তাঁর কার্যের হিসাব কমিসনারকে পাঠানোর সময়ও স্থানটির নাম মঙ্গলদৈ নামে উল্লেখ করেছিলেন। আরেকটি প্রবাদমতে প্রাচীনকালে কর্মের সন্ধানে এখানে আসা ব্যক্তিরা স্থানটির নাম মৌ-গাল-দি উচ্চারণ করিতেন। কালক্রমে এই নাম থেকে মঙ্গলদৈ নামের উৎপত্তি হয়েছে বলে অনুমান করা হয়েছে।
মঙ্গলদৈ থেকে তেজপুরের দূরত্ব ১১৩ কি:মি: ও গুয়াহাটির দূরত্ব ৬৮কি:মি:।


title: উত্তর-পূর্ব সীমান্ত রেল

text: ১৯৪৭ সালে ভারত বিভাজন-এর সাথে-সাথে বেঙ্গল আসাম রেলওয়েরও বিভাজন ঘটে। এই রেলওয়ের একটি বৃহত্তর অংশ যায় তৎকালীন পূর্ব পাকিস্তান, বর্তমানের বাংলাদেশ-এ। আরেকটি অংশ সংযুক্ত করা হয় পূর্ব রেলওয়ের সঙ্গে। বাকী অংশটির আসাম রেলওয়ে নামকরণ করে পাণ্ডুতে মুখ্য কার্যালয় স্থাপন করা হয়। ১৯৪৮ সালে দার্জিলিং হিমালয়ান রেলওয়েকে ভারত সরকার অধিগ্রহণ করে এবং আসাম রেলওয়েতে সামিল করে। ভারত বিভাজনের আগে পর্যন্ত অসমের সঙ্গে ভারতের অন্যান্য প্রান্তের সঙ্গে বর্তমান বাংলাদেশের মধ্যে রেল সংযোগ ছিল। বিভাজনের ফলে ভারতের মুখ্যভূমির সঙ্গে অসমের রেল যোগাযোগ বাধাগ্রস্ত হয়। ফলস্বরূপ, ভারত সরকার অসম রেল সংযোগ প্রকল্পের অধীনে বিহারের কিষাণগঞ্জ ও অসমের ফকিরাগ্রাম সংযোগী রেলপথ নির্মাণের কাজ আরম্ভ করে । ১৪২ মাইল দীর্ঘ এই পথটির নির্মাণ কাজ ১৯৪৮ সালের ২৬ জানুয়ারি আরম্ভ করে যুদ্ধকালীন ক্ষিপ্রতায় ১৯৪৯ সালের ডিসেম্বর মাসে শেষ করে। এই নবনির্মিত পথটিতে ১৯৫০ সালের ২৬ জানুয়ারির দিন প্রথম যাত্রীবাহী রেল চলে। ১৯৫৩ সালে পরিচালনার সুবিধার্থে ভারতীয় রেলকে কয়েকটি জোনে বিভক্ত করা হয়। অসম রেলওয়েকে উত্তর পূর্ব রেলওয়ের অন্তর্ভুক্ত করা হয়। উত্তর পূর্ব রেলওয়ের মুখ্য কার্যালয় স্থাপন করা হয় উত্তর প্রদেশের গোরখপুরে। পুনরায় উত্তর পূর্ব রেলওয়ের বিভাজন ঘটিয়ে ১৯৫৮ সালের ১৫ জানুয়ারিতে গঠন করা হয় উত্তর পূর্ব সীমান্ত রেলওয়ে। ১০ কোটি ৬৫ লাখ টাকা খরচ করে নির্মাণ করা শরাইঘাট সেতু ১৯৬২ সালে মুক্ত করা হয়। এর সাথে সাথে অসমের পথ ও রেল যোগাযোগের ক্ষেত্রে আমূল পরিবর্তন হয়। শরাইঘাট সেতু নির্মাণের পর গুয়াহাটি, ডিব্রুগড় ইত্যাদি স্থান থেকে ভারতের মূল ভূখণ্ড পর্যন্ত অবিচ্ছিন্ন রেল-সংযোগ সম্ভব হয় এবং এসময় থেকে আমিনগাঁও ও পাণ্ডু রেল স্টেশন সংযুক্ত হয়।


title: আসামের পর্যটনস্থলসমূহের তালিকা

text: বররাজা ফুলেশ্বরী কুঁররী একটি পুখুরী খন্দাই তার পাড়ে এই দৌলটি নির্মাণ করে। শিবসাগর শহর থেকে ১২ কিঃমিঃ দূরত্বে গৌরীসাগরে গৌরীদৌল অবস্থিত।ভারতের উত্তর-পূর্বাঞ্চলের সবচেয়ে বড় শহর৷ গুয়াহাটি মহানগরের মধ্যে কামাখ্যা মন্দির, অসম রাজ্যিক সংগ্রহালয়, গুয়াহাটি চিড়িয়াখানা, শংকরদেব কলাক্ষেত্র, উমানন্দ ইত্যাদি বিভিন্ন পর্যটন স্থান আছে৷ এছাড়াও, গুয়াহাটি শহর থেকে কিছু নিকটে অবস্থিত বাইহাটা চারিআলির মদন কামদের দেবালয় ও দক্ষিণ কামরূপ চানডুবি বিল আকর্ষণীয় পর্যটনস্থল।


title: চীনের ভূগোল

text: চীন একটি নদীবহুল দেশ। চীনের ১৫০০টিরও বেশি নদীর অববাহিকার আয়তন ১০০০ বর্গকিলোমিটারের বেশি। চীনের নদীগুলিকে অভ্যন্তরীণ নদী ও বহির্গামী নদী---এই দুই ভাগে বিভক্ত করা যায়। সমুদ্রে প্রবাহিত হওয়া বহির্গামী নদীগুলোর অববাহিকার আয়তন চীনের স্থলভাগের মোট আয়তনের ৬৪%। ছাংচিয়াং নদী, হুয়াংহো নদী, হেইলুংচিয়াং নদী, চুচিয়াং নদী, লিয়াও হো নদী, হাইহো নদী, হুয়াইহো নদী, ইত্যাদি নদী পূর্ব দিকে প্রশান্ত মহাসাগরে পতিত হয়েছে। তিব্বতের ইয়ালুচাংবু চিয়াং নদী পূর্ব দিক থেকে সীমান্ত পার হয়ে দক্ষিণ দিকে ভারত মহাসাগরে প্রবাহিত হয়েছে। ইয়ালুচাংবু নদী ৫০৪.৬ কিলোমিটার দীর্ঘ; এটি ৬০০৯ মিটার গভীরতার বিশ্বের বৃহত্তম গিরিখাদ ইয়ালুচাংবু নদী গিরিখাদের মধ্য দিয়ে প্রবাহিত হয়েছে। সিনচিয়াংয়ের আরচিস নদী উত্তর দিক থেকে সীমান্ত পার হয়ে উত্তর মহাসাগরে প্রবাহিত হয়েছে। যেসব অভ্যন্তরীণ নদী অভ্যন্তরীণ হ্রদে পতিত হয়েছে অথবা মরুভূমিতে বা লবণাক্ত সমুদ্র –সৈকতে অদৃশ্য হয়েছে, সেসব অভ্যন্তরীণ নদীর অববাহিকার আয়তন চীনের স্থলভাগের মোট আয়তনের প্রায় ৩৬%।


title: হুয়াংহো নদী

text: হুয়াংহো নদী অর্থাৎ পীতনদীকে "চীনের দু:খ" বলা হত। প্রাচীন চীনে প্রায়ই হুয়াংহো নদী ছাপিয়ে উঠে সবকিছু বন্যায় ভাসিয়ে দিত বলে এই নদীর নাম ছিল "চিনের দু:খ"। ইতিহাসে ছাব্বিশবার এই নদীর গতিপথ বদল হয়েছে অতি প্রচন্ডভাবে। এর ফলে প্রত্যেকবারই চীনের জনগণের জীবনে নেমে এসেছে অবর্ণনীয় দু:খদুদর্শা। নয়া চীন প্রতিষ্ঠিত হওয়ার পর চীন সরকার হুয়াংহো নদীর উজানের দিকে ও মধ্য এলাকা বরাবর মৌলিক গুরুত্বসম্পন্ন কতকগুলো জলসংরক্ষণ প্রকল্প নিমার্ণ করেছে এবং ভাটির দিকে নদীর পাড়ের ভেড়িগুলোকে আরো মজবুত করেছে। এভাবে বিংশ শতাব্দীতে নদীর তীরবর্তী জনসাধারণের নিরাপত্তা সুরক্ষিত করা হয়েছে।


title: চীনের ভূগোল

text: ছাংচিয়াং (চীনা লিপিতে: 长江 ফিনিন: Chang Jiang; ইংরেজি ভাষায়: Yangtze River) নদী চীনের দীর্ঘতম নদী। এর মোট দৈর্ঘ্য ৬৩০০ কিলোমিটার। আফ্রিকার নীল নদ আর দক্ষিণ আমেরিকার আমাজান নদীর পর ছাংচিয়াং নদী বিশ্বে তৃতীয় বৃহত্তম নদী। উঁচু পাহাড় আর গভীর গিরিখাদের মধ্য দিয়ে প্রবাহিত ছাংচিয়াং নদীর অববাহিকা পানি শক্তিসম্পদে সমৃদ্ধ। নদীটির মধ্য ও নিম্ন অববাহিকার আবহাওয়া উষ্ণ ও আর্দ্র; এখানে প্রচুর বৃষ্টি হয়। মাটি উর্বর বলে অঞ্চলটি চীনের একটি কৃষি ও শিল্প সমৃদ্ধ অঞ্চল ।


title: ছুচিয়াং নদী (চীন)

text: ছুচিয়াং নদী (চীনা ভাষাতে 珠江) ছাং চিয়াং নদী ও হুয়াংহো নদী র পরে চীন দেশের তৃতীয় দীর্ঘতম নদী, এবং জল বহনের ক্ষমতায় দেশের মধ্যে দ্বারা দ্বিতীয় বৃহত্তম, ছাং চিয়াং নদীর পরে। নদীটির মোট দৈর্ঘ্য ২৪০০ কিলোমিটার (১৫০০মাইল)। পূর্বে ক্যান্টন নদী নামে পরিচিত, এই নদী দক্ষিণ চীনের একটি বিস্তৃত নদী ব্যবস্থা। "ছুচিয়াং নদী" সঙ্গে শি নদী ("পশ্চিম"), বেই নদী ("উত্তর") এবং গুয়াংডংয়ের দোং নদী ("পূর্ব") মিলিত হয়। এই নদীগুলি ছুচিয়াং নদীর উপনদী হিসাবে গণ্য হয় কারণ তাদের একটি সাধারণ বদ্বীপ হল পার্ল নদী বদ্বীপ। ৪০৯,৪৮০ বর্গ কিলোমিটার (১৫৮,১০০ বর্গ মাইল) ছুচিয়াং নদী অববাহিকা (珠江 流域) লিয়ানগুয়াং (গুয়াংডং এবং গুয়াংসি প্রদেশগুলির অধিকাংশ) এলাকার জল নিষ্কাশন করে। নদীটি চীন এর ইউনান প্রদেশ থেকে উৎপন্ন হয়ে কুইচৌ, হুনান, চিয়াংশি, কুয়াংতুং, কুয়াংশি, হংকং, ও ম্যাকাও এর মধ্যদিয়ে প্রবাহিত হয়ে দক্ষিণ চীন সাগরে পতিত হয়েছে। নদীটির তীরে চীনের তৃতীয় বৃহত্তম শহর গুয়াংজু অবস্থিত।


title: গণচীন

text: চীনের মূল অঞ্চলটি তিনটি নদীবিধৌত অববাহিকার কৃষিভিত্তিক অঞ্চল নিয়ে গঠিত। এই তিনটি নদী হল উত্তরের হুয়াং হে, মধ্য চীনের ইয়াং ছি (বা "ছাং চিয়াং"), এবং দক্ষিণের মুক্তা নদী (বা "পার্ল নদী", "চু চিয়াং")। দেশটির ভূপ্রকৃতি বিচিত্র। এখানে আছে বিস্তীর্ণ মরুভূমি, সুউচ্চ পর্বত ও মালভূমি, এবং প্রশস্ত সমভূমি। দেশের উত্তর অঞ্চলে অবস্থিত বেইজিং বা পেইচিং চীনের রাজধানী এবং দেশের সাংস্কৃতিক, অর্থনৈতিক ও যোগাযোগ কেন্দ্র। ইয়াংছে নদীর কাছে অবস্থিত সাংহাই শহর সবচেয়ে জনবহুল শহর, বৃহত্তম শিল্প ও বাণিজ্য নগরী এবং চীনের প্রধান বন্দর।


title: হেইলুংচিয়াং

text: হেইলুংচিয়াং ()গণপ্রজাতন্ত্রী চীনের একটি প্রদেশ। এটি চীনের উত্তর-পূর্ব অংশে অবস্থিত। "হেইলুংচিয়াং" কথাটির অর্থ কৃষ্ণ ড্রাগনের নদী। এটি প্রকৃতপক্ষে আমুর নদীর চীনা নাম। চীনা এক-অক্ষরে সংক্ষেপে প্রদেশটিকে হেই (黑; ফিনিন: Hēi) নামে ডাকা হয়। মাঞ্চু ভাষাতে অঞ্চলটিকে "সাহালিয়ান উলা" (অর্থাৎ "কৃষ্ণ নদী") নামে ডাকা হয়। হেইলুংচিয়াং প্রদেশের দক্ষিণে আছে চিলিন প্রদেশ এবং পশ্চিমে অন্তর্দেশীয় মঙ্গোলিয়া। উত্তরে ও পূর্বে রাশিয়ার সাথে সীমান্ত আছে। আমুর নদী চীন-রুশ উত্তর সীমান্ত নির্ধারণ করেছে। হেইলুংচিয়াং প্রদেশের চীনের সর্ব-উত্তরস্থিত বিন্দুটি অবস্থিত (আমুর নদীর তীরে মোহে কাউন্টি)। এছাড়া চীনের সর্ব-পূর্বের বিন্দুটিও এই প্রদেশেই অবস্থিত (আমুর নদী ও উস্সু‌রি নদীর সঙ্গমস্থল)।


title: ছাং চিয়াং নদী

text: ছাং চিয়াং নদী (, ফিনিন: Cháng Jiāng) বা ইয়াং ৎসি চিয়াং নদী (ফিনিন:Yángzǐ Jiāng) এশিয়ার দীর্ঘতম এবং বিশ্বের মধ্যে তৃতীয় দীর্ঘতম নদী। নদীটি ছিংহাই-তিব্বত নামক বরফাবৃত মালভূমি অঞ্চলে উৎপত্তিলাভ করে থেকে দক্ষিণ-পশ্চিম, কেন্দ্ৰীয় এবং পূর্ব চীনের মধ্য দিয়ে বয়ে গিয়ে সাংহাইয়ের কাছে পূর্ব চীন সাগরে পতিত হয়েছে। এর মোট দৈর্ঘ্য প্ৰায় ৷ এই নদী চীনের এক-পঞ্চমাংশ অঞ্চলের পানির প্ৰধান উৎস এবং এই নদীর উপত্যকায় চীনের এক-তৃতীয়াংশ জনসংখ্যার বাস।


title: পূর্ব চীন সাগর

text: চীনের সাহিত্যের চারটি সাগরের মধ্যে একটি সমুদ্রটি হচ্ছে (東海; ডোং হুই) চীনের পূর্ব দিকের পূর্ব সাগর। চারটি প্রধান দিকনির্দেশের প্রতিটিতে তিনটি সমুদ্র রয়েছে।


title: তারিম নদী

text: তারিম নদী (উইগুর ভাষায়: تارىم دەرياسى) উত্তর-পশ্চিম চীনের শিঞ্চিয়াং উইগুর স্বায়ত্বশাসিত অঞ্চলের প্রধান নদী। নদীটি ভারতের উত্তরতম প্রান্তে কারাকোরাম পর্বতমালায় উৎপত্তিলাভ করেছে এবং শাচে নামে উত্তর দিকে প্রবাহিত হয়েছে। কিছু পরে এটি হোতান নদীর সাথে মিলিত হয়েছে এবং পূর্বে ও দক্ষিণ-পূর্বে তাকলা মাকান মরুভূমির মধ্য দিয়ে প্রবাহিত হয়েছে। শেষ পর্যন্ত এটি আলতুন শান পর্বতশ্রেণীর উত্তর পাদদেশে লোপ নুর নামের একটি পরিবর্তনশীল হ্রদ ও জলাভূমি-পূর্ণ অঞ্চলে গিয়ে শেষ হয়েছে। শাচে নদীকে গণনায় ধরে তারিম নদীর মোট দৈর্ঘ্য প্রায় ২০০০ কিলোমিটার। নদীটির তীরে অনেকগুলি ছোট ছোট লোকালয় আছে।


title: হুয়াংহো নদী

text: হুয়াংহো নদী চীনের দ্বিতীয় দীর্ঘতম নদী। এর অপর নাম পীত নদী। হুয়াংহো নদীর সর্ব্বমোট দৈর্ঘ্য ৫৪৬৪ কিলোমিটার। এশিয়ার ২য় বৃহত্তম নদী। ছিংহাই প্রদেশের বায়ান হার পবর্তের উত্তরাংশে হুযাংহো নদীর উৎপত্তি হয়ে নদীটি পীতসাগরে পতিত হয়েছে। ছিংহাই, সিছুয়ান, কানসু , নিংশিয়া, অন্তর্দেশীয় মঙ্গোলিয়া, শাআনশি, শানশি, হনান আর শানতুং প্রদেশের ভেতর দিয়ে প্রবাহিত হয়ে হুয়াংহো নদী শানতুং প্রদেশের খেনলি জেলায় বেহাই সাগরে গিয়ে মিশেছে। লানযে, বাত্তথৌ, যেমষ্ঠে, জিনোন প্রভৃতি গুরুত্বপূর্ণ শহর-বন্দর এ নদীর তীরে অবস্থিত।


title: ২০১১-১২ বাংলাদেশ ফেডারেশন কাপ

text: ২০১১-১২ বাংলাদেশ ফেডারেশন কাপ ফেডারেশন কাপের ২৪তম আসর। টুর্নামেন্ট শুরু হয় ২৩ ডিসেম্বর এবং শেষ হয় ২৪ জানুয়ারি বঙ্গবন্ধু জাতীয় স্টেডিয়ামে ফাইনালের মাধ্যমে। ফেডারেশন কাপে বাংলাদেশ প্রিমিয়ার লিগ ২০১১-১২-এর ১১ দলসহ প্রাথমিক পর্ব হতে উত্তীর্ণ ৫টি দল মোট ১৬টি দল নিয়ে গ্রামীণফোন ফেডারেশন কাপ ২০১১-এর চূড়ান্ত পর্ব ২ জানুয়ারি ২০১২এ শুরু হয় । ১৬টি দল চার গ্রুপে ভাগ হয়ে অংশ নেয়। প্রতি গ্রুপের শীর্ষ ২টি দল কোয়াটার ফাইনালে খেলার যোগ্যতা অর্জন করে। প্রতিযোগিতা অনুষ্ঠিত হয় বঙ্গবন্ধু জাতীয় স্টেডিয়াম ও কমলাপুরের বীরশ্রেষ্ঠ শহীদ সিপাহী মোস্তফা কামাল স্টেডিয়ামে। এই প্রতিযোগিতায় মোট ম্যাচ অনুষ্ঠিত হয় ৩১টি। টিম বিজেএমসিকে ফাইনালে ৩১ গোলে হারিয়ে প্রথম বারের মত শেখ জামাল ধানমন্ডি ক্লাব চ্যাম্পিয়ন হয়।


title: ২০১৬ বাংলাদেশ ফেডারেশন কাপ

text: ২০১৬ ফেডারেশন কাপ (স্পন্সরশিপের কারণে ওয়াল্টন ফেডারেশন কাপ নামে পরিচিত) ছিল বাংলাদেশী ফেডারেশন কাপের ২৮তম আসর। প্রতিযোগিতায় ১২টি দল অংশগ্রহণ করে। প্রতিযোগিতা ১০ জুন ২০১৬ তারিখে বঙ্গবন্ধু জাতীয় স্টেডিয়ামে মোহামেডান স্পোর্টিং ক্লাব ও রহমতগঞ্জ মুসলিম ফ্রেন্ডস সোসাইটির খেলার মাধ্যমে শুরু হয় এবং ২৬ জুন খেলা শেষ হয়, যাতে ঢাকা আবাহনী ১ - ০ গোলে শেখ মনি আরামবাগকে পরাজিত করে চ্যাম্পিয়ন হয়।


title: ২০১৮ বাংলাদেশ ফেডারেশন কাপ

text: ২০১৮ বাংলাদেশ ফেডারেশন কাপ বাংলাদেশ ফেডারেশন কাপের ত্রিশতম আসর।ওয়াল্টন গ্রুপের স্পন্সরশীপজনিত কারণে এটি ওয়াল্টন ২০১৮ ফেডারেশন কাপ হিসেবেও পরিচিত।এতে মোট ১৩ টি দল অংশগ্রগ্রহণ করে।প্রতিযোগিতার বর্তমান চ্যাম্পিয়ন ঢাকা আবাহনী।এই আসরের বিজয়ী দল ২০১৯ এএফসি কাপে খেলার যোগ্যতা অর্জন করবে।


title: ২০১৮ বঙ্গবন্ধু গোল্ড কাপ

text: ২০১৮ বঙ্গবন্ধু গোল্ড কাপ বা ২০১৮ বঙ্গবন্ধু কাপ হচ্ছে বাংলাদেশ ফুটবল ফেডারেশন (বাফুফে) কর্তৃক আয়োজিত আন্তর্জাতিক ফুটবল প্রতিযোগিতার পঞ্চম আসর। বাঙালি জাতির জনক বঙ্গবন্ধু শেখ মুজিবুর রহমানের স্মরণে এ প্রতিযোগিতা অনিয়মিতভাবে অনুষ্ঠিত হয়েছে। ১৯৯৬ সালে প্রথমবারের মতো এ প্রতিযোগিতা অনুষ্ঠিত হয়। ২০১৬ সালে এই প্রতিযোগিতার চতুর্থ আসর অনুষ্ঠিত হয়েছিল। ২০১৮ সালে এশিয়ান ফুটবল কনফেডারেশনের সদস্যভূক্ত ছয়টি দল এই আসরে অংশ নেয়। ২০১৮ সালের ১লা অক্টোবর হতে ১২ই অক্টোবর তারিখ পর্যন্ত স্বাগতিক বাংলাদেশের তিনটি শহরের তিনটি মাঠে এই প্রতিযোগিতা অনুষ্ঠিত হয়। ফাইনালে টাইব্রেকারে তাজিকিস্তানকে ৪-৩ গোলে হারিয়ে চ্যাম্পিয়ন হয় ফিলিস্তিন।


title: বঙ্গবন্ধু গোল্ড কাপ

text:
বঙ্গবন্ধু গোল্ড কাপ বা বঙ্গবন্ধু কাপ বাংলাদেশ ফুটবল ফেডারেশন (বাফুফে) কর্তৃক আয়োজিত আন্তর্জাতিক ফুটবল প্রতিযোগিতা। বাঙালি জাতির জনক বঙ্গবন্ধু শেখ মুজিবুর রহমানের স্মরণে এ প্রতিযোগিতা অনিয়মিতভাবে অনুষ্ঠিত হয়। ১৯৯৬ সালে এ প্রতিযোগিতার শুভ উদ্বোধন হলেও এ পর্যন্ত দু'টি প্রতিযোগিতা অনুষ্ঠিত হয়েছে। তিন বছর পর ১৯৯৯ সালে পুণরায় এর দ্বিতীয় আসরের আয়োজন করা হয়। এরপর দীর্ঘ বিরতি দিয়ে ২০১৪ সালে পরবর্তী প্রতিযোগিতা হিসেবে ২০১৫ সালের শুরুতে তৃতীয় আসর আয়োজনের চূড়ান্ত সিদ্ধান্ত গৃহীয় হয়। সর্বমোট ছয়টি দেশের ফুটবল দলের অংশগ্রহণে তৃতীয় প্রতিযোগিতাটি শুরুর অল্প কয়েকদিন পূর্বে ফিফা কর্তৃক এ প্রতিযোগিতা অনুমোদন লাভ করে ও বাফুফে সকল দলের অংশগ্রহণের বিষয়টি নিশ্চিত করে।
মালয়েশিয়া অনূর্ধ্ব-২৩ দল বাংলাদেশকে পরাজিত করে ২০১৫ সালের প্রতিযোগিতার শিরোপা জয় করে। এছাড়াও, প্রথমবারের মতো স্বাগতিক বাংলাদেশ দল বঙ্গবন্ধু কাপের চূড়ান্ত খেলায় পৌঁছে।


title: ২০১৬ বঙ্গবন্ধু গোল্ড কাপ

text: ২০১৬ বঙ্গবন্ধু কাপ বা বঙ্গবন্ধু গোল্ড কাপ বাংলাদেশ ফুটবল ফেডারেশন (বাফুফে) কর্তৃক আয়োজিত আন্তর্জাতিক ফুটবল প্রতিযোগিতার চতুর্থ আসর। বাঙালি জাতির জনক বঙ্গবন্ধু শেখ মুজিবুর রহমানের স্মরণে এ প্রতিযোগিতা অনিয়মিতভাবে অনুষ্ঠিত হয়েছে। ১৯৯৬ সালে প্রথমবারের মতো এ প্রতিযোগিতা অনুষ্ঠিত হয়। ২০১৫ সালে তৃতীয় আসর অনুষ্ঠিত হয়েছিল। ২০১৬ সালে এশিয়ান ফুটবল কনফেডারেশনের সদস্যভূক্ত আটটি দল এই আসরে অংশ নেয়। ৮ জানুয়ারি, ২০১৬ তারিখ থেকে ২২ জানুয়ারি, ২০১৬ তারিখ পর্যন্ত স্বাগতিক বাংলাদেশের দুইটি শহরের দুইটি মাঠে প্রতিযোগিতা অনুষ্ঠিত হয়। ফাইনালে বাহরাইন অনূর্ধ্ব-২৩ দলকে ৩-০ গোলে হারানোর মধ্য দিয়ে টুর্নামেন্টের শিরোপা জিতে নেয় নেপাল।


title: ২০১৩ বাংলাদেশ ফেডারেশন কাপ

text: ২০১৩ বাংলাদেশ ফেডারেশন কাপ ফেডারেশন কাপের ২৬তম আসর। টুর্নামেন্ট শুরু হয় ২১ নভেম্বর এবং শেষ হয় ১৩ ডিসেম্বর। টুর্নামেন্টের স্পন্সর হয় ওয়াল্টন। ফেডারেশন কাপে বাংলাদেশ প্রিমিয়ার লিগের ৮টিসহ মোট ১২টি দল অংশ নেয়। ১২টি দল চার গ্রুপে ভাগ হয়ে অংশ নেয়। প্রতি গ্রুপের শীর্ষ ২টি দল নকআউট পর্বে খেলার যোগ্যতা অর্জন করে। টুর্নামেন্টের সবগুলো ম্যাচই আয়োজন করা হয় বঙ্গবন্ধু জাতীয় স্টেডিয়ামে।


title: ২০১৮ এশিয়া কাপ ফাইনাল

text:
১৫ সেপ্টেম্বর ২০১৮ বাংলাদেশ শ্রীলঙ্কা কে ১৩৭ রানে পরাজিত করে এশিয়া কাপের বি গ্রপের প্রথম খেলাটিই জয়লাভ করে। এশিয়া কাপে বাংলাদেশ সর্বোচ্চ ব‍্যবধানে জয়ের রেকর্ড ও এটি। পরের ম‍্যাচে আফগানিস্তানের বিপক্ষে ১১৯ রানে অলআউট হয়েবাংলাদেশ ১৩৬ রানে পরাজিত হয়। কিন্তু বাংলাদেশ সেরা চারে খেলার যোগ্যতা অর্জন করতে সক্ষম হয়েছিল।পরে তারা ২১ সেপ্টেম্বর সেরা চারে ভারতের মোকাবেলা করেছিল যেখানে বাংলাদেশ মাত্র ১৭৩ রান করেছিল এবং ভারতের কাছে ৭ উইকেটে পরাজিত হয়েছিল। ৩ সেপ্টেম্বর বাংলাদেশ এশিয়া কাপে সেরা চারের দ্বিতীয় ম্যাচে আফগানিস্তানকে ৩ রানে পরাজিত করে এবং ফাইনালে খেলার জন্য নিজেদের হাতে নিজেদের যোগ্যতা অর্জনের সুযোগ রাখে।
আফগানিস্তান ২৫০ রানের লক্ষ্য তাড়া করতে জয়ের জন্য শেষ ওভারে ৮ রান দরকার ছিল কিন্তু [[মুস্তাফিজুর রহমানের অসাধারণ বোলিং নৈপুণ্যে মাত্র ৪ রান করেছিল। ২৫ সেপ্টেম্বর [[বাংলাদেশ]] [[Pakistan cricket team|পাকিস্তানকে]] ৩৭ রানে পরাজিত করে ভারতের বিপক্ষে এশিয়া কাপ ২০১৮ সালের ফাইনাল নিশ্চিত করে।। এশিয়া কাপে [[একদিনের আন্তর্জাতিক]] খেলায় পাকিস্তানের বিপক্ষে এটি প্রথম জয়।
উইকেটের পতন: ১–১২০ (মেহেদী, ২০.৫ ওভার), ২–১২৮ (কায়েস, ২৩.৫ ওভার), ৩–১৩৭ (মুশফিকুর, ২৬.৫ ওভার), ৪–১৩৯ (মিঠুন, ২৮ ওভার), ৫–১৫১ (মাহমুদুল্লাহ, ৩২.২ ওভার), ৬–১৮৮ (দাস, ৪১ ওভার), ৭–১৯৬ (মর্তুজা, ৪২.৫ ওভার), ৮–২১৩ (নাজমুল, ৪৬.৪ ওভার), ৯–২২২ (সরকার, ৪৮.১ ওভার), ১০–২২২ (রুবেল, ৪৮.৩ ওভার)উইকেটের পতন: ১–৩৫ (ধাওয়ান, ৪.৪ ওভার), ২–৪৬ (রায়ডু, ৭.৩ ওভার), ৩–৮৩ (রোহিত, ১৬.৪ ওভার), ৪–১৩৭ (কার্তিক, ৩০.৪ ওভার), ৫–১৬০ (ধোনি, ৩৬.১ ওভার), ৬–২১২ (জাদেজা, ৪৭.২ ওভার), ৭–২১৪ (ভুবনেশ্বর, ৪৮.১ ওভার)[[বিষয়শ্রেণী:এশিয়া কাপ]]
[[বিষয়শ্রেণী:২০১৮-এ আন্তর্জাতিক ক্রিকেট প্রতিযোগিতা]]


title: ২০০৩ সাফ গোল্ড কাপ

text: ২০০৩ সাফ গোল্ড কাপ বা ২০০৩ দক্ষিণ এশীয় ফুটবল ফেডারেশন গোল্ড কাপ হল সাফ চ্যাম্পিয়নশিপের পঞ্চম আসর যা ১০ জানুয়ারি থেকে ২০ জানুয়ারি ২০০৩ পর্যন্ত সময়ে বাংলাদেশের রাজধানী ঢাকায় অনুষ্ঠিত হয়। সকল খেলা বঙ্গবন্ধু জাতীয় স্টেডিয়ামে অনুষ্ঠিত হয়। প্রতিযোগিতার আসরটি মূলত ২৬ জানুয়ারি থেকে ৫ ফেব্রুয়ারি ২০০২ সালে অায়োজনের কথা ছিল কিন্তু বাংলাদেশ ফুটবল ফেডারেশনের উপর ফিফার স্থগিতাদেশ থাকায় তা সম্ভব হয়নি। আফগানিস্তানের অংশগ্রহনের কথা ছিল না।কিন্তু এএফসির সুপারিশে দলটিকে অন্তর্ভুক্ত করা হয়। এছাড়াও ভূটান এবারে প্রথমবারের মতো প্রতিযোগিতায় অংশগ্রহণ করে।


title: সাইফ স্পোর্টিং ক্লাব

text:
২০১৭ বাংলাদেশ ফেডারেশন কাপের প্রথম ম্যাচে শক্তিশালী ঢাকা আবাহনীর বিপক্ষে ১-১ গোলের ড্র করে।তবে মুক্তিযোদ্ধা সংসদ ক্রীড়া চক্রের বিপক্ষে ১-০ গোলে হেরে গ্রুপপর্ব থেকেই বাদ পরে।২৮ জুলাই ২০১৭ তারিখে সাইফ ঢাকা আবাহনীর বিপক্ষে ৩-২ গোলে হেরে প্রিমিয়ার লীগে তাদের যাত্রা শুরু করে।৫ আগস্ট ২০১৭ তারিখে, আরামবাগ ক্রীড়া সংঘের বিপক্ষে প্রথম জয় পায়। ২৬ আগস্ট ২০১৭ তারিখে, হ্যাম্বার ভ্যালেন্সিয়া ক্লাবের ইতিহাসে সর্বপ্রথম হ্যাট্রিক করেন।প্রথম লেগ শেষে কোচ কিম গ্রান্টকে পদচ্যুত করে সহকারী কোচ রায়ান নর্থমোরেকে নিযুক্ত করা হয়। ২ জানুয়ারি ২০১৮ তারিখে ক্লাবটি নিজেদের প্রথম প্রিমিয়ার লীগ মৌসুমেই ইতিহাস রচনা করে ২০১৮ এএফসি কাপে খেলার যোগ্যতা অর্জন করে।তারা তাদের এএফসি কাপ অভিষেক ঘরের মাঠে মালদ্বীপের ক্লাব টি.সি. স্পোর্টস এর সাথে ১-০ গোলের হার দিয়ে করে।২য় লেগেও ৩-১ গোল হারে।যার ফলে ৪-১ এগ্রিগেটে তারা বাদ পড়ে যায়।২০১৮ স্বাধীনতা কাপেও গ্রুপপর্ব থেকে বিদায় নেয়।ঘরোয়া ও আন্তর্জাতিক উভয় ক্ষেত্রেই খারাপ প্রদর্শনীর জন্য মৌসুম শেষে কোচ রায়ান নর্থমোরেকে বরখাস্ত করা হয়।
২৫ ফেব্রুয়ারি ২০১৮ তারিখে, ইংরেজ স্টুয়ার্ড হলকে নতুন কোচ হিসেবে ঘোষণা করা হয়।১৫ এপ্রিলে নতুন কোচকে পরিচয় করিয়ে দেওয়া হয় এবং ডেনিস কিতাম্বিকে সহকারী কোচ হিসেবে ঘোষণা করা হয়।২৩ সেপ্টেম্বর ২০১৮ তারিখে, বদৌসা কাপ ফাইনালে জামশেদপুর এফসি রিজার্ভস কে ২-০ গোলে হারিয়ে প্রথম আন্তর্জাতিক শিরোপা অর্জন করে।২০১৮ বাংলাদেশ ফেডারেশন কাপে গ্রুপ চ্যাম্পিয়ন হিসেবে কোয়ার্টার-ফাইনালের জন্য উত্তীর্ণ হয়।পারস্পরিক সমঝোতায় স্টুয়ার্ড হল কোচের দায়িত্ব ত্যাগ করলে নতুন কোচ হিসেবে জোনাথান ম্যাককিনস্ট্রিকে নিয়োগ দেওয়া হয়। নিজের প্রথম ম্যাচে ফেডারেশন কাপ কোয়ার্টার ফাইনালে শেখ জামাল ধানমন্ডি ক্লাবের কাছে হেরে যায়।২০১৮–১৯ স্বাধীনতা কাপের সেমি ফাইনালে ঢাকা আবাহনীর কাছে হেরে প্রতিযোগিতা থেকে বিদায় নেয়।


title: ভারতের পরিবহন ব্যবস্থা

text: ২০০৮ সালের হিসেব অনুসারে ভারতে ৩৩৫টি অসামরিক বিমানবন্দর রয়েছে – এর মধ্যে ২৫০টির রানওয়ে পাকা ও ৯৬টির রানওয়ে কাচা। ভারতীয় প্রজাতন্ত্রে ২০টিরও বেশি আন্তর্জাতিক বিমানবন্দর রয়েছে। ইন্দিরা গান্ধী আন্তর্জাতিক বিমানবন্দর ও ছত্রপতি শিবাজী আন্তর্জাতিক বিমানবন্দর মারফত দক্ষিণ এশিয়ার বিমান পরিবহণের প্রায় অর্ধেক সম্পন্ন হয়।


title: ভারতীয় বিমানবন্দর কর্তৃপক্ষ

text: ভারতীয় বিমানবন্দর কর্তৃপক্ষ হলো ভারত সরকারের, ভারতের বেসামরিক বিমানচালন মন্ত্রকেরর অধীনস্থ একটি সংস্থা যা বেসামরিক বিমানবন্দর তৈরি, উন্নয়ন, দেখভাল এবং ভারতের বেসামরিক বিমান পরিবহন পরিকাঠামো পরিচালনার জন্য দায়ী। এই সংস্থাটি ভারতীয় আকাশসীমা ও তৎসংলগ্ন মহাসাগরীয় অঞ্চলে এয়ার ট্রাফিক ম্যানেজমেন্ট সেবাও প্রদান করে। এছাড়াও ১৮টি আন্তর্জাতিক বিমানবন্দর, ৭টি কাস্টম, ৭৮টি অন্তর্দেশীয়, এবং ২৬টি অধাবেসামরিক বিমানবন্দর সহ মোট ১২৫টি বিমানবন্দর এই সংস্থার পরিচালনাধীন। এছাড়াও বিমান অভিযানের নিরাপত্তা নিশ্চিত করতে প্রতিটি বিমানবন্দরে এবং আরও ২৫টি অন্য স্থানে এর কার্যালয় অবস্থিত।


title: নেতাজি সুভাষচন্দ্র বসু আন্তর্জাতিক বিমানবন্দর

text: ২,৪৬০ একর (১,০০০ হে) এলাকা জুড়ে ছড়িয়ে রয়েছে বিমানবন্দরটি, কলকাতা বিমানবন্দর দেশটির পূর্ব অংশে বিমান চলাচলের জন্য সবচেয়ে বড় হাব এবং পশ্চিমবঙ্গে দুটি আন্তর্জাতিক বিমানবন্দর পরিচালনা করে, অন্যটি হচ্ছে বাগডোগরা বিমানবন্দর। দিল্লি, মুম্বাই, ব্যাঙ্গালোর ও চেন্নাইয়ের পরে যাত্রী পরিবহণের ক্ষেত্রে এয়ারপোর্টটি ২০১৬-১৭ অর্থবছরে ১৫.৮ মিলিয়ন যাত্রী পরিবহনে ভারতের পঞ্চম বৃহত্তম বিমানবন্দরে পরিনত হয়েছে। বিমানবন্দরটি উত্তর-পূর্ব ভারত, বাংলাদেশ, ভুটান, চীন ও দক্ষিণ পূর্ব এশিয়ার জন্য একটি প্রধান কেন্দ্র। ২০১৪ এবং ২০১৫ সালে, এয়ারপোর্ট কাউন্সিল ইন্টারন্যাশনাল কর্তৃক প্রদত্ত এশিয়া-প্রশান্ত মহাসাগরীয় অঞ্চলে কলকাতা বিমানবন্দর শ্রেষ্ঠ উন্নত বিমানের শিরোপা জিতেছে।